
»Početkom XIVtog vijeka življaše u Konstanci 
neki Švabo, imenom Henrik Suzo.« Tako počinje 
Elizabeta 5/age/, duhovna kćerka našeg mit 
stika, svoju knjigu o životu bi. Henrika Suzona. 1 
Po toj knjizi znamo, da se je bi. Henrik rodio na 
dan sv. Benedikta (21 ožujka) od oca Ulriha von 
Berg i majke Seuse (Suzo). Iz pieteta prema nježnoj 
i pobožnoj majci harni sin je radije uzeo majčino 
ime, od koje je baštinio finu ljubav i neobičnu blas 
gost srca. Kao mladić od 13 godina zatraži bijelu 
dominikansku haljinu u Konstanci, kamo je obavio 
prvo uspinjanje savršenstva. Premda se uvijek čuvao 
težih pogrešaka, ipak je iz početka provodio običan, 
ne mnogo gorljiv, život. Taknut pak ljubavlju Vječne 
Mudrosti, dade se na duboki duhovni život i za; 
počne, uza sve poteškoće i protivnosti svoje braće, 
novu stazu, punu patnja i pregaranja. Da ne bi nu 
kada zaboravio na svoju jedinu ljubu, dade svom 

1 Od modernijih biografija poznatija iu djela: Gotpodtina R 
Zeller, Le bienhearea* Henri Šuto, Parit 1921; P. Wilmt, Der 
telige Heinrich State, Dulmen 1914; Dr. Aloit Lang, Jindrich 
Šuto, Praha 1921. Zatim je tam glatoviti Joergenten napitao 
malenu knjižicu, koja je izaila prevedena u glasnik u So. Joti pa. 
Itcrpljio prikaz nalazi te i u glasovitom djelu Prtgtr-a Geichichti 
der deuttchen Uytlik im Mittelalter. Leipzig 1861. 

bratu vještom miniatoristu nalog, neka mu naslika 
simbol Vječne Mudrosti, koji će uvijek na prsima 
čuvati, utisne usto oštrim bodežom njeno slatko ime 
u svoje srce i zapiše na zidovima svoga svetišta 
izreke svetih otaca pustinjaka, koje će ga uvijek 
sjećati njegova cilja. Svoju filosofiju i teologiju stu¬ 
dirao je većinom u Kolnu pod upravom glasovitog 
obnovitelja sredovječne mistike Magistra Echharta, 
kome je uvijek ostao vjeran i prama kome je uvijek 
sačuvao duboki osjećaj ljubavi. Mladi naš teolog 
se osjećao osobito sretnim u svojim naukama, koje 
je mogao obaviti u glasovitom gradu, gdje je još bila 
tako živa uspomena na dva velika doktora bi. Alberta 
Velikog i sv. Tomu Akvinskog. Ovoga zadnjeg on je 
osobito cijenio i ljubio, nastojeći da što dublje prot 
dubi neiscrpljivu njegovu nauku, koju je poslije 
prelio u svoja mistička djela. Postavši lektorom 
predavao je samo malo vremena, jer je morao radi 
nekih razloga napustiti učiteljsku katedru. Tako se 
mogao nesmetano baviti pisanjem svojih djela 1 . Već 

1 Svakako najbolja izdanja djela bi. Henrika jesi ono od glaso¬ 
vitog DenUle-a, Die deutschen SchrUten des teligen Ueinrich Seuse 
aut dam Predigerorden, M&nchan 1880. To izdanja se ističe time. Sto 
ja popraćeno bogatim historijskim notama iz skolestičke teologije. 
Tako se jasno vidi, kako je dominikanska njemačka mistika bila u 
potpunom skladu s glasovitim teolozima Skolastike, osobito sv. To¬ 
mom Akoinsklm. Dr. Karl Bihlmeyer je poslije Denfle-a izdao sva 
djela na njemačkom: Heinrich Seuse, Deutsche SchrUten im Anttrag 
dar TVurttambergischen Kommission Hir Landesgeschichte, Stuttgart 
1907. Vrijedno je, osim toga, spomenuh izdanje preadeieno a mo¬ 
demi izgovor od Lehmann-a, Heinrich Seuse Deutsche SchrUten, 
Jana 1911, isto kao i u kolekciji Deutsche Mystiker, Band I. Seuse, 
Kossel 1910. Henrikova sa djela prevedena na mnogo modernih 
jezika. Koliko mi je poznato nema takova prijevoda u hrvatskom 
jeziku osim malenih izvadaka i pojedinih odlomaka. Kako mi pri- 

god. 1334. počinje u Konstanci svoje glavno djelo: 
»Knjigu Vječne Mudrosti «, a god. 1337. pripravi 
latinsku redakciju tog svog djela pod naslovom: 
»Horologium Divinae Sapientiae«. Ogrijan nježnom 
ljubavlju prama Spasitelju, hodao je ljupki Henrik od 
mjesta do mjesta i kao sredovječni »Minnesinger« 
pjevao narodu ljepotu vježne ljubavi. Raspirao je 
neumorno nebesku vatru u srcima vjernika i pobus 
divao zanos za kontemplacijom vječnih istina, stvas 
rajući tako onu divnu falangu mistika, što je tako 
osebujno evala uzduž obala Rajne. Njegovoj direkciji 
bilo je povjereno mnogo ženskih dominikanskih sat 


opiuje o. Antonin Zaninović, čuvar dominikanske biblioteke a 
Dubrovniku, čuvaju se dva prijevoda Henrlkovih djela u manu¬ 
skripta a Dubrovniku, jedan kod domlnlkovaca, a drugi kod fra¬ 
njevaca. To su dva različita prijevoda iivota i djela bi. Henrlka 
od dvije različite osobe, prevedeni obadva, kako se čine, ne iz nje¬ 
mačkog originala, već iz talijanskog prijevoda. Naslov rukopisu u 
dominikanskoj knjižnici jest ovaj: Scivot i Pisma Duhovna j Blase 
noga Enrika Sutona j Redovnika Reda S. Dominika I i na sluseba 
i sa koriš duhoanu od f Duscaa karstijanskijeh v jesih J Slouinskl 
istomacena. — Rukopis je bio nekada vlasništvo neke setre Čeci• 
lije, koja ga je i prepisala. 

Rukopis u knjižnici franjevaca sa signaturom Ćuliiev katalog 
br. ISO noti ovaj dugi naslov: Scivot i kreposti duhoune blasenog 
Enreka Sutona redovnika u duhu uzdlghnuta od Reda Svetoga 
Dominika skupliene po Ozu Fra Ignaziu del Nente od Reda 
Postooanleh Otaca Pripoviedalaca saiedno S' officem od Viecne 
Mudrosti koje bj od istoga Blazenika složeno i primljeno od Na- 
miesnika Rimskoga Vatikana. Sedmo otiesetegne. V Padui godiseta 
Tiesuchia Sedamsat i deset. Kod Josefa Corona •' dopusctegniem 
od Stariesclna. — Niže pri dnu istoga prvoga lista nalazi te: Isto- 
macceno is italiana u iesik slovinsky po Ozu Fra Paulinu Dabrov- 
cianinu Reda Svetoga Francetka, Dubrovačke Darzave. — Ovaj 
franjevac je umro g. 1753. Bio je učitelj djaka i vrstan hrvatski 
propovjednik. 

mostana, koje je Suzo tako delikatno, tako čisto i 
tako suptilno vodio kršćanskom savršenstvu. 

Radi razmirica između Luja Bavarskoga i Ivana 
XXII. morao je Henrik sa svojom braćom ostaviti 
Konstancu i, progonjen od vlade, zakloniti se u jedan 
ženski samostan, po svoj prilici Katharinenthal. U 
tim teškim časovima, kada su dominikanci, prognani 
u sužanstvo, proživljavali najteže časove, da ni hrane 
nijesu već imali, braća se povjeriše mudrom vodstvu 
mistika, i izabraše ga svojim starješinom. Nakon 
nekoliko godina uspije mu, da se sa svojom braćom 
g. 1346. opet povrati u Konstancu. Tu je Henrik morao 
okusiti najteže borbe i pretrpjeti najteže kušnje, 
medu kojima i onu zloglasne žene, koja je ozloglar 
sila njegovo poštenje. Poslije dugih kušnja nevinost 
Suzonova bila je svima jasno dokazana. Sa svim tim 
starješina je držao shodnim, da ozloglašenog prat 
vednika makne iz Konstance. Uistinu Henrik primi 
nalog, da pode u U lm, kamo je proveo zadnje dane 
svoga života i osjetio posljednje cjelove Božje ljut 
bavi, pripravljajući se da poleti u zagrljaj obljubi je* 
noj svojoj Mudrosti. Iščekivanje zore vječnog dana 
napunjalo je slugu, uza sve bolove i križeve, rajskim 
veseljem i nebeskim mirom, da je svakome upadala 
njegova neobična mirnoća. »Jedino što me može 
razveseliti jest pomisao, da je Bog neizmjerno dobar 
i da je On moj prijatelj .« Tako je govorio ljupki 
Henrik svojoj braći, koja su u zadnjim njegovim 
časovima došli da poprate putovanje njegove duše 
slatkim pjevom: Salve Regina. »O majko pre* 
čista« — odgovarao je Henrik — »majko nježna, o 
majko slatka, pruži mi tvoju ruku, ruku punu mU 
losti. U ovaj zadnji čas primi, o premilostiva, milo* 

srdno moju dušu; ja je postavljam u prečiste tvoje 
ruke, o zaručnice moja, o nježna majko moja !« 

Iza toga Sluga već nije govorio. Ali zato u onom 
momentu svi porivi njegova mukotrpnog tijela, svi 
uzdisdji njegove nježne duše, svi posljednji napori 
njegova izmorenog života bili su harmonijska harfa, 
koja je pjevala veselu pjesmu ljubavi i igrala prede 
igru vječne zahvale »Vječne Mudrosti«. 

Brat Henrik Amandus Suzo bio je pokopan u 
dominikanskoj crkvi u Ulmi. Njegovim svetim ostate 
cima, koji su već iz početka bili čašćeni od vjernog 
puka, danas nema traga. Ostala je samo jedna lampa, 
koju je neka pobožna duša postavila na njegov grob, 
da kao vječna svjetlost zauvijek svijetli puku, i bude 
svima znak vječne ljubavi i vječne uspomene. Na 
njoj je bilo napisano: 

OBIIT VENERABILIS PATER FRATER 

Henricus Sušo 

ANNO DOMINI MCCCCLXVI. MENSE JANUARU DIE XXV 
OBDORMIVIT IN DOMINO 
PROPTER QUOD GAUDEAMUS IN EIUS 
DILECTO 


Da li je uopće moguće stvoriti umjetničko djelo 
obrađujući život jedne historijske ličnosti? — To nam 
se pitanje nameće, kad uzmemo u ruku ovu knjigu 
poznate i uvažene naše književnice, naslućujući, da 
će mnogi sa skepsom pri duši promatrati jedan ova* 
kav pokušaj. Mnogima će se činiti čudno, kako se 
uopće može govoriti o književnoj vrijednosti pri 
historijskoj obradbi kojeg života. Jer prvi uvjet 
umjetnosti jest u personalnom stvaranju, kojim 

umjetnik dava nešto novo, a ne u historijskom nas 
brajanju činjenica. Pa dok povjesničar opisuje osobe, 
koje su prošle tijekom povijesti, umjetnik iznosi 
nove likove i stvara nove ideje, tako da glavno 
obilježje i glavna zasluga umjetničkog djela jest u 
stvaranju novoga. 

Ali ne treba s druge strane zaboraviti, da umjets 
ničko stvaranje ostaje uvijek djelo čovjeka, koji 
može nešto samo preinačiti i preudesiti, a nipošto 
stvoriti. Dok je istina isključivo djelo vječne Mudros 
sti, čovjek ostaje uvijek siromah, koji je traži u djes 
lima Božjim. Jer mi istinu nalazimo, a ne stvaramo 
je. I sporedno je, gdje smo je našli, kao i to, kako 
smo do nje došli. Svejedno je, da li je to intimni 
život naše duše ili sadržaj ličnosti, koja je već davno 
prošla. U svakom slučaju umjetnikova je prva dužt 
nost marljivo tražiti ono, što će biti objekt njegova 
umjetničkog stvaranja, a kojoj će on dati svoju novu 
personalnu formu i originalni izražaj. 

Veoma je pogrešno kad se dava umjetniku ne* 
ograničena sloboda djelatnosti kao da se njegovo 
stvaranje ne bi s nijednog gledišta ograničavalo. A 
istina je naprotiv, da je on ovisan nesamo od estett 
skim formama, pod kojim iznosi svoje djelo, već i 
o vječnim zasadama, koje opredjeljuju i ograničuju 
sadržaj njegova djela. 

To više što objekt umjetnosti nije, kako bi se 
na prvi mah činilo, istina, nego ljepota. Formalno 
govoreć, umjetnik nam ne dava istinu, nego ljepotu. 
Njegova vlastita nadarenost nije zato, da nam otkrije 
nove istine. To već spada formalno na čovjeka mit 
slioca, koji u svojoj logičkoj sposobnosti deducira 
nove istine i stvara nove nazore. A umjetnik će nam 


X 



tu poznatu i već iznađenu istinu dati u privlačivoj 
formi, učinivši nam istinu ljepotom. On dakle pret 
suponira istinu, a ne stvara je. I njegova je zadaća, 
da nam istinu učini tako pristupačnom, tako shvati 
ljivom, da mi, vidjevši njezinu atraktivnost, uzlju* 
bimo objekt naše naravne težnje. U tom smislu nam 
umjetnik otvara sakrivenu ljepotu, koju mi i ne 
vidimo. 

Jer mi višepuf prolazimo nijemo i tupo mimo Ijepos 
tu istine, pa našem slabom pogledu izmiče privlačivost 
harmonijskog uređaja, koji bi nas inače mogao za« 
nijeti, kad bismo ga zapazili. Isto tako ostajemo 
hladni pri dodiru ličnosti, pa bila ta i velika. Mi ne 
nazrijevamo istine, pa se zato niti ne zagrijavamo 
za ljepotom, koju ne naslućujemo. 

Dođe zato pronicavi duh umjetnika, taj miste « 
riozni vidilac istine, pa svojim oštrim pogledom 
zahvati predmet, otkrije nutrinju i kaže nam skri¬ 
veni sadržaj. Pa ako se divimo njegovoj riječi, to je 
samo zato što u njemu vidimo čovjeka, koji nas je 
uveo u skriveno carstvo ljepote i dao nam blago 
istine, koje mi nijesmo mogli zapaziti. Mi osjećamo, 
da nas je on poveo u krajeve nama do tada ne*> 
poznate. On nam je nešto dao, ali samo tako, da je 
otkrio veo, koji je skrivao nezapaženu istinu i dao 
nam je u lijepoj privlačivoj formi. U tomu je dakle 
njegova originalnost: zaodjenuti istinu u privlačivo, 
nama shvatljivo, ruho. 

Činjenica, da umjetnik dava svoje djelo u nekom 
stanju ekstaze i subjektivne spontanosti, zavarava 
mnoge, te misle, da je istina, koju nam izrazuju, 
vlastitost njihova stvaranja Naprotiv je istina, da 
oni nijesu uvijek u tom sretnom stanju, kada ih 

istina potpuno zaokupi i zahvati. I oni sami će nam 
kazati, koliko napora, koliko istraživanja i koliko 
ispitivanja, marljivoga i mukotrpnog je trebalo, dok 
se došlo do onoga sretnog momenta, kada se istina 
nasmiješila, a oni opazili njezinu ljepotu. Prije toga 
svijetlog časa vizije bilo je mnogo noći tmine, kojom 
je umjetnik prošao u neprestanom iščekivanju i 
istraživanju. 

Pa i sami lirički osjećaji pjesnika, u kojima se 
najviše očituje njihova personalnost, nijesu se pojas 
vili bez marljive analize. I tu je umjetnik morao 
suptilno ispitati svoje osjećaje i pomnjivo ih istra* 
žiti. Pjesnik bez te intelektualne refleksije nikada 
ne bi mogao izraziti svojih intimnih čuvstava. Iako 
su ta čuvstva usko srasla s njegovom personalnosti, 
on ih ipak mora analizirati, temeljito ispitati i sas 
vjesno istražiti. I tek poslije te analize, istina će 
postati njegovom svojinom, sadržaj njegova života, 
pa će je moći dati kao nešto svoje. 

A onda zašto ne bismo mogli posegnuti i za intims 
nim osjećajima i onih duša, u kojima se najljepše 
odrazuje ljepota idealnog života, pa bio ta] život i 
daleko od nas? Ako ćemo u tom poslu imati mnogo 
truda, to još ne znači, da u tom radu ne možemo 
uspjeti. Istina je, historijska ličnost nama može biti 
uopće nepoznata, pa zato možda i nesimpatična. Ali 
je s druge strane sigurno i to, da uopće čovjek nema 
naklonosti prema onom, što ne poznaje, niti se može 
zanijeti za predmet, koji mu je tud. No zato stoji, 
da on može sa svojom marljivom analizom doći i do 
intimnih osjećaja ličnosti. Tu će samo trebati pom* 
njivo tražiti ono, što još ne poznajemo. Umjetnik 
će morati reflektirati, suptilno i marljivo istražiti 

historijske činjenice, kojima se očitovala dotična 
ličnost. U Jednu riječ: trebat će ono, što se zahtjeva 
uopće za svako umjetničko djelo: suptilne intelektu* 
alne analize. 

A tada će se stvoriti uistinu intelektualno djelo, 
koje će radi svoje visoke intelektualnosti doći do 
umjetničkog izražaja. 

Činjenica je, da one istine, koje smo duboko 
shvatili, pa nas se zato neopisivo doimlju, uvijek 
izražavamo u zanosnoj formi i pjesničkom ruhu. Nije 
moguće, da ostanemo hladni prama istini, koju samo 
vidimo, pa bila ta i historijska istina. Mi tada sporu 
tano pjevamo. Uopće se ne možemo oteti živom 
njenom impulsu. Ona je postala naša svojina i ona 
nas inspirira, da pjevamo. To je stanje, kad se 
umjetnik osjeća Inspiriranim i kad može da govori 
pa dade svoju umjetninu. 

Ali ta Inspiracija nadode tek tada, kad je umjet* 
nik u gledanju istine. Prije nego je on došao 
do tog intuitivnog zrijenja istine, uopće ne može ni 
zamisliti umjetničko stvaranje. Isto kao poslije tog 
stanja gledanja, pjesnička inspiracija slijedi teko 
nužno kao što nužno slijedi svjetlost poslije izlaza 
sunca. I to je svejedno, kako smo došli do tog infin* 
tivnog stanja, kao i to, odakle smo uzeli istinu, koja 
je postala naša svojina. Glavno je samo to, da smo 
mi našli istinu, pa bila ta i historijska. 

» 

O svemu tome nas uvjerava ovo izvrsno djelo, 
koje našoj publici predstavljamo kao početak jedne 
moderne metode biografije. Prije svega svi moraju 
biti uvjereni, da u ovom djelu nema ništa izmišljeno. 

ništa, što ne bi odgovaralo realnosti, ništa što bi 
bio produkt slobodne fantazije. Sve ono, što se u 
ovoj knjizi iznosi, jest historijska zbilja, koja se 
odigravala u četrnajestom vijeku. Svi oni doživljaji, 
svi oni osjećaji, kao i sve one patnje, koje su ovdje 
iznesene, jesu doživljaji, osjećaji i patnje one duše, 
čiji život naša spisateljica opisuje. Ovdje dakle 
nema ništa drugo osim Henrikove duše. Tu se opi* 
suje samo ona, njezin život, njezini osjećaji, kao i 
njezino progresivno uspinjanje stepenicama savršen* 
stva preko teških i izvanrednih patnja. Naša spisa* 
teljica nije držala shodnim, da išta svoga nadoda. 
Ona je bila uvjerena, da će tada stvoriti najbolje 
umjetničko djelo, ako vjerno i zorno, istinski i li* 
jepo iznese golu historijsku istinu, jednostavni Hen* 
rikov život. Ta istina jest dostatna, da se stvori 
originalno pjesničko djelo. Samo se treba u tu istinu 
— u taj život mistika — uživiti. Treba shvatiti taj 
duboki sadržaj života, treba produpsti to lijepo 
blago, taj sakriveni biser ljepote. 

I tu je vrijednost naše umjetnice. Ona je shvatila 
svu ljepotu mistika i uočila je, zorno i intuitivno, 
ljepotu istine koja se u tom životu nalazila. Njezina 
je zadaća bila da prouči one skrivene osjećaje pjesni* 
čkog života Henrika, i da pronađe intimne kucaje 
njegove duše, taj skriveni kutić ljepote, gdje se odi* 
gravala najuzvišnija poezija: poezija mistika. Pa 
zato naša umjetnica nije mogla drukčije iznijeti život 
pjesnika nego da vječno pjeva o najdivnijoj poeziji. 
Nizanje te historije moralo je biti nizanje harmo * 
nijske simfonije, što se odigravala u duši pjesnika* 
mistika. 

Baš zato sva ova poezija, koja se vješto i harmo* 

nijski niza u ovom djelu, jest ujedno vjerna histo» 
rljska istina, koja se nekad desila. Ono pjesničko 
oduševljenje, onaj umjetnički zanos, što provejava 
stranicama ovog života, nije drugo nego odraz pjes* 
ničkog zanosa svetog života, što se nekad odigravao, 
pun ushita i poezije, na obalama Rajne, tamo, gdje 
osebujno majsko cvijeće pjeva Mariji, nježnoj Majci 
svoje pjesme, a nedogledne, prostrane doline veličaju 
veličinu Božje Mudrosti. U ovoj poeziji pjesnik 
Henrik pjeva, kad 4 U ovom životu mistik Henrik živi. 
Tu je najljepše izražena sinteza istine i ljepote. 

Neka se zato ne spotakne nijedan historik o ovo 
umjetničko djelo, znajući, da ono nije ni moglo 
drukčije nastati, kad je stvoreno u stanju intuitivnog 
gledanja ljepote. Historik može da iznosi, hladno i 
kronološki, historijske činjenice ličnosti, registriraš 
jući jednostavno vanjske doživljaje, kojima se manu 
testirala nutarnja ličnost. Ali umjetnik ne može da 
bude hladan prema onom što ga po sebi zanosi i 
inspirira. On će zato i one historijske činjenice dati 
u zanosnom, pjesničkom duhu, zaodjenuvši istinu u 
umjetničko ruho ljepote, davši lijepo lijepu istinu. 

To je carstvo, kamo historik ne može da dođe. 
Njegovom pogledu već izmiče oni tajni kutovi, do 
kojih dolazi samo pronicavi pogled pjesnika, tog najs 
intelektualnijeg bića, proroka istine i vidika tajnih, 
skrivenih ljepota. Jedino on, koji se ne zaustavlja na 
površini i na vanjštini, već koji prodire do u dubine 
sadržaja, može da nam dade najvjerniju i najživlju 
sliku intimnosti historijske ličnosti. Jer to je zapravo 
njegova domena, to je njegova zadaća, da nas uvede 
u tajne osjećaje osobe i dade nam vjerni portret 
ličnosti: to, što historiku višeput ostaje skriveno. 

Eto, zašto nam se osobito dopada ovaj novi po* 
kušaj hagiografije i zašto smo ga pretpostavili histos 
rijskoj analizi vanjskih činjenica. 

S tom novom metodom nikako ne mislimo pot» 
puno iscrpiti cijelu ličnost heroja, kojeg obrađujemo. 
Ali zato hoćemo dati vjernu sliku njegove ličnosti t 
njegove individualne personalnosti, nastojeći da 
pjesničkim izražajem historijske istine damo naj> 
življi, najvjerniji i najizrazitiji portret našeg »Uzora«. 

Dr. O. Hijacint Bošković 
dominikanac 

Na Uzašašče Gospodinovo 
1930. 



Njegova nježna pjesnička duša usplamtjela je u 
ranim godinama jednim dubokim vapajem za Vi* 
sinom, za Neizmjernim, za Bogom. Razapeti Učitelj 
sviju naroda, svijetla luč sviju bolova. Spasitelj sviju 
zalutalih, ta vječna Mudrost, Krist, bijaše cilj svega 
nastojanja mladoga dominikanca. 

Osjetljivo srce Henrika Suzona bilo je fin instru* 
menat, s kojim će daroviti pjesnik pjevati simfonije 
najdubljeg života kršćanina, koji pati, slatku nam 
nost djeteta, koje miriše na mlijeko i tihi mir 
mistika, koji je utonuo preko zvijezda — daleko, 
daleko... 

Već sama pojava čovjeka govoraše o duši, koja 
je otmjena i sklona visokim mislima. 

Povučen i tih, promišljen i blag, bio je drugovima 
nerazumljiv. Bilo ih je, koji mu se izrugivahu. Došao 
je u red sa trinajst godina i do osamnajste živio 
s njima u povoljnim odnosima. A ujedamput se 
mladi brat promijenio. Postao je zamišljen i šutljiv. 
Živahna narav kao da je nestala, a u očima se na* 
stani bol i pitanja. 

Trpio je kao onaj putnik, kome je namijenjen 
dalek put, a nema sa sobom dovoljno hrane. Kako 
će putovati, kud li će stići, i kada će-stići neiskusno 
stvorenje do svojega konačišta! Ali poći moraj On 

mora slijediti glas Vječne Mudrosti, u koju vjeruje, 
za kojom čezne. Je li ta vjera dostatna hrana i ne 
će li uzmanjkati u najvećoj tegobi? 

Čovjek se pita, čovjek naslućuje svu tegobu život* 
noga puta. Ali duša njegova, ta najdublja umjetnina 
nebeskog Majstora, žeđa za poljanom svojega za* 
vičaja, puna je zanosa i težnje da ljubi, da pjeva i 
ostavi spomenik pokoljenjima, koja će prepoznati u 
njemu svog brata. Čovjeka, i njegova gospodara. 
Boga. Započela je pjesmu u dršćućem tijelu, pjesmu 
bola, pjesmu ljubavi, pjesmu misli i spoznan ja onih 
visina, koje su njen Dom, a Domaćin — vječito 
Božanstvo. 


I. 

Da bude Sluga Vječne Mudrosti I 

Objed je minuo, braća uzeše knjige i govorahu 
glasno: »Čuj, moje dijete, savjet svojega Ocal Ho* 
ćeš li, da u srcu tvojemu uzraste uzvišena ljubav, 
tad moraš uzeti nježnu Mudrost za ljubu svoju. Po 
njoj je stvorena zemlja po njoj su utvrđena nebesa 
i postavljen temelj bezdanu.« 

Ove riječi, iz knjige Salamunove, zujiie su ušima 
Henrikovim, ne mogavši razumjeti njihov smisao. 

Sjedio je u svojoj ćeliji kao onaj, koji je otupio 
za sav svijet. 

Ta, kako će milovati ljubu, koju ntirada nije vidio 
niti zna, što je ona! O kad bi lijepa milovala i tijelo, 
kako bi bila draga...! 

Ova misao zasja naglo i ugasne tako brzo te se 
čovjek osjetio postiđenim, znajući, da se utekao laži. 

Sve misli kao da su zašutjele u njemu. Gorčina 
je vladala voljom, ali srce je tako uzbuđeno kao da 
je pred naročitim doživljajem. Salamunove riječi 
nijesu izlazile iz njegovih ušiju, a on kao nehotice 
zirka u svaku, sluša i gleda: »Tko hoće da dobro 
jede, jako vino pije i dugo spava, taj ne može biti 
ljubavnikom Mudrosti.« 

Henrik se trpko osmjehne. Ali pjesma se na« 
stavljala: »Kao što krasan ružin grm cvate i miriše, 
tako sam i ja cvjetno, mirisno, nepomiješano milje 
bez neprijatnosti i gorčine, puna kao bezdan du» 
boke ljubavne slatkoće.« 

— Doista, pomisli zamišljen. U svojoj je unutraš* 
njošti priznavao, da nije moguće služiti Vječnosti 
i Prolaznosti Hoće li biti Shiga, tad mora izvršivati 
volju svog Gospodara, mora se odreći sebe, zausta« 
viti vatru mlada tijela i žeđ za taštim sviđanjem, jer 
je samo jednome moći služiti bez prijevare. Kome, 
moj Božel To je pitanje, koje ne pita. Mudar čovjek, 
ma se i lomi sada, on će sa cijelim svojim bićem, 
sa svom snagom duha i srca zakoračiti samo na 
jedan put i ostati mu Vjeran, a njegova viteška narav 
ne će nikada biti izdajnikom svojih svetinja. 

— Moj Božel zavapi tiho, pustivši ruku, da pane 
na srce. Ti ćeš mi pomoći Sada sam još kao ne« 
moćno dijete. Vidiš me, da sam omamljen i kao bez 
smjelosti. Pruži mi ruku dok načinim prvi korak... 
i kao nježna majka bdij nada mnom. Prolazna me 
slast mazni, draška, nudi mi svoj slatki otrov i 
lažljivi nakit. Moja duša ipak ne može nikada naći 
svoj mir do u tebi. Ljubavi savršena. Hoću biti 
tvojim Slugom i ostati tvojim prijateljem. Znam, 

da srce, koje ljubi, mora da i plače. Svako stvorenje 
ima i svojih gorkih dana. No prolijeva li se suza 
nad jednom krhkom i prolaznom srećom, koliko li 
više zavređuješ ti, vječna Mudrosti, da za tebe 
pregaramo! Ne plašim se. Iznad svake si sreće, iznad 
svake ljepote, ti, Ljepoto, i Srećo mojega srca. 

Njegovo lice prelije ganuće. Topla čežnja gorila 
je u vatrenom plamenu blagih očiju. Utonuo je u 
misli, tražeći jedan vidljiv znak, koji bi mu svje* 
dočio, da je svoje srce poklonio Vječnoj Mudrosti. 
Dršćući uzme pisaljku od kamena i razotkrije prsi. 
Hoće li boliti? Ali toplo srce ne haje, duboka misao 
se ne plaši. 

Urezao je povrh srca i produžio. Krv je potekla. 
Ipak nije klonuo. U mukloj šutnji nadimale su se 
grudi, bol je prodirao sa suzama u napola otvorene 
oči, a ruka je pisala tri slova: J H S. Raslo je ime 
spaisenja, nebrojeno puta sazvano u ljudskom ži* 
votu, nebrojeno puta proklinjano, neopisivo ljubljen 
no i neopisivo prezreno. 

Iznemogavši od bola, otišao je iz svoje ćelije u 
hram. Uspne se na propovjedaonicu i pred križem 
prošapće: 

— Gospodine nježni. Ja više ne mogu. Dovrši ti. 
Utisni svoje Ime duboko u moje srce, da ga nikada 
ne zaboravim. 

Ovoga časa bio je tako daleko od svijeta, a u 
isto vrijeme njemu tako blizu. Da je tkogod došao 
sada preda nj, nanio mu najljuću nepravdu, s tihim 
mirom umio bi mu Henrik oprostiti. 

Na svom tvrdom ležaju probdio je te noći dugo 
vrijeme, a da nije osjećao, kako je ta postelja bi* 
jedna i može pružiti tek toliko odmora, da čovjek 

živi. Ležao je na starim odbačenim vratima, bez 
posteljnog rublja i jastuka, pa je ipak sladak san 
okrijepio umorno tijelo: 

iz njegova srca prodirao je zlatni križ, koji su 
rubili svijetli dragulji. Križ je sjao, traci dragulja 
titrali i sljubljivali se naokolo u vatren plamen, koji 
je rastao, rastao... 

— Da tkogod ne opazi? djetinje zašapće ljubavna 
žeđ besvijesnog čovjeka. Uze svoju kukuljicu i po« 
kuša da sakrije svijetlo. Ali da! Nlije to lepir, niti 
je Henrik dječak, koji bi Šeširićem hvatao krilatog 
kukćića. Križ je sjao, svijetlo prodiralo sve više. 

I kad su se livadama do Konstanze ranom zorom 
razlijegali napjevi ptica, duša Heorikova ugađala je 
strune za najslađu pjesmu Bogorodičinom rođenju. 

Padnuvši na koljena nizao je tonove svojih dubina 
nježnoj Majci, osjećao Njen zagrljaj i oči mu se 
preliše suzama. 

Dani mirisave cvatnje iz njegovog djetinjstva, su* 
djelovali su ovome času kao ponositi svjedoci naro* 
čito Htenrikove ljubavi prema Hristovoj Majci, dok 
je još bio dječakom. Cvijeće je cvjetalo, cvijeće je 
mirisalo, ono se šarenilo, ono je mamilo dijete, da 
ga trga i udiše. Osjetljivo srce odavna je ljubilo 
one raznobojne vjenčiće proljetnih livada, pa se ipak 
malene ruke ne bi pružile da otrgnu. On je dolazio 
i odlazio ne dodirnuvši ni jedan cvijet. Ali kad je u 
malenoj glavi sinula misao na Kraljicu cvijeća, bilo 
je vidjeti, kako se okrunjena vlat sagiblje od po* 
božnog loma dječjih prstiju. 

Danas, na dan Gospina rođenja, jednako je drago 
cvijeće podno Bogorodičina kipa, pa i ovo srce odbija 
tako toplim kucajem. AH je čovjek između njih, 

koji je na putu spoznanja o velikoj slabosti ljudskoj, 
čovjek, čije su se grudi morale okrvariti vlastitom 
krvi, da ih jednom prožme disaj slobode i duhovne 
moći. 

Još je na svodu titrala zvijezda, a jutro rasipalo 
mirisavu svježinu nad gradićem i njegovim samo* 
stanom, kad je Henrik pjevao sa braćom: »Zvijezda 
mora, Marija, danas je izašla«. 

Mekan i topao glas ne bijaše nikome upadljiv, 
ali je lik, kome je pjesma namijenjena, u njegovoj 
unutrašnjosti sjao i pažljivo slušao riječ po riječ, 
ton jedan do posljednjega 

Blage oči Majke razlijevale su njegovom dušom 
svoju radost, topli osmijeh izražavao je puninu za* 
dovoljstva nad svojim Slugom i ovo uzajamno milo« 
van je zanosilo je sve njegovo biće u daleki kraj 
visina, dalje od zvijezda, dublje od okeana. Tamo, 
tamo! U domovinu Vječnosti, k izvoru najtoplijeg 
srca i najdublje misli. 

Duša mistika našla je svoj svijet i osjetila po 
prvi puta njegovo neopisivo bogatstvo. 

Klečao je u dubokoj pobožno«ti i kroz zavjesu 
suza gledao Bogorodifiin lik. Neki mu je glas šapu« 
tao: »Sto srdačnije me obuhvataš i duhovni je cjeli* 
vaš, to srdačnije i ljupkije bit ćeš zagrljen u mojoj 
vječnoj jasnoći«. 

Nepomično gledaše uvučenim pogledom, a sladak 
mir, kojega je tek okusio, počivao je u potezima 
fizionomije. 

Bijela odjeća njegove lijepe pojave, danas je do* 
stojno pristajala duši, koja je uzlet jela na pravi izvor 
kreposti i vječnoga života. 

Kad su započele vježbe, venije, s potpunom pre* 
datnosti bacio se na desnu stranu tijela u znak 
krotkosti, da malo zatim prignute glave i šuteći 
dopusti svim svojim silama, neka usplomte vatrom 
prema Božanstvu. 

Mladi brat izgledao je među svojim drugovima 
kao nježan cvijet, kojemu je dostatno malo rose da 
se uspravi i vedro gleda u svijet. Lice mu je bilo 
tako veselo kao u djeteta, koje je potrčalo na svoju 
najmiliju igru. 


* 

Jesensko Hšće samostanskog vrta šaputalo je slat« 
kim trepetom. Henrik je polako koračao i slušao tiho 
šuštanje gromova, na kojima je plamtio žarki karmin. 
Ugodan vjetrić njihao je pjegastim lišćem, zalijetao 
se na cvjetne grede i rasi jao mole latice posljednje 
cvatnje. 

Motrio je sa smiješkom na usnama. Srce pjesnika 
zvonko se odazivalo na svečani akord bogate prirode. 
Brat je osjećao, da mu je neizrecivo drag svaki ovaj 
nijemi stvor. Idući stazom, ugibao se, da ne stane 
i ne pogazi ljepotu cvjetnih i šarenih.listića. Možda 
su oni pričali nešto iz davne prošlosti, koja dodiruje 
i njegov život. Možda su šaputali o krošnji mole 
kaj sije, koja je negdje cvjetala u blizini njegova 
doma. 

A u tome domu živi soda blaga majko, koja je 
nebrojeno puta milovala dječaka pogledom i riječju, 
poukom i uslišanom molitvom. I njegovu sestricu, 
koja je danas jednako odjevena haljinom redovnice, 
materinja je ljubav pazila i cjelivala, moleći Gospo« 

dina za sreću svoje djece. Koliko puta je šapćući 
na usne padala suza pobožne žene, koja je proživlja* 
vala gorke dane uz svog muža, lakomislenog nepri* 
jatelja svakoga duhovnog dobra! Ipak je njeno srce, 
koje je gorjelo dubokom čežnjom za Bogom, krotko 
i sa strpljivošću um jelo pregarati svoj bol i nalazilo 
slatku utjehu u ljubavi Nazarenca. 

Ovo dobro materinje srce naslijedio je i dječak. 
Misli li sad Henrik na to? Ne misli. Ali je ipak 
danas toj istini najbliže. Danas je onakav, kakva 
ga je uvijek želila njegova majka. Zato mu njeno 
drago lice lebdi pred očima s izrazom zadovoljstva. 
Bolne su oči svijetle i radosne. Ne zna on do danas 
nikoga, tko bi bio tako kristalna značaja prema 
nebeskome domu. I prožet kao i ona božanskom 
ljubavi nesvi jesno je osjeća tako blizu kao samoga 
sebe. Da mu sad dođe, mogao bi ju zagrliti kao živu 
dragocjenost, kakovom odiše i njegova duša. Ne bi 
pomislio, da je ona nešto odijeljena, ličnost za sebe. 

Toliko je danas unutrašnjost mistika duboka i 
brat je ovoga časa tako srećan. Dao je malo, a 
mnogo je primio. Ma vrijeme prolazi, a dana je 
još mnogo, te će život donijeti čitavo svoje šarenilo, 
on ne će podleći zagušljivom šikarju sitničavog 
stvorenja, koje radi vlastite tame bezumno gazi 
žižak svog bližnjega. 

Stajao je tiho u sjeni grma. Kiaj njega prođoše 
drugovi. 

— Sto se ovaj usamio! primjeti jedan. — Izbje« 
gava naše društvo. 

— Mora da smo mu vrlo ugodni! upade nasmijan 
glas. 

— Takovi ne svršavaju dobro, napokon još dopre 
do njega. 

Henrik nije mogao prekriti bola. Lijepa duša 
teško se uvija, malenom djetetu neshvatljiva je 
gluma. Daje što ima. 

S bolom u očima gledao ih šuteći, a rukom je 
pritisnuo srce. 

Igra povjetarca nastavljala se u cvijeta jaku, ali 
dražest njene ljepote nije mogla zanijeti ranjenu 
dušu. 

Ruka je snažnije pritisla srce, obujmivši tri krvava 
slova. 


II. 

Tmurno nebo zimskog doba samo je noću skidalo 
sivu prevlaku, otkrivši na svodu zlatne zvijezde. 

Sniježnom krajinom šumila je Rajna. Pjenušavi 
talasi prelijevali se sredinom zelenkastog pojasa, a 
do obale grgotali su sitnim glasom. Svakog časa 
sasula bi im vrba ili gusti grm hrpu snijega, koja 
bi nestala na nemirnoj vodi. 

Jedne je noći rijeka zamrzla i ušutila. Zebe se 
posakrile u skrovišta, provirivši kadikad preko bije« 
Hh ravni, tamo u daljinu, gdje su ispod posniježene 
šubaire krova sjala osvijetljena okanca. 

Seoce je budno. Noć je nove godine... Studen 
vjetar nosi pjesmu mladića, koji obilaize dom za 
domom i skladnim pjevanjem mame djevojku, da 
svome miljeniku daruje vjenčić. 

Pjesma se razlijeva, djeca pocikuju, djevojke se 
smiju. 

Samo Rajna šuti i nebeske zvijezde, koje su se 
odrazile na zrcalnom pojasu njena leda. 

Pjesnikovo srce, udaljeno od rodnoga kraj«, za* 
kucalo je te noći u tišini kapelice. 

Unišao je tiho i plaho koračao prema kipu Bogo* 
rodice, koju je osvjetljivao uski trak crvenog pla« 
mečka. U obližnjim hodnicima urlao je vjetar i divlje 
prodirao do hladnih zakutaka, a prozori hrama 
bijahu zamrzli i posuti sitnim pahuljicama. 

Henrik je Ino blijed i uzbuđen. Poniknuo je pred 
kipom da pruži ruke i čarobnim zvukom jezika 
prošapće Dragoj riječ najtoplijeg osjećaja. 

— Djevice sveta. Tvoje su ruke ovite Dijete. 
Dopusti meni Njegov vjenčić. Danas su mlada srca 
mojega sela usplamtjela ljubavlju, pa i moje dršće 
od topla zanosa i Tebe moli, da ga ne otpustiš prazna. 

Majko. Otkad Ga porodi, suza brige nastanila se 
u Tvojim očima, koje su tad jednoga dana kriknule 
jezovitim bolom... jer Tvoj dom bijaše prazan. 
Bolnija od sviju bolnih, ipak si otrla suzu, jer si znala, 
tko je onaj, koga si izgubila. 

O, čišća od rose, nježnija od povjetarca ljetnih 
noći! Niti Rajna, ni sva naša mora nemaju toliko 
kapi, da utaže žeđ ljudskoga srca, uzdignu klonulog 
čovjeka i okrijepe moje umorno tijelo. AH je gle, u 
Tvom oku jedna suza, koja je topla, tako topla... 
jer Tvoj pogled počiva na Djetešcu. 

Maleno moje Dijete! Još do Tebe šušti slamica i 
licem Ti već klikće božanska misao. 

Daruj me svojim vjenčićem, jer ti si moja vječna 
ljubav. 

Tvoja je kruna — vječnost. Tvoja haljinica — bla* 
ženstvo, Tvoje riječi — slasti, od koje pije ljubavno 
srce. 

Vječna Mudrosti! Ja ne pjevam uzaludno i Ti ćeš 
mi danas darovati vjenčić, kad to tako molim. Ti si 
izvor sviju ljepota, a ja Ti pjevam sa suzama... 
da me ne otpustiš prazna. 

Tvoj ću vjenčić pohraniti u ovaj dom, na kome 
je napisano Tvoje ime. 

Studen je, gle! A u mome srcu gori sunce ljeta. 

Dopusti, da pane vjenčić na pustu livadu. Kao mar* 
ljiva pčela letjet ću od jednoga cvijeta k drugome 
i ubirati pelud za nebesku košnicu. 

Djevice sveta! Tvoje su ruke ovile Dijete. No 
dopusti meni Njegov vjenčić. 

Henrik je šaputao slatkim zanosom, a maleno svi* 
jetlo uljanice otkrivalo je sjaj očiju, koje su se zalile 
suzama. 

Ledeni vjetar neprekidno je zavijao u nedalekim 
hodnicima i pojačavao oštrinu studeni. 

Slabašno je tijelo drhtalo, ali je još uvijek pognuto 
pred kipom. Na časove je vidjeti, da se uspravlja, 
kao da bi sabiralo snage. Tad opet ponikne. 

A sati su odmicali... Zvonar je već navijestio čas 
ustajanja. Ne prođe dugo vrijeme, u blizini su ozva* 
njali koraci braće, koji dolažahu na jutranju. Kad 
su unišli, Henrik im priđe. Osjećao je radoznale 
poglede, sukobio se i s onima, koji su izražavali 
odanost i poštovanje. Čuo je šapat pohvale, ali ništa 
nije moglo prodrijeti u njegovu dušu, punu nebeskog 
milja. Njegovom toplom fizionomijom odisala je 
nježna blagost i prijateljska ljubav prema svim dru* 

govima, ali ne bi mogao izustiti riječi. Jezik mu je 
tako suh te se jedva miče, tijelo tako slabo, samo 
što ne zatetura. I dok se kapelicom glasio zvonki 
pozdrav Majci, njegove usne bile su stisnute. 

Na čas bi mu misao poletjela kao ptica preko 
ledene Rajne i snježne krajine, zakružila nad seocem 
i zavirila do toplog ognjišta, gdje spava srećan mladić 
sa vjenčićem drage. U nedalekoj kućici vidi dru* 
goga... Što mu je? Izgovara kletve, smišlja osvetu, 
što mu je? To gnjevan gleda prema susjednom domu, 
gdje spava njegov prijatelj i proklinje izdajnika i 
nevjernu ljubu, koja je drugome poklonila znak svoje 
ljubavi. 

Henrik se trgne. Upravi oči prema kipu i osjeti 
cjelov Ljubavi, koja ne izdaje i nema joj dna. Ipak 
nije mogao izustiti jednu riječ. 

Kad je molitva minula, pođoše svi u blagovaonu, 
a po tome u sobu konventa, koja je bila ugrijana. 

— Brate, ni jeste se okrijepili, a vama je slabo — 
kaže mu jedan, opazivši, da je uzeo najmanji odrezak 
kruha. 

Henrik mu zahvali očima i ode u svoju ćeliju. 

Nastao je muk. Svaki je od njih uviđao, da duša 
mladoga brata ide putem vječnosti i čovjek otklanja 
od sebe svaku prijatnost. 

— Ne smijemo ipak dopustiti, da sagoril odlučno 
će jedan, koji je čitave mjesece pomno motrio Hen« 
rikovo vladanje. — Vrijeme je da njeguje svoje 
tijelo. 

— Mislite da svojevoljno pati? sa zanimanjem 
zapita jedan veseljak, ne mogavši razumjeti, da je u 
žestokoj studeni moguće mimoići toplu peć. 

— Sigurno. Mi ga ne silimo na to, nego njegov 
genij, koji zazire od ropstva. Kao najbjedniji prosjak 
spava. Ćelija mu je hladna kao stepa. Žeđa do ne« 
moći. Zar nijeste opazili, da nikada ne okusi vina, 
pa i vodu otklanja? 

Jednom je sjedio do zdenca. Bilo je tamno, jer 
je pala večer, a svod pun crnih oblaka. Nije me vidio, 
kad sam ga slijedio. Ja sam gorio od želje, da zavirim 
u tu dušu, kojoj ni jedan od nas nije nalik, i mislio 
sam, da ću ga u samoći nagovoriti. Nijesam mogao. 
Slušao sam kao nijem, kad se oslonio na zdenac i 
šaputao: »O, vječni Bože! Da je meni samo jedna 
kap ovoga zdenca! Ali ja je ne mogu uzeti. Ti si u 
smrtnoj nevolji žeđao, i ni jesu Te ponudili vodom. 
A svi su zdenci ovoga svijeta bili Tvoja svojina. 
Da ja, dakle, utažim svoj žeđ? Ne mogu. Rajna teče 
nedaleko i Bodensko jezero mi je tako blizu, ali 
nemaju za me ni jedne kapi, pa ni ti, zdenče«. 

Tako je šaputao, naginjao lice nad vodu i skoro mi 
nestao s vida. 

Bio sam potresen toliko, da nijesam mogao poći 
za njim. I bojao sam se da smetan svetome miru 
njegove duše. 

Nedavno sam ga motrio, kad se pripravljao 
k službi Božjoj. Studen — kao danas — da zamrzneš, 
ali nije uzimao sa sobom ugrijane pločice. Zato su 
mu ruke nabrekle, da je teško vidjeti. 

— Doista! To sam i ja primjetio. 

Prvi brat ponovo je nastavio: 

— Kako otpjeva misu, vidim ga opet, da ostaje 
dugo stojeći pred oltarom. A kamen... kamen kao 
led ... Ta već je sav iznemogao, ali ne popušta. I ovu 
je noć probdio na studeni. Blijed kao krpa, slab kao 

sjena. Obrok mu je malen kao u ptice. Upravo se 
čudim, da još živi. Koliko puta je samo jednom na 
dan jeo, adi ne sjećam se da bih ga za čitave zime 
vidio u toploj sobi. Meso nigda ne dira, pa ni ribice 
ne okusi... 

— Ne valja to, ne valjam Nešto mu se mora ka* 
za ti! upade dobroćudni veseljak kimnuvši nezado* 
voljno. Vi ćete to najbolje umjeti... 

—i Da mu kažem? kao za sebe šapne brat i zamisli 
se, a tad će glasno: teško mi je dirati njegov razvitak, 
a mislim također, da bi malo koristila moja riječ. 
S njime je Gospodin i Henrikova duša, vjerujem u 
to, proživljuje već ovdje nešto nebesko. On je mistik. 
To je više od obične duhovnosti On pati, ali on će 
pobijediti. Sa svakom samovoljnom žrtvom uspinje 
se na višu stepenicu, uranja dublje, gubi tjelesnost. 
Riječi su mu rijetke... 

— Teško govori... zaista. 

— Dakako! Niti može niti hoće drugačije. Mislim, 
da i ne će postići glas tako dobra propovjednika. 
Ali za uski krug on je u punoj ulozi valjana govor* 
nika. Kadgod smo bih u Tossu, kćerke dommikanke 
bile su zanesene uvjerljivim Henrikovim razlaga* 
njem. Kad on govori, to se pokreće um i srce. Sam 
rođen pjesnik, izazivlje najfinije osjećaje i u drugih, 
možda štaviše i u takovoj naravi, koja i nije znala, 
da posjeduje nešto lirsko. N[jegov um opet zna, da 
se vine najdalje i predmet prinese pred oči slušatelja, 
razdrobi ga, prikaže ga u svoj njegovoj suštini Šteta, 
da ovakav duh ne može i na propovjedaonici djelo* 
vati s takovim uspjehom. Brojni puk ne može ga 
razumjeti, Henrik je odviše dubok... No za ovo 
ima drugih, dok njegovo mjesto nitko od nas ne bi 

mogao dostojno zamijeniti Elizabeta Stagel kazala 
mi, da je za njih velik dan, kad slušaju riječ iz 
ustiju oca Henrika. 

— Tko je ona? nekoliko ih se radoznalo obazre. 

— Mnogo i malo me pitate. Meni je godilo vidjeti 
njen zanos, jer me se dojmila kao pronicav duh, koji 
se ne zadovoljava bilo čime. Mislim da ju tašti pred« 
meti uopće ne zanimaju, nego je pošla putem naj« 
uzvišenijih istina. Kažu, da su joj roditelji ugledna 
obitelj u Zurichu, a sama je nadarena spisateljica... 

— Ah dal klikne oduševljeno sijedi drug, koji 
je od starosti već gubio pamćenje i vid, a činilo se, 
da slabo mari za razgovor. Sjedio je do peći, ali 
nikako da se ugrije. — Sjećam se, sjećam se... 
oca... Rudoif Stagel, moj dragi znanac, član ziiriškog 
vijeća... Pošten čovjek, uman... No, to nijesam 
znao da mu je kćerka u samostanu ... O, sigurno... 
sigurno je plemenita duša, kad je od dobra roda. 
A što... što je kazala o našemu mladom drugu? 
Da je velik dan za njih kad slušaju njegovu riječ... ? 
Može biti, može biti. Bog nam ga čuvao, nama i 
svima. Meni se on veoma sviđa... 

U peći je živo pucketalo. Braća su dugo razgo« 
varala o Henriku, koji je sjedio u svojoj studenoj 
ćeliji, i ne sluteći, da je zaokupio pažnju malne svih 
svojih drugova. Najmanje bi mogao pomisliti, da je 
jedan među njima, koji dosta vjerno pogađa njegovu 
unutrašnjost Drug Reginald bio je iskrena narav i 
znao je dobro opažati, a resio ga i plemenit značaj. 
Prianjao je vazda k dobru, a zlo bi žigosao bez 
obzira na lične posljedice. Posebnu je naklonost 
osjećao prema Henriku, vidjevši u njemu osobitu 
dušu. I pomislivši da nije sad među njima, nego se 

smrzava u svojoj ćeliji, gotovo bi da poleti i silom 
ga dovede u toplu sobu. Ta umrijet će od zime. 
I onako je već napola mrtav. 

No, brzo se sabere, dosjetivši se, da bi ga smeo... 

III. 

Da, smeo bi ga svaki ljudski glas u tihome raz* 
matranju. 

Pogled mu je počivao na pergameni, na koju je 
maločas napisao: 

»Potpune miline, radosti i mira ne nalazi čovjek 
u stvorovima«. 

Ovim je retkom prošao već nebrojeno puta, a 
još uvijek ne svraća očiju od njega. 

Piše svojoj duhovnoj kćeri, Elizabeti Stagel. Za« 
molila ga, da joj objasni, kako bi sa sigurnošću mogla 
kročiti k duhovnom savršenstvu. 

Već joj je pisao nekoliko puta, ah je saznao, da 
namjerava objelodaniti njegove misli, a jednako 
bilježi i ono, što joj je usmeno kazivao, da tako bude 
što potpunija dika njegove ličnosti. Usprotivio se 
njenu plemenitom naumu, jer se plašio, da svijet 
sazna o njegovu imenu. Ipak je popustio, znajući, 
da će po njemu mnogima omiliti Stvoritelj. 

Zar ne svjedoči o tome i knjižica, koju je započeo? 
Sluga piše »Knjigu Vječne Mudrosti«, piše za one, 
koji su žedni, ali im je šikarje krivovjerstva i vla* 
stitih zabluda zakrčilo put, kojim bi htjeli poći. 

Henrik bilježi svoja opažanja, stečena krvavim 
bolovima i natprirodnim priviđenjima. 



Brat Reginald pravo je govorio o njemu, ali nije 
rekao sve. Nikome nije poznato da je trapio svoje 
tijelo i mnogo oštrijim kaznama no je žeđ i studen 
i ova vrata, koja su njegov ležaj. Vidješe svi tek 
da mu slabi tijelo. No visinu duha, na koju se time 
uspeo, vidio je samo Onaj, koga je doticao njen 
vrhunac i zato mu je pomagao glasom priviđenja. 

Njegova duša ukrašena je ružicama isprošenog 
vijenca. Osjeća ljepotu njihovih lati i mirisa. Ipak 
mu pogled ispituje jedan redak: »Potpune miline, 
radosti i mira ne nalazi čovjek u stvorovima«. Zar 
sumnja, kad neprekidno gleda? Naprotiv, zanesen 
je ovom istinom. 

On zna, da je u prvom redu čovjek sam sebi 
najveći neprijatelj. Mlitavost i popuštanje prvi su 
koraci k provali nećudoređa, dok je na pregaranju 
i odricanju niknulo najdivnije cvijeće povjesnice 
čovječanstva. 

»Zato, draga kćerko«, piše on, »djeluj s razborom. 
Oslabljenje ćutila je početak istine, a odricanje će 
te jačati više no posjedovanje«. 

Još je kratko vrijeme pisao. Ruka mu se ukočila 
i sve tijelo kao da je promrzlo. 

Oštra studen prodirala je i na pukotine, a kroz 
prozor se više nije moglo vidjeti, jer su stakla posve 
zamrzla. 

Tako je sjedio, grijan jedino dahom svojih usana. 

Nije ovo prvi dan zebnje i nemoći od gladi. Ali 
je tijelo iznemoglo, krvava koljena su ga pekla, a 
grubo rublje bi mu sa svakim svojim dodirom još 
povećavalo bol. 

— O, nježni Bože, — govorio je u sebi — da 
mogu za tebe pretrpjeti sve nevolje! Ti ne tražiš 

ovih bolova, ali vidiš, moja je priroda slaba i samo 
kroz njen pepeo ja mogu biti tvojim apostolom. 

Duboko je uronio ovim spomanjem, a sjetila su 
mu sve više nestajala. Napokon klonule, a lice se 
Heprikovo preobrazi. Niti je zatreptao vjeđom niti 
tržnu jedan potez na blijedoj fizionomiji. Gledao je 
oko sebe, nu ne vidje ništa od svega, što ga je 
okruživalo. Njegov pogled bio je upravljen prema 
unutrašnjosti. Bila je njegova duša kao široki jedan 
svijet, u kome je zasjao lik nebeskog mladića. Lijepa 
slika primicala mu se sve bliže, a glas govoraše: 

— Ti si se dosta vježbao i sad si ztreo, da pređeš 
u školu visoke umjetnosti. Po njoj ćeš steći božanski 
mir i postati majstor vječitih tvorevina ljudskoga 
duha. No prije nego stigneš k svetome svršetku, 
valja ti proći najtežim patnjama, da se proslavi po 
tebi Bog, a ti po njemu poniziš. Do sada si sam sebi 
zadavao bolove. Činio si to, kad si htio, prestao, kad 
si htio. Sad je vrijeme, da ti ih Gospodin daje. Bilo 
bi uzaludno, da se kriješ, jer te tvoja obrana ne može 
zaštititi. 

Sluga protrne, pogled mu se ukoči Kakve su to 
riječi, koje danas sluša? Do nedavna bio je zdrav i 
brz, sada se jedva pomiče. Tijelo mu je kao stabljika, 
koju bi slomio najmanji povjetarac. 

Zalomi rukama i jedva proizusti: 

— MisHo sam, da je dosta, kad sam poklonio 
Bogu svoju mladost... a, gle, on mi sprema gorak 
jecaj. O, pokaži mi tad, što me to čeka i ne može 
me nikako mimoići? 

Mladić pokaže na svod. 

— Broj zvijezde! Možeš li ih prebrojiti? Ne mo* 
žeš. Tako se ni tvoji budući bolovi ne dadu izbrojiti. 

I vidiš, stvore, kako se zvijezde čine malenima, tako 
će i tvoje patnje biti pred nevještim okom neznatne, 
a ti ćeš ih ipak teško snositi. 

Sluga protrne. Kakve su to riječi, koje danas 
sluša? Jezovite li varke, kad je mislio, da će kao 
ptica pjevati pjesmice i pozdravljati Stvoritelja po 
miloj volji! Gle, nije dosta nježna pjesma... Zar 
doista? 

Glas mladića, kojega danas čuje, pun je mira, 
kakav je Sluga uvijek osjećao čitajući Kristove riječi. 

Pomno se zagleda u sveti lik i najednom izne* 
mogao zavapi: 

— Gospodine, Gospodine! Pokaži mi te patnje, 
da ih znam. Neka ne budem bez spreme... Gospo« 
dine blagi! 

Sluga je jedva gledao od suza, jedva stajao od 
slabosti. 

Topao glas je uvjeravao: 

— Ti nijesi bez spreme... ali je ipak bolje, da 
ne znaš svoga udesa, jer bi se odviše uplašio i srna« 
laksao. Otkrit ću ti samo tri patnje, da se jednom 
uvjeriš i ti i svi Božji prijatelji, kako je mudar 
nebeski Vrtlar, neumoljiv, a ipak blag i pun ljubavi. 
U! dan žetve požet će usjev, koji si zalio najdubljim 
suzama. 

Izabranice! Tuđincima ću te predati i bit ćeš bez 
svake obrane. Tvoj ugled oborit će neki slijepi ljudi 
i od toga ćeš ljuće trpjeti no od samovoljnih patnja, 
po kojima si stekao' ljudsku hvalu. 

Tvoja nježna priroda, puna čežnje za ljubavlju, 
doživjet će grubu nevjeru i bijedu tamo, gdje si 
dosad nalazio vjernost i ljubav. 



Treći je bol, plačljivi sretniče, da ćeš ti, mažeš 
dosada božanskim slatkoćama, biti odsad bez njih. 
Bit ćeš javno izrugivan i progonit će te prijatelji i 
neprijatelji, tako da ćeš u mnogih izazvati saučešće. 

Sluga, čuvši ovo, pade na zemlju. Sva se njegova 
duša stala kidati, da zaviče tad, neka bi ga mimoišla 
jadna budućnost Sa cijelim je svojim bićem vapio 
za drugim udesom no mu je namijenjen i plaho je 
rukama dodirivao mjesto, gdje je maločas stajala 
pojava. 

Ta još mu je na usnama noćna molitva, kad je 
pred Bogorodičinim kipom čeznuo za vjenčićem. 
I topla je ljubav izmolila. Maleni pupoljci, spleteni u 
vjenčić, koji mu je darovalo Dijete, bili su napola 
zeleni i pod punanim jastučićem latica sakrivali su 
zrnca ražina peluda. Opajali su dušu čistim mirisom 
i dražesnom ljepotom. Ipak se činilo, da treba mnogo 
rose i još mnogo sunca, dok razliju sav svoj čar. 
Henrikovo je srce žudilo za tim. I ubrzo je došao 
dan, kad je dostajala samo jedna božanska zraka, 
jedan Gospodnji pohod, da se počnu otvarati žarki 
cvjetovi i razliju svoju krv... 

Sluga je osjećao, da se raže vjenčića raspupavaju 
i traže sve srce, da im bude greda i staklenik, kako 
im ne bi naudio mraz... Osjećao je, da su nevidljivi 
vršci traja stali rasti i već zabodoše u stijenu srca. 

Ruke je maknuo sa tla, gdje je stajala sveta 
pojava, nadvio se nad njim i položio čelo na isto 
mjesto. Bio je; to znak predanosti, kad je bez glasa 
obuhvatao volju nebeskoga Oca. 

Hodnikom su se čuli koraci. Uši Henrikove bile 
su gluhe. Brat s porte već je nekoliko puta zvonio. 

đa dođe, ali kako se Henrik nije javljao, pošao je 
sam da ga zove. 

Čuvši kucanje, Sluga se upravi i izađe. 

— Zove vas jedna gospođa, brate. Dugo već na 
vas čeka. 

— Me-ne? začuđeno upita Henrik i zamisli se. 
Tko bi to bio? Možda je tkogod donio vijest od 
majke ili sestre? Ili tko, koja to gospođa... ? 

— Mora da vas traži. Ostale je već vidjela, ali 
kaže, da nijedan nije onaj, koga želi vidjeti. 

Govoreći ovo vratar se smijao. Henrika je takovo 
vladanje zabolilo i da nije bio već blijed od prijašnjih 
proživljaja, zacijelo bi mu sada ponestalo rumenila 
s lica. On je osjetio, da smijeh brata nije početak, 
nego nastavak smijeha ostalih drugova. 

Gledao ga kratko vrijeme s toliko ozbiljnosti, da 
se vratar smeo i stao udaljivati. 

Henrik je pošao za njim. 

O, nije se varao. Do porte je nekoliko njih raz» 
govaralo i kad im se približio, sukobio se s neprijat« 
nim pogledima, koji su ga obasipali porugljivošću i 
sumnjom. 

Sa zebnjom u duši pomisli na Spasitelja, kojemu 
su pljuvali u lice i odvrati im pogled pun ljubavi. 
Pođe kraj njih u sobu do porte. 

Nikad nije vidio te žene, pa ni ona njega. No, 
unišavši, zagledala se u nj i vidjelo se, da ga pre* 
poznaje. Čestito lice izražavalo je sve veći ushit, a 
Sluga je nijemo slušao: 

— Da, vi ste to.,. Vidjela sam vas pred kratko 
vrijeme u hramu. Oko vas je rastao lijep ružin grm, 
pun krasnih rumenih ruža. Nad njim je sjalo sunce 

i u sunčanom je kolutu stajalo divno Djetešce ras* 
kriljenih ruku. Zrake su prodirale i kroz ružin grm, 
koji je htio da ih spriječi gustim granama, a one su 
ipak sjale do u vaše srce. Djetešce je pošlo do vas. 
Što to znači, pitala sam Dijete, da vam prilazi? Kaže 
mi: »Ja ću njegovo toplo srce prosjati, da će svojim 
miljem privlačiti k meni ljudska srca. Gusti ružin 
grm, koji znači njegove buduće patnje, ne će mu 
smetati, da to plemenito izvrši.« 

Eto, vi ste to, vi ste to... Ja sam vam kazala.... 

Žena je gledala s vatrenim zanosom, brisala suze 
kao dijete 1 gotovo je drhtala od uzbueđhosti. 

Sluga je jednako drhtao uprijevši oči u neobično 
čestito lice žene. Njena vijest potresla ga do suza, 
čovjek je uviđao, da nije više vlasništvo svoje volje, 
već mu je Bog namijenio naročitu stazu, kojom mu 
je kročiti za sveg života. 

Dirnuto reče poluglasno: 

— Gospodin je bez prekida sa mnom pa ću iz« 
držati sve teškoće. Vama, draga gospođo, od srca 
zahvaljujem za ovaj posjet. Ciča zima nije vas upla« 
šila da upravite korake ovamo. Grijte se još malo, 
jer ćete zacijelo još mnogo zepsti. 


IV. 

Prošlo je kratko vrijeme, a priroda je svoje lice 
izmijenila. 

Pramaljetne kiše rastopiše snijeg i putovi su od 
blata i vode bili jedva prohodni. Krajobraz je do 
Konstanza bio pust i siv, tek gdjegdje išaran žele« 
nilom livade. 

S prvom jugovinom poletjele su ptice nad široke 
ravni. Domovi su oživjeli, ulice gradića vrvjele su od 
svjetine i sve je sa žudnjom kliktalo zlatnome suncu. 

Crkva je dominikanskog samostana bila od rana 
jutra puna svijeta. Kad je zvono drugiput dozivalo 
k službi Božjoj, bilo je kao u košnici i jedva se već 
ulazilo. Ipak su dvije osobe mogle nesmetano unići, 
jer je svatko nastojao da im omogući prolaz. Mladu 
kćerku baruna V. svatko je poznavao, a u najnovije 
vrijeme vidješe je u crkvi svake nedjelje. 

— Tko je... ova... sa baronesom? čuo se šapat, 
a glave se primicale. 

— Bit će također visoka roda, ali ni jesam ju još 
vidio u Konstanzu. Izgleda — tuđinka. Jedan od 
dvorske shižinčadi potvrdi s nekim dostojanstvom: 

— Jest, tuđinka je. Jučer je prviput doputovala i 
sjutra već odilazi. 

Neki je otmjeni gospodin pogledao značajno doš* 
ljakinje i upravio pogled prema nedalekoj ispovje* 
daonici, gdje se sukobio s uplakanim očima svog 
prijatelja. 

Zašto HSenrik plače? Mora da su grijesi pokajnika, 
koji mu se ispovijedao, teški i s bolom ih je primila 
čista redovnik ova duša. 

Sate i sate prosjedio je u ispovjedaonici i još uvi* 
jek čeka čitava povorka bijednika, da nađe oprošte* 
nje i utjehu po svetome Sluzi. 

Gospodin primjećuje, da su u toj povorci zastale i 
odlične žene. Njihove su pojave bile upadne, a i 
same su osjećale neku težinu, znajući, da ih proma« 
traju. No — prignuše glave i strpljivo čekaše čas, 
kad će pasti na koljena na istome mjestu, odakle sad 
dopire prigušeni tihi plač ... 

Ne, ne varaju se, grešnik doista plače... i sve« 
ćenik s njime. 

— Moj Bože! zavapi u sebi starija i stidljivo po« 
gleda prema ispovjedaonici, da vidi lice čovjeka, radi 
kojega je doputovala iz daleke zemlje... 

Henrik Suzo je to, koji istinski plače nad nevoljom 
bližnjega i tješi sa toliko ljubavi, poučava sa toliko 
razbora i poznavanja ljudske prirode, kako to nitko, 
nitko ne bi umio. Eno pokajnika! Približiše mu se 
kao prosjaci. Sad padaju ničice do zidova Božjega 
hrama i kao bogati baštinici nerazorivog kraljevstva 
hvale Gospodina za mir duše, kojega im je podijelio. 
Eno i javne greš niče među njima. Do jučer prezrena, 
do ovog časa najbjednija, sad podiže ruke prema 
čistoj Majci, a mnogobrojne oči obasiplju je toplim 
ganućem... 

Jest, Henrik Suzo je to, blagi brat bijednih sestara, 
umni prijatelj nesrećnih muževa, dobri otac ne« 
razumne djece, strpljivi Sluga Vječne Mudrosti. 
Odlična ga žena prepoznaje i čeka čas, dok mu pri« 
stupi. Kamen grijeha pritište joj svu dušu, njena svi« 
jest puna je mraka i pred jedinim Henrikom moći će 
otkriti svoju provaliju i naći pomirenje sa Stvorite« 
ljem. Jedino pred njime moći će progovoriti glasom 
istine, jer o njemu zna, da sveto živi i blagi Spasitelj 
svjetiljka je njegova puta. Samo će po njemu dobiti 
pomimicu Hristovu i čuvati krvavu desnicu, da je 
nigda više ne izgubi. Kako je bijedno koračati bez 
Božanske ruke, kako je njen svijetli dvor hladan i 
odaje njene proklete. Skupocjen nakit je leden, ras« 
košne haljine ne griju, jer je dyša izgubila svoju 
bjelinu. Prijatelji se dive njenoj ljepoti, a ona joj ne 
dostaje. Darovita —> odjednom otupila za svaku lje« 

potu. Pjesma je razdire, cvijeće je prezrela, sav život 
bio je pustoš, u kojoj ju je gušilo. Jedina joj je rijeka 
njena kraja imala donijeti spasenje onim danom, kad 
će je zagrliti njeni valovi i potisnuti u duboko dno. 
Nije bilo ničega ni ikoga, da je uzdigne u svijetle 
vedrine. Iskustvo razočaranja nije dalo da vjeruje 
ikojoj riječi. 

I odjednom dopre do nje glas o čovjeku, koji je 
rijedak po cijelome svome biću i sve svoje dane, sav 
svoj život posvećuje Bogu. O, takvu srcu ona bi 
mogla kazati svoj jad, takovoj duši ona bi povjero* 
vala, njen savjet prihvatila i vratila se na izgubljeni 
put, gdje je ostavila svoga Boga i svoju sreću ... 

Neka bolna radost tinjala je u očima otmjene 
žene, koja je motrila Bogorodičin kip, a časom opet 
pognute pokajnike do kamenitog podnožja. Kakva im 
je jednostavna i priprosta odjeća, a ipak su ljepši od 
nje i srećnijit 

Ta misao svrne njen pogled prema ispovjedaonici. 
U to je treći put zazvonilo, a redovnik je ustao i 
nešto šapnuo bližima. 

— Što kaže? bojažljivo upita mlada baironesa. 

— Kad otpjeva misu, vratit će se. 

Prošao je kao sjena i duboko zamišljen. Neopisiva 
je dobrota počivala na njegovu licu i takova toplina, 
da ju je osjetio svatko, tko bi ga pogledao. 

Domala je i njegov glas razlijevao hramom veliko 
srce čovjeka, koje je pred oltarom slijedilo muku 
razapetoga Učitelja. Glas pun ljubavi prodirao je u 
sva stvorenja, mnogi su bez riječi obujimali patnič* 
koga Nazarenca na Maslinskoj Gori, mnogi su mogli 
da tek prošapću: »Gospođine, Gospodine, tvoje 
krvave suze za nas grešnike...« 

A Henrik je, uronivši u neizmjemost božanske 
ljubavi, ražino blijede ruke i najtoplijim ljudskim 
glasom pjevo »Sursum corda«, dok je njegova imu» 
trošnjost nizala riječ Božjega pjesnika: 

Svi stvorovi, što vas je Gospodin ikada stvorio na 
nebu i na zemlji, uzdignite srca! 

Ptičice u visini, životinje u šumi, ribe u vodi, lišće 
i sve trave na zemlji, dodimite strune, kakove imate, 
da zazvuči svemirom pjesma. Gospodin je sluša. 

O, srce moje i sviju ljudi! Dižimo se iz okova ča* 
sovitih slasti, ustajmo pospani iz smrti grijeha, da se 
razlijegne našim životom pjesma nedužna djeteta. 

Gospodin je blagoslivlje. 

O, nesretni prijatelji gluhih ušiju, koji ste rasijani 
svijetom bezvrijedna bogatstva! Izađite iz sebe, 
otrgnite se od ropstva 1 pjevajte pjesmu željnome 
Gospodinu, jer na vas čeka. 

Ove su misli, ovi osjećaji pjevali nekim glasom 
Sluge, kad je pukom zavladala unutrašnja pobožnost. 

Samo je jedna duša zeUa ovoga časa i nekom bo* 
jazni drhtala u hramu, klečeći u kutu. 

Redovnica istoga reda, gdje je Henrikova sestra, 
čekala je sa strepnjom čas, kad će s njime govoriti. 

Prođoše sati dok je Sluga ostavio crkvu. 

Išao je vrtom kao dječak, kojemu je u džepu tajno 
blago pa se smiješi, smiješi... i sve sluša kucaje onih 
smirenih srdaca, koje je ostavio do ispovjedaonice. 
Ne zna im lica, ne zna imena nit doma, pa im je 
ipak dao svoju dušu i otpustio ih k stolu Posljednje 
večere, da izmijene cjelov ljubavi sa patničkim 
Bogom. 

Ona otmjena žena iz daleka kraja 1 gospodarica 
raskošna dvora prima jednaku platu kao i zapostav* 

ljano neugledno služinče gradske gostionice... Novac 
ih razlikuje, Bog ih sjedinjuje. Na jednoj strani ži* 
vot mazi, na drugoj kljaštri, a kad zasine sunce Neba, 
raspršuje se i blago i bijeda, čast i siromaštvo u jedan 
prah. Ovaj divni zakon božanske pravde obuhvata 
svojim tkivom sva stvorenja, prigrljuje ih u jednu 
zajednicu, da jedu iz jedne zdjele, piju iz jednoga 
vrča... 

Henrik se smiješi kao dječak, kojemu je u džepu 
tajno blago. Prolaznici se čude i motre ga ispitljivo, 
što mu je? Da im govori? Ah, nije to lako otkriti. 
Ovakovoj radosti ne dostaju riječi, a da izlije zanos, 
bio bi smiješan. Morao bi Imati velike ruke i široke 
grudi, da ih zagrli sve bez razlike i privine srdačno 
do suza. Ljubav mistika, u kojoj kao da nestaje lič¬ 
nosti, rasla je u daljinu i širinu i jednaki je pogled 
izražavao prema drugovima, koje je susretao kao i 
prema malenoj ptičici, koja je lepršala vrtom i čez» 
nutljivo cvrkutala. Štoviše, i tamo preko dalekih ravni 
i gora razlijevala se rijeka njegovih toplih osjećaja i 
nježno zapljuskivala o svaku travu, svaki list, ispi* 
rala noge svakoj zvijerld, napila svakog crva i kao 
bijeli dim ogromna slapa posipala zrnca na skrivene 
zvijezde i zlatno sunce. 

Ali ne kazuj o tome, da ne izazoveš čuđenje ii 
smijehl 

Sve štišće usne, a one bi se smiješile do vječnosti! 
Zar je i smiješak da ga krije, kad ga sve oči pozdrav* 
ljaju tako ukočenim mirom? Što se dogodilo, da neki 
led probija stijenu njegove poletne duše i tako slatko 
zadovoljstvo počinje tonuti? Čas, dva, tri... Posve 
satrven praštao se sa redovnicom i odvukao se od 
porte u svoju ćeliju. 

U govornici je oživjelo, a neki od zaprepaštenja i 
ne govore. Brat Reginald s bolom je slušao, što se 
govorilo oko njega. Možda nije toliko sažaljevao ni 
sestru Henrikovu, koliko samoga njega. 

— Vjerujte, izusti potišteno, on mnogo pati. Za« 
cijelo nije očekivao, da bi njegova sestra ovako osla« 
bila... da 'konačno pobjegne iz samostana. 

— Sramotno je to, sramotno! 

Reginald će još tiše: 

— Da, sramotno je... ali je ljudski. Došla je u 
rđavo društvo i pala na putovanju u grijeh. Zacijelo 
je upoznala svoju ljagu, kad je nakon toga iščezla iz 
samostana... I lako, da gorko okajava i krvavo će 
steći naklonost Boga, koga je... ovako izdala... 
Bilo bi krivo, da radi toga pada ljaga na njenoga 
brata, koji je nevin i čist i... 

Nije dorekao. Uplašio se spomenuti riječ o sve* 
tosti njegova života, jer je vidio na svim licima, da 
je Henrikova ličnost potamnila. Da nije toliko su* 
čustvovao s njime, njegova bi se borbena narav 
brzo probudila i ne bi se žacao iznijeti svoje uvje* 
renje. Ali je u duhu boravio uz Henrika i trpio radi 
njegova bola. 

Sluga je bezumno zurio preda se sjedeći u ćeliji. 

Kakav bi to divlji urlik morao čuti, da se gane 
ukočeno tijelo! Kakovu ljepotu bi morao vidjeti, da 
oživi njegovo zamrlo srce! 

Ništa, ništa! 

Na uši je njegove prodro slatki zvuk sestrina 
glasa ... i razdire ih. 

Pred očima mu je nježna ljepota mlada lica — i 
zatvara ih, da ju ne vidi i ne čuje, jer je sve — 
prokleto. Zar doista? Njen veo je oskvmjen? 

Pod haljinom pokorničkom zakucalo je srce de* 
mo nskun glasom...?! 

— Jao moja sestro... sestro... i tvoj brat! 

Glava mu pade na stol, na retke Elizabete Stagel. 

Koliko je božanskog mirisa strujilo dušom, koja je 

pisala te retke! Koliko je njena čistoća nad... oka« 
ljanom jadnicom! 

Rijetko je to osjećao kao ovoga časa. Njene riječi 
kao da mu slikaju pelikana, koji kida svoje meso, da 
vlastitom krvlju nahrani svoju djecu. »Tako i vi, oče, 
ne tražite za me hranu predaleko, nego ono, što vam 
je najbliže, darivajte žednoj duši; ja imam hrabrosti 
da prihvatim bilo patnju, bilo i smrt, ako je to po« 
trebno za moj uspon.« 

— Jao moja... sestro... sestro... a gdje si mi 
ti! vapio je, ali suze se nijesu mogle izliti. Najgori 
bol, koji ne plače. Da kida svoju dušu i razdere tijelo, 
sve bi podnio neka bi ju samo našao. Kud se sakrila? 
To je daleko... daleko... Ali neka je, neka je, on 
će poći, da je spase. 


V. 

Smrtno bljedilo oledenilo mu lice, kad je toga dana 
stupio na kor. Sve su oči bile uprte u njega, osjetio 
je, što govore i dršćući nestajao do svog mjesta. 
Svijest mu je tamnila od bola, ali je još plamtio njen 
mali žižak da ne padne iznemogao na tlo. Samo je 
jedna vatra žarila njegove oči, i gledali ga ljudi ma 
koliko porugljivo, govorili što mu drago, on će pod* 
nijeti sve da spase svoju sestru. 

Njiti se plaši bure. Noću je orkan lamatao drvećem, 
od kiše su nabujali potoci i preplavili polja. 

Koračao je kao prosjak, bijedan, gladan, žedan. 
Zapitkuje za kućicu čovjeka, o kojemu zna tek ime i 
da mu je kći bivša drugarica njegove sestre. 

— Da, još tri sata ćete hodati, ako ne više, jer je 
put ružan, a gradić M. daleko! 

Bio je mokar do koljena, a studen vjetar samo što 
ga ne slomi. 

U blizini sela jedva je naišao na suši puteljak. To 
ga je nešto obradovalo i požurio je korake. Možda 
ne će trebati tako dugo, kako mu rekoše. Opaža neku 
ženu, da ide prema njemu. Zapitat će i nju. 

Siromašna odjeća i izgladnjelo Hce bilo je već 
gotovo pred njim. Smjerno ga pozdravi i htjede mu 
se udaljiti s puta, kad Henrik u trenu skoči i zagazi 
u mokru travu. 

Žena se smete. 

— Kako vi, čaBni gospodine, da... se ugibate meni, 
umjesto, da to ja ... učinim vama... 

Sluga je toplo pogleda. 

— O, draga gospođo, to je malo... Ovo pošto* 
vanje izrazujem uvijek prema svim ženama... radi 
Hristove Majke. 

Ona s ganućem zastane. Sjeti se svog djeteta i uza 
nj probdjevenih noći, pa onih dana, kad se mislilo, da 
će ga pokositi smrt. I ovaj čovjek poštuje njeno 
materinje srce. 

Zagleda se u nj i reče uzdignuvši ruke prema nebu: 

— Molit ću Gospu za vaš dugi život i sreću. Nek 
odagna od vas svaku nevolju, kad ste tako dobri... 

Sluga se na te riječi preobrazi od radosti. Bile su 
tako iskrene i plemenite, a i prve koje su ga na čas 
smirile nakon kobne vijesti. 

Pitao je ženu, zna li ona, kako će dugo još do 
mjesta. 

— Ah! klikne ona i zaprepasti se. Ta ovud vam 
je trostruk put! Morali ste od Konstanza na sasvim 
protivnu stranu. Bijedni ljudi, bijedni ljudi... Zar 
vas nitko nije mogao uputiti... I još po tom ne« 
vremenu.. .1 

Oči Henrikove napola se zatvorile, da sakrije suze. 
Sjetio se drugova. Kad im je pristupao, da im pro* 
govori i nađe savjeta, bježali su od njega, odvraćali 
lice... 

— Bit će dakle još tri sata? izusti po tiše. 

Ona kininu. 

— Da... da... ali se ne bojte, oče, jer će vam 
Bog dati snage, da dođete k cilju. Bit će malo teško. 
Pazite kod onoga potoka. Nabujao je i nije tako uzak, 
kako bi se činilo... 

Razidoše se kao davni prijatelji. 

Ovaj je susret osvježio slugu, te je proslijedio put 
i svladavao tjelesnu nemoć. Ipak rte za dugo. 

Došavši do potoka, htjede da ga preskoči, no u 
tome času kao da mu se zamaglilo pred očima, snaga 
klone i on pade u kalne valove. 

Za njegovu nemoć i oni bi dostajali, da ga uguše. 
Pridizao se i ponovo posmuo. Stajao je neko vrijeme 
i ljuljao se amo tamo, a na usta mu dolazila pjena, 
pomiješana s pijeskom. Upre svu snagu, čvrsto za« 
hvati šikarje i dopuzi iz dubine na obalu. 

— Blago vama žabice, kad vam je tu prijatno. Ja 
bih umro u takvu kalu! — Srećan, što se izbavio, sad 
bi da sjedne i živo pripovijeda neuglednim plivačima. 
Ali se nemilo smete, vidjevši svoje blatno odijelo. 

Očistit ga ne može. Kako će... što će misliti ljudi, 
kad to vide?! 

— Luda ja! ubrzo se snađe. Bog zna istinu, a oni 
neka misle, što mogu i hoće. 

Mali gradić palio je već svjetiljke, kad je Henrik 
išao ulioom. Okretali se za njim, neki upirali prstom, 
a smijeh je bio tako srdačan, da se čulo nadaleko. 

Sluga je pritisnuo tri slova na svom nemirnom srcu 
i nije htio da išta vidi i čuje. 

Konačno zastane. Četiri, pet koračaja i ugledat 
će... jadnicu. 

Neki muž otvorio je vrata. Opazivši dominikanca, 
dosjeti se, tko je. Dozove žurno ženu i kćer. Uvedoše 
ga i ostaviše na samu sa sestrom. 

Henrik je stajao kao nijem. Ni da bi izustio riječ, 
niti podigao oči. Drhtao je i smrtno blijedio, dok nije 
izgubio svijest i hipio o pod. 

Svi se uznemiriše. Ukućani se bavili oko njega, da 
ga dovedu k svijesti. Samo je jedna žuta fizionomija 
bila ukočeno mirna kao hladan kip. Uspravila se u 
postelji i sjela, a očima ni da bi jednom trenula. 
Gledala je brata, koji je kao mrtav ležao pred njom. 

Došavši k svijesti, potraži je očima i glasno zavapi: 

— Jao, moj Bože, zašto si me ostavio! 

Znoj ga iznova oblije i ponovo izgubi svijest. 

Sestra je tmula. Zaogmuvši bolesno tijelo pri« 
bližila se bratu i drhtavom bi rukom htjela da mu 
pomogne. Srce — da joj razbije grudi. Sa stravom je 
upiljila oči na spuštene vjeđe, čekala čas prvoga 
disaja, a tada... tada... O, da je nestane za uvijek 
i da ne čuje riječi svoga brata! što joj može kazati?! 
On, kao dijete nevin, blag kao anđeo, slab kao 
sjena... Ona...? 

Misli joj se zapleću. Ne razabire ništa, a osjećaj 
bola ju guši. 

Njegova bijela odjeća okaljana je radi nje. Ove 
tople oči zatvorene su radi nje. I nije li maločas onaj 
porugljivi smijeh pred prozorom bio namijenjen 
nevinomu ... radi njel 

Odvratila bi pogled da ništa ne vidi. No bratovo 
je lice tako drago i dobrostivo te ga gleda kao da 
bi mu nešto kazala. Što? Jednu jedinu riječ, jedini 
vapaj: »Brate!« On, dobar, svet, odazvao bi se na zov 
krvave duše. Tisuću je strjelica ranilo njeno ne* 
srećno srce, do nedavna najbolji prijatelji prezreše 
ju kao otrovni korov, a Nebo ... i Gospodar njegov? 
Odbacila mu veo i haljine! Bez Boga, bez majke, bez 
prijatelja bdila je noći, cvilila danima... Tuđi dom 
je studen, nezaslužen hljeb je gorak... a sudionik 
njena grijeha... možda se smije. Jao! Možda se 
smije! Svejedno, svejedno! Kad bi i plakao, nikada 
ne presušiše njene suze. Samo ih najvjernija ruka 
može otrti. Samo... vječna Ljubav... po ovome 
mrtvačkom licu, koje leži pred njom ... U nj vjeruje, 
njemu naginje požutjelo lice... barem dotle, dok su 
spuštene vjeđe. A kad trznuše da se podignu, kao 
zatečenoga odmakne, znajući da je nevrijedna nje« 
gova pogleda. 

Henrik je dolazio k svijesti. Kao da se odmorio u 
slatkome bezdanu .osjećao se lakim da poleti! Kuda? 

Obim rukama zagrli sestru i muklo prošapće: 

— Jao moje dijete ... sestro draga... što sam do« 
živio s tobom! 

Ruke mu klonuše, glava pade na prsi, a oči se za« 
tvoriše. Hladan znoj tekao je s čela niz lice, gdje je 


33 


3 



najdublja, patnja urezivala svoje poteze. Sjedio je na 
drvenoj klupi i nečujno disao. 

Vidjevši ga ovakova, sestra pade na koljena, obuj« 
mi mu noge i zarida: 

Brate... moj, dobri... Sto sam došla na taj svijet, 
kad sam izgubila Boga i tebi nanijela tolik bol! Ljaga 
moja na tebe je pala... lomiš se kao nježan cvijet, 
pritisnut ledenim mrazom... A ja... ja nemam ni« 
čega, čime bih mogla donijeti sunca u tvoju dušu, jer 
sam otkinuta od svega Neba. Moje usne ne mole, 
moje se ruke ne sklapaju, jer je plač u mom srcu, a 
uši sam Hristove oglušila. Sulica mog grijeha zabola 
mu krvave rane, a krv njegova razlijeva se po meni, 
peče me danom i noći. Ne čujem glasa prijatelja... 
Odbačena je grešnica... prokleta... i prezrena ... 
Brate blagi, brate... Tvoja ledena ruka je topla, 
pruži mi Čistu, pomiri me sa Razapetim Bogom. Kle* 
čim pred tobom i molim te, oprosti mi grijeh po 
Njemu i On po tebi... Miješam vrijedna, da me 
zovu tvojom sestrom. Ali ti, koji si potražio onu, 
koju svi prezreše, milosrdna si srca. Zato te moje 
moli. Pogledaj na me, o, brate... samo danas. Neka 
više nijesam tvoja sestra, neka te više nikada ne 
vidim... Samo danas mi ne uskrati očiju, danas mi 
ne uskrati očinske riječi... Ja ću tada podnositi svu 
tegobu i žrtvovati Bogu za svu opačinu ... Moja duša 
dom je bez ognjišta. Pred tobom vapi za oproštenje, 
zove pred tobom vječitog Boga, da se smiluje ne* 
voljnoj grešnici... brate! Brate! Neka sam tvoja 
izgubljena sestra, ali spasena prosjakinja, koja gine 
do tvojih nogu... 

Obuhvatala je rukama njegove noge, lice zatiski* 
vala u mokru odjeću, a leđa su joj se grčevito savi* 

jala. Njen jecaj potrese svu dušu Henrikovu i uku« 
ćani proplakaše od ganuća. Prvi put vidjela je kći 
očeve suze, roditelji nigda ne bijahu svjedokom ova« 
kova prizora. 

Henrik se snizio na pod do sestre, zagrlio ju i ridao 
na njenu ramenu. 

Na prozore je pljuskala kiša takovim mlazovima, 
da se na časove i nije čulo ridanje. Henrik je nastojao 
da se smiri i tad progovori. Ustao je i ponovno sjeo 
na klupu. Nu vidjevši sestru nije mogao odoljeti. Na« 
slonio se na stijenu i zatvorenih očiju raširio ruke. 

— Jao, moje vruće suze! Ja vas ne mogu potis* 
nuti... Izlijte se iz mog srca. Sestro, moja jedina 
radosti najdražih dana, dođi, da te privinem na mrtvo 
srce tvojega brata. Po tebi sam mislio doživjeti ve« 
selje ... ali evo dana... koji ću do smrti osjećati... 
Daj mi lice, da ga polijem gorkim suzama svojih 
očiju, daj da plačem nad smrću tvoje duše... Lakše 
bih te gledao mrtvu, al nevinu, no živu ... nesretnicu. 

Na te riječi ona je ljuće zajecala. Parale su je i 
razdirale. No ruke, koje su je grlile, suze, koje su 
tekle na njenu glavu, ulijevale su joj u isto vrijeme 
toplinu utjehe, znajući plemenitu ljubav bratovu. Od 
bola i stida nije gledala u njegovo lice, da ne vidi 
patnje, koju je prouzročila. 

Henrik se polako smirivao. Znao je lomljavu njene 
unutrašnjosti i da se krha ograda izmedju nje i Boga. 
Sjetio se daleke majke i kao da bi želio zamijeniti i 
nju, ponovo je proplakao, ali ne više glasom bez« 
nadna bola. 

— Da pružim ruku zalutalom djetetu? Evo, se* 
strice... došao sam zato. Primam te najtoplije, 

onako, kao što želim, da mene primi milosrdni Bog na 
mom posljednjem putovanju. 

Nekad smo, ti i ja, plakali nedužni plač djeteta. 
Igrali smo se pred našom kućicom, brali šarene ka« 
menčiće i natjecali se, čiji je ljepši. S takovim smo 
blagom zaspali, kad bi nas probudila vika razularenog 
oca i plač dobre majke. I mi bismo tad suzama na« 
topili jastuke, a naši kamenčići izgubili su sav čar. 

Danas? Danas smo također djeca... i plačemo. 
Demon grijeha oduzeo je tvoje blago, koje si pažljivo 
sabirala čistoj Majci. Ona više ne prima tvojih da« 
rova... jer ih nemaš, da joj daješ... Ali je rijeka 
života duboka, i bogata, ti možeš uroniti i sabrati još 
dragocjenije kamečke ... nego što je onaj izgubljeni. 
Znaj, da te vazda gledaju oči Najboljega i ruke se 
Njegove vazda pružaju prema tebi, da te stostruko 
nagrade za tvoj maleni dar ... 

Zagrlio ju ponovno i kroz suze joj se smiješio, 
bodrio je i tješio. Možda pod ovim krovom nikada 
ne bijaše vidjeti toliko iskrene ljubavi, toliko po« 
žrtvovnih suza i utješljiva zagrljaja. 

Ukućani mu ponudiš e topli zalogaj i orošenim 
očima pozdravljahu ga kad je odilazio. 

Kiša je prestala padati, ali je vjetar divlje urlao. 
Tješnje je privukao ogrtač i pognuto gazio kaljavim 
putem. 


VI. 

Bio je rani sat večeri, ali je od oblaka bilo tako 
tamno te se pobojao, da će zalutati. Nekoliko kola 
prošlo je kraj njega, no pjesma pijanih ljudi plašila 
ga, da ih zamoli pomoć. 

I ako se okrijepio, nakon nekoliko stotina kora« 
čaja već mu je ponestajalo snage. O, kako bi slatko 
legao i spavao! Da mu je počinuti barem na koji 
čas! Pred očima mu iskri, već ne može jasno gle« 
dati. I ne bi ni opazio, da je tik jedne kuće, da ga 
nije upozorio na to snažni glas žene, koja je vikala. 

Kakav ju je zadesio bol, mislio je Henrik i stao. 
Možda kakova nepravda... možda dijete počinilo 
veliku štetu, a siromašni su, pa majka sad jadikuje.. 

— Proklet život, kad me na svakom koraku raz* 
dire! Što počneš, sve izađe naopako. Znam, da sam 
je stavila ovdje, na .ovdje i sad je nema... 

Izvrne stolac, lupi njime... Dijete grčevito za« 
plače... 

Henrik nije dugo promišljao. Zaputi se i uniđe, 
da utješi nesrećnu ženu. 

— Siromašna ženo, što vam se teška dogodilo, da 
se tako tužite? 

Ona, iznenađena ovim posjetom, smeteno će i ne« 
što mirnije: 

— Evo, tu mi negdje pala igla i ne mogu je naći... 

Čuvši ovo, Henrik se bolno trgne. Približio se dje« 

tetu i šuteći ga milovao, a u sebi je mislio: jao, tupi 
stvore, da ti je jedan od mojih tereta, ne bi bilo ovo* 
lika jada radi jedne igle. 

Dijete mu se odmah priljubilo, srećno, što je oslo* 
bodeno nezaslužene kazne. 

— Ja nijesam iglu ni vidio! povjerljivo govoraše 
dječak u poderanoj košuljici. 

— Vjerujem da nijesi... Ti bi zacijelo kazao 
majci, kad bi je zametnuo, pa biste je potražili... A 
kad bi i nestalo igle, ne bi to bila tolika nesreća, kako 
se čini tvojoj majci. 

Ima većih jada na svijetu, diraga ženo, pa se 
umirite. 

Kad je izašao, s gorčinom je stisnuo usne i za* 
mišljeno stao pred kućom. Pogledao je prema pro« 
zoru, ne će li još jednom vidjeti ubogo dijete, ali 
umjesto toga, čuo je ženu: 

— Što zna fratar, kako se živi! 

S bolom se udaljivao, ne mogavši se otresti dojma 
ovih riječi. Znao je, da to nije tek njeno svatanje i 
mnogi se izruguju redovničkoj mantiji, a napose 
njemu. Otkad postoji ljudsko društvo, otada ima 
bratstva i nebratstva kod primitvnih i u bogatim do« 
movima. Himba i nećudoređe javno je žigosano, ali 
u potaji najveći dio buja na njihovu tlu. Istinska 
kršćanska odanost osjeća se u hramu, gdje govori 
Hiistova nauka, na groblju, gdje živima šapuće udes 
mrtvih. A Tamo, Tamo...! 

Moj Bože! Da je moći ugušiti pakao opačina, 
spasti nedužne od lanca prokletstva, našao bi se 
jedan čovjek, koji bi bez žacanja podnio najveće 
tegobe, da samo pomogne bližnjemu. Sluga osjeća 
da je smisao njegova života samo po Vječnoj Mu« 
drosti. Osjeća to kao malo kada. Tetura putem, al 
pitaj ga, reći će, da mu nije teško. Udari ga, reći će: 
boli, al evo ti cjelov. Ovakova se čustva rađaju u 
srcu, koje se već napilo mnogih bolova i znalo ih pre* 
goriti bez protivljenja. 

Jedva je stigao u samostan, dođe mu jedan od 
braće i kaže: 

— Bio sam na dvoru kod baruna W. Gospodin je 
pitao za vas. Uzdi gnu o je ruku i zakleo se, da će 
vas probosti mačem, pa gdjegod vas našao. Već je 

slao ovamo svoje prijatelje, da vas usmrte. Budite 
oprezni, ako vam je do glave... 

Henrik se prepade. Bilo mu je kao da sanja. I ako 
nije ništa neobično, da se neko mačem uklanja s ovog 
svijeta, ipak nije mogao razumjeti, zašto bi itko ustao 
protiv njega, pa još ovako krajnjim sredstvom. 

— Rado bih znao, čime sam zaslužio smrt. Zar 
mjesu ništa kazali? 

— Gospodinu je rečeno, da ste njegovu kćer i 
mnoge druge zaveli na krivovjeran život. Govorilo 
se o nekom »duhu« i »duhovnima« i barun je prokli« 
njao, da je to najluđi narod, što ga ima na zemlji. 

Henrik se domislio i prošapće: 

—< Ah, brate! Ta to su heretici! U Konstanzu se 
nastanio jedan ogranak i mnogim zemljama propo* 
vjedaju, da je od Boga i zlo i dobro, pak prema 
tome nema ni grijeha... Samo je zanimljivo, kako 
je došao upravo na me. 

— Mora da je to netko podmetnuo... AH ta za* 
bluda gospodinova mogla je žalosno svršiti. Razja« 
renima se nije dalo ništa dokazati i sreća je, što vas 
nije bilo ovdje, jer bi vas sasjekli. Svi smo strepili, 
a brat Reginald izašao je na crkvena vrata i budno 
pazio, ne će U vas ugledati kako dolazite, da vas 
upozori na opasnost... Ipak se bojim, da će vas još 
potražiti... Jedan je vrlo bjesnio: »Ugrabio mi moju 
ženu, ona ne će da za me zna, ostavila me kao da 
sam nepodnošljiv čovjek i sad se krije koprenom«. 

— Tako? Tako! kimnu Henrik ostavši sam. 

Dakle mu je ovdje prijetila tako tužna smrt! 1 još 
uvijek vreba opasnost? 

O, jadni svijete, što će još nedužan primiti od 
tebe! Da ga rasijeku kao zločinca i urlaju nad nje# 
govom krvi? Zar će im tad odlanuti? 

Henrik tupo zuri kudgod prolazi. 

Konstanzom se brzo pročula barunova namjera. 
Mnoge su pogrde pale na dominikanca, koji zavodi 
ugledne građane. Našlo se nekoliko Henrikovih pri# 
jatelja, koji se zauzeli za nj i odvažili se, da gnjev# 
nome barunu prikažu zabludu. To im uspije i on se 
napokon smirio. 

Ali Henrikova duša ostala je bolna. Sjetio se 
onoga studenog dana, kad je slušao glas mladićev. 
Sjetio se žene, koja ga je zatim pohodila, otkrivši 
mu značenje ružina cvijeta. 

I već počeše dani, za koje mu je kazano, da im 
ne će umaknuti. Nepojmljiv udes nasrnuo je na nj 
i siplje kao mahnit jedan bol za drugim. Henrik se 
i ne dosjeća, da bi malo tko umio dostojno snositi 
nezaslužen jaram, ne pomišlja, da je njegova duša 
rijetki dijamant, koji moraju isprati patnje, da za# 
bli jesti sjajem. Osjeća samo, da je pritisnut i sam. 

Braća ga susreću sa začuđenjem i jasno je vidjeti, 
da ih on neprekidno potsjeća na grijeh nesrećne 
sestre. 

A tko radi nje više pati, tko šapuće molitve sa 
suzama, tko joj pruža ruku da pomogne sirotnoj od 
bijedna života! 

Henrik joj često piše. Zar pisma? O, to nijesu 
slova, riječi i blijed zvuk. Tu je dio njegova živa 
duha, tu je srca, koje privija do suza, da sa svojim 
čitaocem poleti do sunčanih visina. Henrik umije 
privući, jer je sam privučen. Pjesmi njegove ljubavi 
nije moći odoljeti, jer je odveć iskrena, plemenita i 

topla. Zato potez njegove ruke nije uzaludan i čovjek 
sluti, da se slomljena duša oporavlja i uzdiže. On 
vjeruje, da će jednoga dana prosjati Nebesko sunce 
put njegove sestre, kojim će tad poći i ustrajno pre* 
valiti životne tegobe. 

Ta vjera mu zacjeljuje ranu, ali je okolina stalno 
zadiruje, da se opet otvori. Ma ništa nije kriv se; 
strinu grijehu, izgubio je među braćom poštovanje, 
kao da je sam počinio izdaju. 

Jedini Reginald nije mijenjko svog lica. Na njemu 
je uvijek sjala iskrenost i prijateljska odanost prema 
čovjeku, koji postaje svakim danom sve tiši. Ćelija 
i hram bijahu jedini svjedoci njegove intimnosti. 

Nježna duša ovdje je plakala, smirivala se i tkala 
skupocjeno tkivo za sag razapetom Bogu. 

— Dolazim k tebi, Vječna Mudrosti, dolazim ... 
Podastirem ti se sa svim, što imam. Neka je mekano 
tvojoj stopi, evo ti jastuka suza. Nek se osmijehnu 
usne, evo im napitak čistoće. Radi tebe ću trpiti i 
uščuvati hrabrost, da uzmognem ostati slugom do 
tvojih nogu... 

Obzor je mojih radosti potamnio. Ti si jedina 
svjetlost noći mog života. O, stani, Vječna Mudrosti, 
stani. Nek tvoja blizina otvara moje umorne oči, 
sjaj preda mnom kao tihi mjesec zalutaloj ptici. 

Samo tvoje uši razumjiu njen bolan cvrkut, samo 
tvoj Sjaj može je dovesti k cilju. 

vn. 

I tako je šaputao na dan Velikoga Petka. Rosio ga 
hladan znoj, dok je boravio u hramu, a mislima 
daleko, daleko na onome brijegu, gdje između dva 

zločinca prigiblje glavu nemoćan Spasitelj i posljed* 
njim dahom moli Oca: »Oprosti im...« Ima li išta 
na svijetu, što bi utješilo klonulu Majku pod križem? 

Sluga bi pohrlio, prošao čitavom zemljom i mo* 
rem, da nadomjesti Patnici ono, što se ne može na; 
domjestiti. Nema ničega —« nigdje. 

Ali, evo njega, sa svom dušom najvjernijega pri* 
jatelja, kako jeca nad bolom Majke i obećaje kao 
dijete, da je nikada neće ostaviti. 

Našao je u vrtu cvijeća, ubrao ga i spleo vijenčić, 
da ga položi na njene ruke. Neka zbori okićen kip, 
da je umro jedinac, ali je blagoslovljena utroba, koja 
je nosila spasenje svijeta. 

I nakon molitve, odilazi u vrt, da bude sam. Sa 
zahvalnošću je gledao onaj grm, koji mu je' darovao 
svoje najljepše cvjetove. 

Svakoga dana dolazio je u slobodno vrijeme 
ovamo. 

— Lijepi moji... nježni stvorovi. Kako ste čisti, 
kako raskošni i tihi. Sav vam je glas ta prozirna boja 
i mirisavi pelud. Je li dakle čudo, kad sam upravo 
vas odabrao za poklon ... ? 

Sagibao se nad cvijećem, šaputao i smiješio se kao 
djetetu, koje se tek probudilo. Reginald se približio 
neopazice. Sluga se tako zanio, da ga nije opazio. 
Obuhvatao je rukom cvijeće i sav se nadvio nad 
grm, koji je šuštao i strpljivo se prepuštao nježnom 
milovanju. Je 1' nježnije cvijeće ii čovjekova ruka, 
Reginald ne zna. 

Bolna vijest, koju mu donosi, čini se prijatelju 
tako teškom, te se plaši izustiti riječ, to više, da ga 
ne pomuti u visokim osjećajima . Kako bi mu mogao 

spomenuti sada, da mu je majka mrtva, ona majka, 
koju je Henrik toliko ljubio, te je uzeo i njeno ime 
umjesto očeva! Gle na licu mu uzvišen polet! Usne 
se pomiču, osmiješene slatkoćom najsretnijega čo« 
vjeka. Zar je doista tako srećan? Reginald se pita 
i slijedi svaki njegov kret. Ne, on ipak nije srećan. 
On je samo omamljen... nebeskim napitkom i lje« 
potom latica... Njegova je narav — sreća jednoga 
časa, pa i tu ne bi okusio, da mu nije duša tako 
plemenita. 

— Kako ste lijepi, kako čisti...! Gle novih... 
Kad ste provirili? Zar ove noći, dok vas je mila 
nebeska rosa? II ovoga dana, dok je zlatno sunce 
titralo nad vašim glavicama, a zvonjava je slavila 
sat Uskrsnuća.. ? Da vas vidi moja majka, sve bi 
vas otela i poslala po svom dječaku k praznome 
gTobu, k hladnoj posteljici čistoga Čovjeka... A1 
dijete njeno već je učinilo to, Sluga je okitio grob 
i bijele ruke... O, hvala vam nježni stvorovi. Cvje* 
taj te širom zemlje, mirišite do neba, množite se brzo, 
jer nam je blizu prvi maj. U mom kraju te će noći 
pozdravljati dragan — dragu. Pred domom će njenim 
postaviti drvo okićeno, Hjepo, sočno. I svu noć 
kliktat će mlada srca. Vi, nježni, čisti, cvjetajte 
širom zemlje, mirišite do neba, množite se brzo. Za 
danas vam topla hvala. 

I nebeskoj rosi, koja vas je mila, i zlatnome suncu, 
koje vam je ukovrčilo kosu... 

Dođite ptičice, kad parne noć. Prospavajte ovdje 
i zakliknite ranom zorom dolazak Uskrsnog dana. 

Raširio je ruke i gledaše svod, na kom su lebdili 
bijeli oblačići ošarani ružičastim žarom. 





Bio je blijed, aH ne da klone, već da poleti dalje 
od ptica, preko lakih oblačića i ažurnog plavetila, 
tamo, na izvor Vječnosti. 

Reginald je gotovo prestao disati. Činilo mu se, da 
to ne stoji pred njime čovjek, nego je najčišća duša 
sišla s neba i zaodjela se ljudskim likom. I možda 
je upravo sada čas, da mu kaže žalosnu vijest. Možda 
će ju hrabro podnijeti. 

— Brate! toplo ga zovne i pođe prema njemu. 

Henrik se plaho obazre, ali vidjevši Reginalda 
ubrzo ga mine smetenost. 

— Što se dogodilo, dragi brate? Vi ste nešto poti* 
šteni. Ne će me možda potjerati iz samostana... 
izustio je više tiho no glasno. 

Reginalda oblije rumenilo, jer se odmah dosjetio, 
što znači bratova opaska. Ta bijaše mu samome 
bolno, kad se govorilo, da su Henrikovi roditelji dali 
samostanu veliku svotu novaca, neka bi trinajstgo* 
dišnjeg dječaka primili u svoj red. Bilo to istinito 
ili ne, Reginald se odlučno usprotivio, rekavši: »Ali 
se krepost ne kupuje novcem nego suznim pregara* 
njem i dubokim umom«. 

Na te riječi pogledao ga Sluga zahvalnim pogle* 
dom, no Regimaldu nije izmakla nova brazda, koju 
su mu prouzročile. Vidio je, da je toga dana Henrik 
ostavljao govornicu kao potišteno pseto... Oni, 
obični ljudi, sa običnim radostima i običnim teško* 
čama... On, rijedak meteor, sa sjajem mističke 
poezije i kršćanske čovječnosti, neslomljiv genij 
zemlje i ljupko dijete neba vazda blag i tih, strpljiv 
i misaon. 

— Obična ljudska sitničavost, brate! mahne Regi* 
nald. To je radi vaše sestre... Neki žale, što ste 
pod samostanskim krovom. 

— Da! klikne Sluga i obori pogled. Znam... sve. 
Oni me ne mogu razumjeti, a to i ne tražim. Moj 
put je — moj, a Bog je svjedok mojih koraka. Zato 
mogu ustrajati... Za moju sestru plamti u ovome 
srcu utješljiva nada, da će jednoga dana obujmiti 
posudu Hristovih ruku i neće otkidati usne, koje 
su srknule... Srećna majka, kad to sazna! Brate, 
ne možete zamisliti, koliko materinja ljubav strepi 
nad žalosnim dinom... svoje kćeri... 

Reginald se zamišljeno zaustavi na Henrikovom 
izražaju i vidjevši snagu svijesti, uvjerljivo nastavi: 

— Siguran sam, da je lijepa duša gorko zaridala, 
ali se i smirila u Bogu,.. za kojim je vazda čeznula .. 

Henrik ga naglo pogleda. Osmijeh mu iščezne i 
hladnom ozbiljnošću primi Reginaldovu ruku. 

Brat se nije smeo. 

— Maločas razgovarao sam... na porti... Vaša 
pobožna majka razmatrala je za korizmenih dana 
Spasiteljevu muku tako živo i sučustvovala s Majkom 
tako snažno, te je izgubila svijest. Iznijeli su je iz 
crkve i pomagali joj do kuće... Od tog dana nije 
ustajala, a na Veliki petak... 

Nije dorekao. Henrik je protrnuo i ruka, kojom 
je brata čvrsto držao, otpusti i klone. Bilo je kao 
da će izgubiti ravnotežu. 

Reginald ipak nije očekivao, da će vijest tako 
porazno djelovati 

— Brate! klikne s uzbuđenjem i primi ga pod 
ruku. Henrik pusti glavu da padne na bratove prsi 
i zaplače kao dijete. 

— Mo*ja... do*bra majka...! promuca teško di» 
šući. Kad se malo smiTio, pogleda brata sa toliko 
povjerljivosti* te se i Reginaldova ćud potrese do 
suza. Iskreno je žalio čovjeka* koji od dana, kako 
se udaljio od braće, primi jedan udarac za drugim. 
A tko zna, što ga još čeka... 1 

Osjetljiva narav nemirna je nad sitnicom, a ko« 
liko ju tek ranjavaju velike zablude! 

Henrik doskora podigne glavu. U dubokim očima 
vladao je mir. 

— Sad znam, da nikoga nemam. I ona me ostavila, 
da mi bude zemlja još tvrđom. Ali brate! Nije za 
navijek. Dani prolaze i života nestane. Dolazi čas 
veličanstvenog prizora, kad će se zagrliti besmrtna 
duša sa svojim Bogom. Sjedini svijet tane, ostaju 
možda još njegovi obrisi, koji znače jednu misao: 
kolikogod si nam draga bila, zemljo, ipak si kratko« 
trajno boravište... I Dajemo joj krhko tijelo, koje 
je hranila i pojila, a skupocjenu Božju dušu preda* 
jemo Vječnosti, koja nas je za ovoga hodočašća 
kitila ukrasom uzajamna prijateljstva s Jedincem. 
Trojstveno Božanstvo u vječnosti je Jedno, a zemlja 
piše historiju pojedinačnu. Spasitelj je nosilac Patnje, 
dotklegod boravi na nizini. I po njemu nam je otkri« 
vena božanska mudrost, po njemu se uspinjemo do 
razumijevanja najdubljih dubina. Uzeo je ljudsku 
narav, jer je sišao radi ljudi. Tada dolazi čas po« 
vratka u njegov zavičaj, jer nije potrebno, da nam 
još išta dade. Najdublja Misao, najjača Sila, naj« 
toplija Ljubav sastaju se Tamo, kud nam je svima 
poći. 

— Brate! Gledajte ... 

HBorik je otkrio prsi i pokaže rukom na stranu 
srca. 

Reginald je nepomično zurio na tri slova i nije 
mogao progovoriti. 

Sluga je dalje govorio: 

— Da... neka vas to ne iznenadi. Želio sam živ 
znak da propadam onome, koji je krvario za moje 
spasenje... Molio sam ga, neka ta slova nikada ne 
zarastu, i — evo ih! To je moja utjeha, Reginalde, 
moja snaga. 

Mojoj preminuloj majci... preminuloj... majci, 
po kojoj sam naslijedio ovo srce, iskazao sam dje* 
trnju ljubav, kad sam se posvetio Onome, koga je 
toliko ljubila... Ona više nije na zemlji, ali je 
srećna u njegovu krilu ... 

Polako pokrije prsi i kao dijete povede brata za 
ruku. 

— Pogledajte ove grmove. Dali su mi najljepše 
cvjetove. I još će mi dati... da ih odnesem na mje* 
sto, koje mi je ovdje najdraže. O, ne mogu vam iska* 
zati, kakav okean talasa mojom dušom... Da pla? 
čem ili se smijem, ja ne znam. Jesam li sretan ih 
nesretan, ja ne znam. Ali želio bih, da mi je danas 
posljednji dan. 

Brate! Jedno bih zamolio vašu vitešku ćud. Neka 
vas ne rasplamti nikoja riječ, koju bi tkogod izustio. 
Ljudi su različiti. Svi ne možemo ići jednim putem, 
premda nam je isti cilj. Priznajem, da su teške 
ozljede, koje primam, ali tako moTa biti, a Bog me 
ne će ostaviti, dok sam uza nj. 

Utihnuo je, da više ne rekne ni riječi. 

Reginald ga je ostavio potresen do dna duše. Bio 
je sretan, što se uvjerio o neiskazanoj dobroti povu* 
čenog čovjeka. S čvrstom je vjerom gledao u buduće 
nost Henrikovu, kad se svi budu osvjedočili o nje¬ 
govoj veličini. 

Budno je motrio Slugine korake, zaustavljao se 
na svakome njegovom kretu. 

U predvečerje prvoga majskog dana opazio je, 
da je Henrik veoma uzbuđen. Tek što je minulo 
čitanje i braća se razidoše na počinak, pođe za 
njim u crkvu. 

Henrik je poniknuo pred Bogorodičinim kipom i 
najednom je bilo vidjeti da mu na rukama počiva 
vjenčić. Neko je vrijeme ovako klečao, a tad se 
plaho približi oltaru i drhtavim rukama stavljaše 
vjenčić tako, da su ga držale ruka Majke i Djeteta. 

Sto je tad govorio, nije se moglo čuti. 

Okitivši kip, tiho se zaputio prema Raspelu, pao 
na koljena i prignuo glavu. Katkad bi zateturao 
gornjim tijelom, uspravio se i opet sagnuo. Usne mu 
se ne pomiču. 

U njegovoj unutrašnjosti bujala je krošnja du« 
hovnog »maja«, koji je stavljao pred svoju najdražu 
Ljubav. Pozdravljao je bez riječi granu Križa na 
kojoj je izraslo slatko voće vječnoga blaženstva. 
Umjesto nakita ruža, kitio ju srdačnom ljubavi, 
umjesto plavih ljubica, ponizno joj se klanjao, umje« 
sto nježnih ljiljana nudio joj svoj čisti zagrljaj, 
umjesto nebrojenih cvjetića livada, pašnjaka i šuma, 
posipao ju duhovnim poljupcima. 

Ruke bi raširio, da izrazi umjesto ptičica svoju 
kao bezdan duboku hvalu i prošapta zatim: 

— Zdravo, nebeski maju vječne Mudrosti. N ep ris 
kladne su riječi za pjesmu, koje je srce puno. Ali ti 
je čuješ i razumiješ zvuk mojih struna... 

Reginald ga dugo promatrao i sam je sklopio ruke 
kao malokada. 

Bilo je već kasno, a Henirik još nije ustajao. Brata 
ispuni briga, pomislivši, da će ova noć biti opet 
probdivena. Ali se nije usudio da ga smeta. 

Nečujno se udalji i ode u svoju ćeliju, misleći na 
sjutradan. Kako će Henrik u selo, ako uskrati sebi 
slatki san? Preslab je za naporni put. Još mu je 
k tome dodijeljen brat, laik, koji je napola lude 
glave... 

Koliko bi Reginald bio srećan, da mu je poći sa 
Slugom! 

Teško se zaboravlja dan, kad je ugledao otkrivene 
prsi. I pjesma srca, sa Spasiteljevim imenom, nepre* 
kidno mu zuji ušima i kao pčeHca hrani Reginaldovu 
dušu medom. 

Na otvoreni prozor ćelije dopirali su glasovi. Bili 
su sve življi. Prolaznici zastaše pred samostanom i 
Reginald je razabrao, što govore. Ustane s postelje 
i zatvori prozor. 

Kolikogod se odupirao neugodnom dojmu, ipak 
ga na čas ovlada težina, to više, što je kletva Židova 
još uvijek urlala. 

Razumljiva je njihova gorčina. Toplo ljeto opet 
se približuje i tko zna... ?! 

Reginald se sjeća minule godine, kad je selom V. 
harala kuga. Zaostali je svijet smatrao, da je to 
židovsko djelo, koje su izveli na taj način, da su 
otrovali zdence. Jadni Židovi skupo su plaćali svoju 
nekrivnju. 

— Grozno, grozno! otkine se glasno. Pred očima 
mu je krvavo divljaštvo bijesne svjetine, koja pro* 
bada kolcima ... pali lomaču... Ludi svijet, ludi 
svijet! 

Regšnald se trudio da zaspi, kako bi odagnao teške 
slike. Sjeti se Henrika, koji sjutradan ođilazi u V. 

Smirio se, kad je čuo, da su se nedaleko tiho za« 
tvorila jedna vrata. 

Ponovo mu zazuji ušima topla pjesma bratova 
srca, kad se sagibao nad cvijećem, plakao na nje« 
govim prsima za majkom i položio nježan vjenčić 
na ruku Bogorodice i Djeteta. 

— O, kako je lijepo ovo Tvoje dijete, vječni 
Bože! šapnuo je u sebi. Koliko li je ljepote u dnu 
Hemikove duše, koliko dragocjena blaga, koje Re* 
ginald i ne može dokučiti, a niti bi ga Sluga znao 
zaodjeti riječju! Može ga samo naslućivati kao sunce 
podno obzora, kad padne mrak. 

VIII. 

Nije se očekivalo, da će crni oblaci potamniti toga 
dana onaj vedri svod, koji je još jučer sjao s azura. 

Sluga je s ushićenjem promatrao jurnjavu mračnih 
oblaka, koji su se negdje zgušćivali, negdje razilazili, 
rasplećući za sobom sivu koprenu. Grmljavina i va« 
treni blijesak ispunjali su pjesnika zanosom, a kršća* 
nin se klanjao svesilnoj ruci, koja je zaodjela prirodu 
veličanstvenim ljepotama. 

Sa svojim je pratiocem išao oširim puteljkom i 
gotovo bi poletio od zanosa., dok je drugi zastajkivao 
pri svakoj munji i sa strepnjom čekao udarac groma. 
Tad bi odložio prtljagu i nepomično zurio. 

— Ne boj se, prijatelju, primijetio bi Henrik po? 
gledavši prestrašeno lice, na kom nije bilo znaka 
nikakove misli. 

Uzaludna riječ! Neočekivano se zasmijao i udari 
šakom o prtljagu. 

— Ali ako pljusne, bacit ću te knjige. Dosta je, 
da sebe nosim u takovo nevrijeme. 

Henrik se nešto uznemiri, kao da je slutio, da će 
ga po tom čovjeku zadesiti nekakva nesreća. 

Krupne kaplje stale su već padati. Zaparai uzduh 
bio je pun mirisa, koji je tako blag i neznatno pri? 
mjetan, te su poljski kukci mamurno letjeli nad cvi? 
jećem kao da će klonuti. 

Doskora ne bijaše vidjeti ni jednoga. Svaki listić 
zamjihao se od kiše i za čas se svim krajem razlijegne 
šum pljuska. 

Henrikov se pratilac namršti i bio je spreman, da 
ostavi svežanj na putu. 

—■ Ipak nam to ne će pomoći, brate... Svejedno 
smo već pokisli. Nijesmo ni daleko... Još koju 
stotinu koračaja! 

Brat opet pokaže desnicom: 

— A što će te knjige... onome svećeniku u V., 
da bib ih morao vući upravo danas! Tko će znati, ako 
bacim ovdje i knjige i... novac ... ? Doduše novac 
bih mogao spremiti pod ogrtač, ali knjige su pre* 
velike... 

— Čovječe! zaprepasti se Henrik i preuzme teret, 
— Zar biste doista učinili, što govorite!. Tko će. znati? 
Kad i ne bi doznali ljudi, ali Bog nas vidi. 

Ovaj se nasmije i okosi glavu idući za Henrikom. 

— Vi ste učeni, časni oče! Odmah se dosjetite 
svačemu. Jučer je vrtlar govorio za vas, da ćete do« 
stići savršenstvo. Taj vrtlar je, znate, također parne« 
tan. Samo nije učen. A... da vam iskreno kažem, ja 
i ni jesam velik prijatelj mudrosti. Zato ću uvijek 
nositi prtljage. To bi me sigurno čekalo, da i ni jesam 
u samostanu. Bufl A1 sam mokar! Došlo mi do kože. 

Stao je i poče da sažima vodu iz ogrtača. Uto za« 
grmi. Brže potrči za Henrikom i opet nastavi: 

— Rekli ste, da je još stotinu koračaja, a ja sam 
već prevalio tisuću, pa sam još uvijek gdje sam bio. 
A«a! Evo sela! Dajte mi sad prtljagu. 

Henrik ga tjeskobno pogleda, pa tiho reče: 

— Sad ću je i onako predati... Vidite, da je i 
kiša prestala. Povratak će nam biti ugodniji... 

Govorio je prekidano. Nešto teško sleglo se na 
njegovu dušu. Sa strahom je ostavljao brata, koji je 
pošao u gostionicu, da ga tamo čeka. 

Već se dan rasvijetlio, kad je brat stajao do 
prozora i neiskazanim užitkom gledao na svjetinu, 
koja je pohrlila u V. na godišnji sajam. Šarenilo 
kojekakvih ljudi, mukanje i rzanje životinja, živo 
pogađanje židovskih trgovaca i kupaca i važna pojava 
starješine pred općinskom zgradom, sve se to činilo 
bratu tako veličanstvenim, te se naslađivao. Imao je 
samo jednu želju: neka se... učeni drug ne povrati 
skoro, jer... odijelo je još mokro; mora se posušiti, 
a to nije šala. 

U kutu se žarila vatra. Užurbana domaćica vrzla 
se sad ovamo, sad onamo. Gosti unilaze, jedan želi 
toplo, drugi vruće. Nekoliko Židov već je posrkalo 
svoj zajutrak i latiše se vina, zovući brata, koji se 
sušio kraj vatre. 

— Nijesi svetac, iako se samo smješkaš. Ajde, 
gutni iz moje ćašel 

— Da... gutnem? Baš sam žedan! Ha«hasha! 

Sa slašću ispije i nije se prestajao smijati. Trgovci 
si lukavo namignuše: još! 

— Evo ti i moje čaše! 

Ovaj srkne i prihvati iz ruke trećega, koji ga je 
porugljivo mjerio pogledom i sav se premerazio nad 
njegovim ludim vladanjem. 

— Ti si bena vi čovjek, znaš... A što ne skineš 
tu mantiju? 

— Teško da bi to koristilo! Luda ostaje... luda. 

Brat je malo razabirao, što se govorilo. Pred očima 

mu se maglilo, i kao da će mu pozliti, izađe na dvo* 
rište. 

— Ej luda, ludal Taj i nije nego za samostan. 
Ispraznit će želudac, bit će opet dobro. 

Stajao je do dvorišne ograde i opijen ljuljao usi¬ 
janom glavom. Samo bi na čas sinula neka svijest 
i tad bi se zapitao, što je to počinio. Što će reći 
onaj... onaj... učeni... ? A*a, što! Odijelo je suho, 
prilično ... prilično ... 

Mamurno se sagibao, okušavao rukama vlagu 
odijela i zapadao na mahove u hrapav smijeh. 

Najednom se okrene prema prozorima i našlo« 
nivši se na ogradu, zurio je tako i ljuljao se. Što oni 
govore? Što to viču? 

— Ha«ha... a! To ipak nije lijepo. Oni lažu, o, 
lažu! Ja nemam. ■. sira. Nikakav sir nijesam ukrao. 
Pio sam, istina, ali... krao... nijesam... nijesam. 
Čujete, ja nemam ni truna... nikakva sira! 



Pokušao je da poviče, ali sve se tako lijeno vrtjelo 
oko njega i on sa svime, pa je tek zategnuto govorio. 

Čudan san napola luda, a sada i opijena čovjeka, 
ipak se približavao svršetku. Trgovci nadale na nj 
sa prijetnjom, da im vrati ukradeni sir. U trenu se 
grupa stala povećavati. U dvorište je banulo neko* 
liko poganskih vojnika, da učine red. Ali, kad su 
ugledali dominikanca, razjareni poviču: 

— To je otrovnik! To je taj otrovnik, od kojega 
je pomiralo selo. Pošto si došao ovamo? Zar zato, 
da nas i ljetos truješ? 

— Gdje ti je otrov, prokletniče! Pokaži! 

— Hu*u*u, ti to radiš, vraže? Rasijecimo ga. 
Udrimo! 

— Priznaj, beno, ne pretvaraj se, budalo! Zar će 
nas spaljivati, zar će nas probadati, naše čestite glave 
nositi na kolcima ... ? Otrovniče, benava čovječino, 
ne pretvaraj se, gdje ti je otrov? 

— Udri ga, ne pitaj! 

Židovi su zakipjeli, stali ga udarati, vičući u sav 
glas, te se već jedva razabiralo, što bi tko rekao. 

Čovjek je sve više dolazio k svijesti. Molio je da 
mu se smiluju, stenjao i hroptao, ali udarci su padali 
jedan za drugim. Što da učini? Izbavit se mora, pa 
bilo što mu drago! 

Neljudskim glasom prodere se uzdignuvši ruke: 

— Istinu ću reći! 

Svjetina se stišavala i čekala njegovo priznanje 
kao proždrljivo pseto mastan zalogaj. 

— Dajte mi da govorim! Svi vidite na meni, da 
sam neuk čovjek... i budala. Ali moj brat je učen 
čovjek, mudar. Zato mu je povjerio red, da izvrši 

zločinstvo... Vi vidite, da ja nijesam išao s njim ... 
Ali potražite ga u selu ... Potražite samo I Njemu je 
red povjerio vrećicu s otrovom, koji ima baciti u 
bunare... sve tamo do Elsasa, da svi pomru. 

Pogledajte samo njegovu torbu s knjigama! Naći 
ćete otrova i novaca. Čiji su novci? H! Priznat ću 
i to. Red ih je primio od Židova, da se izvede to 
umorstvo. 

Na te riječi nasta gr omk o urlanje. Neki pohitali 
k obližnjoj kući, pa odavle redom u svaki dom, gdje 
su mislili, da će naći zlikovca. 

— Ne sakrivajte ga! Gdje je? upadoše na ženu, 
koja je dojila dijete na prsima. Uvjeravala je da 
nema nikoga u nje i ne zna, o čemu se radi. 

Zapjenjena usta ni jesu ništa izgovarala, nego tek 
kletvu. Sirotnoj ženi prevališe namještaj, zatim izbo« 
doše oskudnu posteljinu, misleći, da je čovjek sakri« 
ven u krevetu. 

Kao mahniti polete u susjedni dom, a strašnu žeđ 
za krvavom osvetom- ništa nije moglo stišati. Ko* 
načno odluče, da se vrate i uhvate onoga, koji im je 
pri ruci. 

Obezumljeni brat mislio je, da ga je minula ne« 
volja, to više, što mu se približilo nekoliko žena, 
koje su ga sažaljevale radi nezasluženih udaraca. 

— Radije je sam trpio, nego da oda krivca! 

— Ali čemu da nedužan trpi! Mogli su vas ubiti, 
a onda... što? Zlikovac bi svejedno svoje izvršio. 
Morali ste odmah reći istinu, pa vas ne bi izlupali. 

— Bilo mi je teško... 

Jedva progovori, kad nasrne čitava grupa. Zgrabe 
ga i odvedu do nedaleke općine. 

— Nećeš ti svejedno izmaknuti. Vrag bi tebi vje« 
rovao 1 Izgled ti je već paklenski. 

Sve se je selo zgrnulo pred općinskom zgradom. 
Sve su se oči upirale na prozore, da vide rijetkoga 
zlotvora. Ali taj je već čamio u tornju. 

Henrik je to vrijeme išao protivnom stranom 
prema gostionici, da potraži svoga pratioca. Kad je 
čuo, što se dogodilo, protrne i izleti na cestu. Stajao 
je i b li jedio, ali ne bijaše vremena, da se prepusti 
ličnoj žalosti. Valja pomoći nesretniku 1 

Pohita prema općini. 

Tamo nastane živo komešanje i podigle su se već 
mnoge ruke. Henrikovo srce nemirno je udaralo. 
Ipak se nije žacao. Valja spasti brata! Premda ga je 
oklevetao i oskvmuo njihov red, a sada... Bog zna! 
Prijeti M smrt ili će se sretno izbaviti, svejedno je! 
Plemenita duša ne krzma. 

Sluga je Hristove ljubavi zatomio sebe. Na nje* 
govu je licu sjala nazočnost Boga. Pogledom je obu* 
hvatao mnoštvo svijeta, približavao se i naglo uletio 
u zgradu, da zamoli starješinu, neka bi oslobodio 
nevoljnika. 

— Ne će mu uspjeti. Valja ga zatvoriti! 

— Zatvorite ga! poviče mnoštvo. 

Prilazilo je nekoliko čestitih muževa, koji su po« 
znavali Slugu, pa stadoše miriti ljude. 

— To je pobožan čovjek. Nikada ne bi on počinio 
takova krvnog djela. 

— Smirite se, braćo! Kunem vam se, da je nedu* 
žan. Pođimo u crkvu. Evo, upravo zvoni. O, da nam 
Bog oprosti'za današnji grijeh! Nedužan je, kunem 
se! Ja ga poznajem. Ne ćete ga nadaleko naći. 

Riječ po riječ, valovi se stišavali. Pred zgradom 
se sve više praznilo da pođu u crkvu. Ostala je samo 
nekolicina, da pričeka, kako će td svršiti. Hoće li 
starješina obojicu pustiti na slobodu ili ih zatočiti? 
To se mora znati. Čovjek, koji upravlja cijelim se« 
lom, nije doduše osobito blag prema nikome, ali je 
prevejan nada sve! 

Naćule uši, prisluškuju. Čuo se topli glas domini« 
kanca. Niti je mnogo uvjeravao, niti bolno zaporna« 
gao. Ali bilo je nešto u tom glasu, čemu je teško 
odoljeti, nešto, što se rijetko čuje. 

■— Možda nije kriv! potiše će jedan momak sta« 
njemu seljaku. 

— I meni se čini ... AH... znaš, ipak ne vjeruj 
ničemu, dok ti nije jasno kao na dlanu. Iskusio sam 
dosta nevolja, laži i prevara. Eto! Jesi čuo! Pst... 

Za čas se zgledaše. Seljak udari o koljeno: 

— Jesam ti rekao?! 

— Starješina je tražio, da Henrik plati veliku 
globu. Muk. Tad redovnik pristane. 

Ovi potrče do crkve, da jave, kolik je silan novac 
u dominikanca. 

— Mora, dakle, da je istina... Zidovi su im dali. 

— Posve sigurno. Aj, evo ih! 

Henrik je išao putem do crkve. Za njim se plaho 
vukao sav prestravljen brat. Najednom se opet pro« 
dere gromka vika, našto je ovaj zaostao, da se 
sakrije. 

Sluga ostane sam. 

— Ovaj je pravi ubojica! 

— E, ne će ti uspjeti, da i nas potplatiš! 

— Valja ga ubiti! 



Vika, buka, kakova ne potsjeća na ljude. 

Sluga je stajao nijemo, ali ga ovlada drhtavica. 
Da kaže štogod?'Eno, zauzimlju se za nj neki poje« 
dinci, kojih se sjeća iz ispovjedaonice. Fa-a? 

— Neka se potopi u Rajni! 

— Spaliti vraga! 

— Ho-ho! zaurla krupni seljak, istupivši pred njih 
sa šiljatim drvetom u ruci. Niti da ga utopimo, niti 
spalimo. Ovoga opakog krivovjerca ne možemo kaz« 
niti sramotnijom smrću, nego da ga ja probodem 
ovim drvom kao otrovnu krastaču! Nabost ću 
otrovnika na taj šiljak i zataknut ga zajedno s dive* 
tom o onaj plot, dok mu se gnjušno tijelo ne osuši, 
da ga svatko, koji bude prolazio ovud, gleda i pro* 
klin je. 

— Tako je! potvrdi usklik puka. 

Nekoliko Henrikovih znanaca proplače i žene 
vrisnu. Nastalo je komešanje, pobješnjeti pohrliše 
prema Henriku, koji je nepomično stajao. 

Zar doista nema nikoga, da mu pomogne? Srce 
će mu razbiti grudi, ali da ovu ludu svjetinu moli 
smilovanje, ne može. Dršće kao trstika, a lice mu 
je bljeđe od kamena, što vidi tamo... među njima? 
Progurao se svećenik, kojega je Sluga pohodio. 
Zauzimlje se, da, ali i sam je smrtno blijed, te već 
prigiblje glavu, dršćući od bojazni. Probost će ga? 
Utopiti? Spaliti? Gdje mu je... drug, da se i njemu 
ne dogodi isto? Ne vidi ga i zatvara oči. Svaka se 
žilica sve više oledenjuje, usne su stisnute, kao da 
se nikada više ne će otvoriti. U očima nema ničega 
do bola, koji je tako dubok, da mu nema dna. što 
ga više gledaš, on je sve dublji, sve dublji. Negdje 
u toj dubini ključao je vapaj za jedinom Ljubavi, 

koja nema krutosti, nema granica i nikada ne uskra* 
ćuje svoje. krepke... rose... klonulom cvijetu. U 
bašči je niknuo od sjemena Njegova, rastao od daha 
Njegova, bujao od srca Njegova, uvijek razumijevan, 
nikada zapušten. 

— Oče moj! zavapi i pade na zemlju. — Oče 
svega milosrđa 1 Primi dušu, koja je tebe ljubila! 

Malo je svijesti tinjalo u tome tijelu, koje je le* 
žalo u blatu. Hoće li se pridići ili ne, ne pita i ne mari. 
Ne vidi ljudi, niti čuje njihova glasa. On je i tih, a 
lica su zamišljena. 

Ruke svećenika podižu ga. Nitko im to ne prijeći. 
Uspravio se, gleda naokolo, ali ne vidi. Korača uz 
svećenika, jer drugi tako hoće. Unilazi u njegov dom, 
ali ništa ne govori. 

Sve je zamrlo do jedine ljubavi prema Bogu. 

Muževi žale. Žene plaču. Da pođe prema prozoru 
i pogleda? Ne. Jednako se može ponoviti doklegod 
je ovdje. To je slama, koja se brzo upali, prašina, 
koja se brzo razleti. A gdje mu je pratilac? Nema ga. 
Trči prema samostanu i smije se, što se izbavio smrti. 
Pripovijedaće, što se dogodilo. Istinu ne će reći... 
zacijelo, ali se ni Henrik ne će pritužiti. 

I tako... je, evo, treća nevolja ovdje, po kojoj je 
svom redu zadao nepriliku. Hoće li ga još više izbje* 
gavati? Možda hoće. Svejedno je. Od ljudi ne traži 
ništa. 

Probdio je noć i ranom zorom ostavljao selo. Bio 
je još jutarnji mrak, koji se sve više razilazio kraj i* 
nom, a svjetlost je otkrivala nježne konture, zavijene 
maglom. Da ide kao kradljivac? Ne, ne boji se, iako 
mu svakim časom pada pogled na drugo mjesto, 
odakle bi mogla proviriti osvetnička ruka. Ne plaši 

se smrti, ali on drlće pred. ovolikim grijehom, a na 
oči mu naviru suze. Jutarnja ih zora ne može os vije« 
tliti niti sunce ispiti njihov izvor. One teku niz nepo* 
mično lice, jeir se toplim srcem jednako razlijeva 
rijeka bola i obuhvata čitav svijet, da ga privine 
onom ljubavi kojom za sebe ne traži ničega. On zna, 
da ne bi primio ništa dragocjena, i darovi su ljudi 
papirnata kućica, čvrsta dotle, dok ne zavije orkan... 
Te uboge ljude on bi privinuo, da im pokaže nera* 
zorivi temelj božanskoga doma, božanskoga srca, 
božanske stalnosti i vječite pobjede 1 

Koračao je pognute glave i polako. Rosa je kapala 
niz trave i svjetlucala se na istočnom suncu. On bi 
je srkao, kako je prelijepa, ali danas toga ne može. 

Ipak je najednom zastao i široko pogledao prema 
jugu. Ptica je crkvutala tako bolnim glasam i vrzla 
se oko gaja tako zdvojno, da je Sluga pristupio. 
Razdvoji grane i pogleda. Vidio je prazno gnijezdo 
i odmah se dosjeti, kakova je nevolja. Možda kakav 
opak čovjek ili luda djeca oteše slavuju mlade... 

— Siroče mojel šapne zdvojnoj majci, koja se 
nije mogla stišati, nego je neprekidno cvrkutala i bez 
bojazni lepršala blizu Henrikove ruke. Utješi je ti, 
o Bože! Ja joj ne mogu pomoći 

Bilo mu se teško dijeliti, kad nije pružio olakšice. 
Dugo je mislio na tužnu ptičicu, čuo njen glas i onda, 
kad je već utihnula. 

Ali nije bio uzbuđen. Odviše su udarci shrvali 
njegovu osjetljivu dušu. Zadrhtao bi jedino pri po* 
misli na siromašnog.. pratioca... Je li se vratio u 
samostan ili je ostao negdje u V. i možda leži mrtav 
u kakovoj kaljuži... 

Sluga je pohitao putem samostana da sazna što 
prije, kako je tamo. Do porte su prolazila braća. 
Osjeti neobičnu žurbu njihovih koraka. Za tili čas 
zgrnuše se oko Henrika. Stali ga obasipati toplim 
saučešćem i gotovo bi da ga zagrle. Ta svaki je od 
njih nesvijesno osjetio vrijednost Slugina života i 
uzradovali se, što im se vratio živ. 

Ovoga Sluga nije očekivao i razveseli se do srne« 
tenosti. Pružao je ruku kao da su se tek danas 
upoznali i u svakome je najbolja namjera i živo 
zanimanje. 

Brat Reginald stajao je postrance. Od radosti 
jedva da mu priđe i progovori samo jednu riječ: 

— Bra-tel 

Sluga je osjetio odanost vjernog brata i srdačno 
uzvrati bratski zagrljaj. 

U sobi za strance čekalo ga mnogo znanaca. 
Vijest o događaju proširila se strjelovitom brzinom. 
U Konstanzi se i nije govorilo o drugome. Malo je 
očiju bilo bez suza i rijetki su posumnjali u to, da 
je Bog nazočan svetome životu omiljeloga domini« 
kanca. Ali pravi povod nesrećne pogibelji nije bio 
poznat. Sluga to odmah razabere i odluči, da ne će 
otkriti nikome, kakovu je ludost počinio njegov 
pratilac. 

Brižljivo je pomišljao na nj i pođe stranom gospo« 
darskih zgrada, da ga potraži. Sukobi se s njim na 
kuhinjskim vratima. Pogledaše se bez riječi. Ni jedan 
ni drugi nije progovorio. Obojica stajahu. No ne« 
voljko se trgnulo tupo lice i Sluga je nastojao, da 
po njemu zaviri u dušu nesretnika. Možda se kaje 
i stidi. 

— Ne žalostite se! izusti blago. 

— Ne žalostim se! Ali mogao sam radi vas izgu« 
biti život! 

Henrik se lecne. Bio je iznenađen. Dakle taj širo* 
mah ne uviđa ništa. 

— O, siromašni čovječe! Oprostite mi. 

Hrapav smijeh porazi ga, te je stajao kao ukopan. 
Ipak bi volio, da se nekako izmiri s tim stvorenjem. 
Samilosno ga pogleda i s bolom. 

— Ne ljutim se, znate... ali... Vi ćete me tužiti 
našemu poglavaru ... da sam pio... 

Henrik se žacne. Dakle toga se boji! 

— Bogu ću se moliti za vas, bijedni brate... a ne 
ću vas tužiti... 

Nakon ovih riječi jadnik se promijenio. Zagleda 
se u Slugu sa toliko zahvalnosti da je lijepoj duši 
dostajalo. 

Otišao je u crkvu, koja bijaše prazna. 

IX. 

O slatko cvijeće na oltaru do Majke! Dijete se 
probudilo od ružna sna i vedrim očima gleda tvoju 
ljepotu pred — Najljepšom. Nakon teških utisaka 
u svijetu, osjetio je kao malokada, kako je zamam* 
ljiva tišina i sladak mir Božjega doma. Nema buke, 
ne razdire te kletva, ne tlači te prijetnja, ne dosiže 
pakao bijesnih strasti. Ovdje vlada samo jedna ruka 
— Ljubav. Šapuće samo jedan glas — Ljubav. Sluša 
je samo jedno stvorenje — Duša, željna ljubavi. 

Vjerni Sluga donio je Gospodaru svijetlih dro* 
gulja kršćanskoga vladanja, a struna strpljivosti za« 
jecala je dirljivu pjesmu pobjede. 

O dugo, dugo razlijevaj se pjesmo Božjim domom 

i razblaži dušu, koja ljubi, Gospodine — Tebe! 
Možda joj nijesi nikad bio sladi, možda nikad drag 
kao danas. Nagni svoje lice do nje. Suzom će ti 
ispirati ranu, smiješkom će ti osmješiti usne, ruke 
svoje pružiti da staneš i poletit s tobom širom svi* 
jeta, izmučeni Hriste. Nek čuje zemlja, da si Go* 
spodin ti sišao u dol, krvlju svojom natopio grudu, 
svjetlost spasa sa smTĆu upalio, da sja od istoka do 
zapada kao zlatno sunce, od sjevera do juga kao 
mliječna staza posuta zviježđem. 

Nježni Patniče, čuješ li? Ne prestaje pjesma 
Sluge, koji kleči do tebe i prigiba glavu, jer osjeća 
tebe. Pruži mu, Gospodine, ruku i sjena tvoja nek 
na njega padne. Odrazi svoj Hk na njegovu, da te 
po njemu raspozna svatko, tko ga susretne. 

Nježni Patniče, čuješ li? 

Tvoj Sluga broji časove... jedan... dva... Sitno 
zvonce čeznutljivo zove ime njegovo. Reginald uz* 
diže Hostiju i polaže ju na blijedu usnu brata 
Henrika: 

— Tijelo Gospodinovo neka te krijepi za život 
vječni! 


X. 

Nerazumljiv je Sluga svojoj braći. Ozbiljna ga 
šutnja ne ostavlja. Ali nije mrk, nego naprotiv tako 
vedar i blag, da je mio svakome. Čudnovat je tek, 
što malo govori i rijetko. 

Jednoga dana vidješe, da se mirni čovjek neobično 
uzbudio. Što se dogodilo? Možda je na porti doživio 
osobitu radost. Ta nema dana, da ga ne pohodi tko* 
god iz grada. Tko bi znao, što je, kad sam nikada 
ne pripovijeda o razgovoru sa svojim posjetiocima? 

Samo se brat Reginald sa zanimanjem smiješio i 
donekle čudio, kako nitko ne pogađa Henrikovu 
dušu. Svaki je od njih dobio novo odijelo. Što je u 
tome neobično? Za njih ništa. Ali se ozbiljno Dijete 
tako uzbudilo, da je potrčalo u orkvu i potajno se 
raspripovijedalo o velikom događaju. Svu svoju lje« 
potu nudio je Vječnoj Mudrosti i obećavao, kako 
će u novoj haljini uvijek služiti njoj. 

Reginald se domišljao, što znači neobično uzbuđen 
nje, jer je vidio brata, kad se potajice žurio u crkvu. 

— Čudan je taj čovjek! opazi jedan od braće, kad 
su sjedjeli u radnoj sobi. 

Svaki bijaše zaokupljen svojom knjigom, no čim 
se poveo razgovor o Henriku, uzdigoše glave. Regi* 
nald se jedini dublje nagnuo nad skicu i šuteći crtao. 
Znao je, da željno čekaju, neka bi im povjerio svoje 
mišljenje o čudaku, koji je doduše ugodan i savjestan 
u vršenju sviju dužnosti, ali ipak odviše povučen. 
Izbjegava ljude. Premalo haje za život. Vlada se kao 
anđeo, ali ipak živi na zemlji i morao bi se življe 
ogledati sa svakodnevnim prilikama. Njihov je red 
dužan da prati događaje u svijetu i prema njima 
udešava svoje djelovanje. Luč prosvjećivanja i spa* 
savanja zalutalih putnika može uspijevati, ako lučo? 
nosa zna njihovu stazu. A Henrik se plaši doticaja 
sa životom. Srećan je u samoći. 

Ovakove i slične misli slušao je Reginald, ali osta 
neobično miran. Razumije ih, ali još više razumije 
brata, koji u slobodno vrijeme nikada ne boravi 
s njima, nego šamotu je u ćeliji 

— Meni je žao, što se toliko udaljuje. Odviše će 
otupjeti. 

— Bojim se, da će izgubiti dar govora! nasmije se 
dobroćudni veseljak. — Kad bd mene zadesila tako 
čudna sudbina kao njega ono u V., o svom jadu 
pripovijedao bih barem deset dana. On? Kao zaliven! 

Svi se nasmijaše, pa i Reginald se uspravi ne mo= 
gavši odoljeti duhovitosti druga, koji bijaše vrlo 
iskren i bezazlen prema svakome tako, da bi u naj# 
većoj nesreći znao naći nešto šaljivo. Reginald ga 
pogleda: 

— A hoće li se brat Adolf smijati i onda, kad 
bude pred Gospodinom polagao konačni račun? 

Saljivdžija se malo uozbilji, ali samo na čas: 

— Dragi Bog zna, da sam ja običan čovjek. 
Nego... brate Reginalde... Ja bih vama jednu ri# 
ječ... Vi ste mi zadali nekoliko besnenih časaka. 
Kad smo govorili o bratu Henriku, kazali ste, da je 
mistika više nego obična težnja za savršenošću. Ovo 
mi još nije jasno ... kolikogod sam tražio u knjigama 
i... u toj glavi... 

Opet vedar smijeh, no brzo utihne. Reginald se 
zamisli. Svi su sa zanimanjem čekali riječ oštro« 
umnog čovjeka, koji je Henriku veoma sklon, pa bi 
im mogao skinuti veo s duše, koja im je omiljela 
nakon događaja u V. Još su osjećali toplo saučešće 
i neko strahopočitanje uvjereni, da je Heorik ljubi# 
mac Božji. 

— Kršćanski mistik, braćo? zapita se Reginald 
odloživši skicu. Pred očima mu je Slugina asketska 
pojava, kad ga je promatrao za uskrsnih dana. Sjeti 
se, kako je primio vijest o smrti svoje majke i što 
je govorio. Vidi ga u orkvi, kako polaže vjenčić... 

Sluša, kako šapuće do zdenca i naginje se nad 
vodu... 

Približila mu se duša Henrikova i stade se tihim 
glasom doticati njene dubine: mistika je više od 
obdčne duhovnosti! Da, rekao sam. 

U svakome čovjeku je sposobnost, da bude duho* 
van. Alj da bude mistik, potrebna je izn imna kretnja 
božanske ruke, da udijeli ovaj natprirodni dar. Po? 
sebna je snaga ovakove duše, vođene milošću preko 
granica ljudskoga uma. Kršćanski mistik herojski je 
hodočasnik svijeta, s one strane života. On čuje 
pjesmu, koju proizvodi disaj jednoga atoma, vidi 
ljepotu, koja je umrla s posljednjim drhtajem jedne 
cvjetne lati. Površinu skida u trenu, da uroni u sa« 
držaj predmeta. U isto vrijeme obuhvata sve, što mu 
je pred očima i kao šačicu pijeska baca svoje spo« 
znanje u okean Neizmjemosti, podredivši svoju 
filozofiju pod vlast Božje milosti. U takovoj vjeri 
provodi cio svoj unutarnji život. Morali bismo veoma 
tijesno priljubiti svoje uho na njegove prsi, da barem 
donekle razumijemo takovu dušu. Morali bismo je 
mnogo ljubiti, jer je bliža Bogu no ljudima. U obič« 
nom životu mistik je sjena svoje prave slike, jeka 
daleka zvuka... s kojim je živio i vazda se glasi u 
dnu njegova bića. Uvijek je ovdje plamen čežnje za 
najvišim konturama Vječnosti. Zato je njegova volja 
neslomljiva, njegov duh nikada ne preza niti pod« 
liježe zemaljskoj sitničavosti. Njegova je blizina — 
tišina sumračja: nikoga ne smeta, jer dolazi nepri« 
mjetno i nestaje je tako. 

Kad je Reginald ušutio, zavlada muk. Braća tro« 
nuto gledahu preda se. Nenazočni brat boravio je 

među njima kao šutljiva zraika sunca, od koje im je 
svima toplo i ugodno. Nastaviše radom s onim 
mirom, koji pruža samo predanost plemenitoj misli. 
I Reginald se značajno zadube u svoju skicu, misleći 
na Henrika, koji je zamolio, da mu izradi Hristovu 
sliku. Ne će biti velika, jer je želi uvijek nositi uza 
se. Ali je težak zadatak, koji je Reginaldu riješiti 
kistom. 

— Brate! Vječna Mudrost vlada svom zemljom. 
Znate li, koliko je dakle snažna ljepota Hristova? 
Naslikajte mi ovu misao. 

A Reginald sve traži. Misli mu se zapleću kao u 
svakoga umjetnika, koji još ne proživi ju je svog 
djela. Najteži časovi vrludanja... 

Doskora odloži skice. I ostali prekinu s čitanjem. 
Bilo je vrijeme objeda, šuteći iđahu u blagovaonicu. 
Danas Henrik blagosti vi je stol. Radoznali čekahu čas, 
kad će ga ugledati. 

Pojavi se na vratima ljubežljivom plahošću kao 
uvijek. Nije to drugi čovjek no jučer. Isti je. Ali da# 
nas razumiju, zašto tako tiho ulazi: želio bi ostati 
neopažen; zašto ih sve redom obuhvata pogledom 
najtoplijeg ljudskog srca: svi su mu dragi; razumiju, 
zašto se to smiješi ljepotom čista cvijeta, koji je za 
nakit. Ta sav je dijete Stvoritelj evo. Doista! Lje* 
pota njegove duše odisala je svakom kretnjom bijelih 
ruku, koje su blagoslivljale hranu Dominikovih uče# 
nika i sklapale se tiho, hvaleći Bogu na zalogaju. 
Jednostavna hrana, ubrana na njivi, danas je zborila 
o lijepoj zemlji, punoj Božjih darova. Vedra boja 
krušaka i crvenih jabuka bijaše ljupka i tako draga 
kao i čiste ruke, koje su ju blagoslovile. 

Bez riječi prignuše glave, a srca bijahu puna. Po« 
dnevno sunce šaralo je bijelim stolnjakom i bacalo 
na nj sjene jablanovih grančica. 

Sluga, očito razdragan, pruži ruku da pokrije sjenu, 
ali je brzo povuče i ogleda se: 

Svi opazile, ali djetinja smetenost ih nasmiješi. 


XI. 

Je li dugotrajna Slugina radost? Pažljivu oku nije 
izmakla promjena njegovih drugova. A kako je ugo* 
dan život kraj ljudi, koji ti ne uskraćuje svoje Iju« 
bavi! Najmanja sitnica razblažuje Henrikovu dušu 
Ta umoran je i gotovo bi klonuo, da ga ne njeguje 
dobrota okoline. 

I sama zgrada samostana tako mu je lijepa i draga 
kao nigda dosada. Onaj svedeni hodnik sa prozorima 
gotske linije, lijepe bršljanaste vi tiče, što su se po« 
pele stijenama i lišćem ovile prozorske kapke gornjih 
ćelija, pa vitki zvonik crkve koji, tamo preko cvijet« 
nih gredica, bdi nad svim...! 

Žamor ulice, što dopire preko samostanskog vrta, 
nikada ga nije smeo, a najmanje danas. Mali je pro« 
stor za nj tako velik, kao da i nije ograđen. Misli, 
da mu je prijatelj svaki kamečak uskih puteljaka, 
svaka grudica vrtlarovih greda, sve što vidi, sve 
što čuje. 

— Sto je to bratu Henriku, da je tako nasmiješen? 

Prošao je kraj dvojice, koji su živo raspravljali o 
slikanju crkve. Bez sumnje bi voljeli, da je zastao 
kraj njih i kazao što misli o rasporedu freska, jer su 

skele već postavljene i vrijeme je odmaklo. Šetajući 
hodnikom čekali su na nj. 

Sluga je dotrčao u ćeliju. Drhtala mu ruka, u kojoj 
je držao pisamce. 

— Lijepa... sitna slova moje... uboge sestre! 
Nježno stade da otvara. Čita, čita i sve ne vjeruje. 
Čita prvu hartiju. Čudi se da su dvije. Njegova se* 
stra ne običaje opširno pripovijedati. Ali su već prvi 
reci nešto neobični, te ga ispunjaju nesvijesnom slut* 
njom, koja uzbuđuje. 

Sjedne i ponovo stade čitati. Bi Ii da cikne ii poleti! 
Okrene hartiju. 

Prepoznaje rukopis Elizabete Stagel. 

Bio je izvan sebe. 

Slatke H zbilje! Sestra je u Tossu. O, žurno, žurno 
da mu je poći i zagrliti zlatno Gospodinovo dijete! 
Ne onako, kao ono u M., kad su plakali i gušili se od 
bola. Ne, ne. 

— Majko moja! zaplače od ganuća i pogleda pre* 
ma nebu. Vidiš li svoju djecu, koja su ti srećna, maj* 
čiče...! O, sve se vraća k Najboljemu! U tome spo* 
znanju pade na koljena i bez riječi se pokloni sve* 
moćnoj volji. 

Da trči k drugovima i kaže im...? Još ne, još ne. 
On je odviše srećan i ne bi se mogao svladati, a da 
ih redom ne izljubi. Bilo bi to djetinjasto i na čudo. 
Klečeći do stolića, privije pisamce na prsi, pa ga 
gleda, gleda... Tad dosegne »Vječnu Mudrost«. 
Djelo je svršeno. Lista njime, a prsti su mu kao brzi 
vjetar. U času je prelistao cio rukopis i zadovoljan 
ustane. Dao je djelu svu svoju nježnu dušu, umom je 

nagnuo nebo k zemlji s onim stilom, kakav se pre* 
lijeva korom crkvenih pjevača i osjeća u kistu geni« 
jalnoga Angelica. 

Potrebna je još samo vještina sestre Elizabete, da 
mu sredi teško čitljive stranice i ukloni bilo koju 
zamršenost. Kad pođe u Toss, ponijeće rukopis sa 
sobom. 

Veseo siđe niz stube, ali u hodniku nije više bilo 
drugova. Sluga se dugo zadržao i oni odoše u crkvu. 
To ga nije smelo. Požuri dvorištem, a oba pisamca 
virila su iz knjige, koju je ponio tek zato, da ih po« 
štedi od svoje ruke. Ta zgužvao bi ih od sreće. Zato 
je grčevito stiskao korice, ko da mu je živo blago, 
koga se jedva domogao. Spazi ih pred crkvom, kako 
živahno mašu rukama. To ga još više obraduje. Ta u 
crkvi mu je teško pripovijedati, makar se radilo o 
najpotrebnijoj stvari. 

— Evo, drugovi..! klikne, ne mogavši se svladati. 
Pruži im pisamca i srdačno stisne desnice. Vidite li, 
koliko me nagrađuje Gospodin! Oni nisu čitali, nego 
se zagledaše u Henrika, koji im s ushićenjem ispri« 
povijeda o koracima svoje sestre. Reginald se nimalo 
ne iznenadi, nego će najmirnije: 

— Do toga je moralo doći. Hvala pravednome 
Bogu. 

— Kako ... moralo? sa zanimanjem će Henrik, ali 
umjesto odgovora pročita s Reginaldova držanja, što 
misli. Plemeniti je čovjek vjerovao, da će sam Bog 
odlično naknaditi Slugu za sve one patnje i poniže« 
nja, kakova su ga zadesila po grijehu njegove sestre; 
vjerovao je, da će božanska iskra opet uskrisiti u 
duši one, koja je s Henrikom u najbližem srodstvu. 

to više, što utjecaj brata vazda piri i rastjerava njen 
pepeo... da joj pruži slobode i da je oživi zapretanu. 

Sluzi i nije poznato, što se sve govorilo, kad sa« 
znaše za njen čin. I Reginald će sačuvati tajnom, da 
su se najbolji prijatelji brata Henrika ponijeli tako 
nepravedno kao da je djelo njegovo... Kad bi to 
Sluga znao, s bolom bi koraknuo na portu. Ovako... 
prošlo je strećno. 

— Pobjeđuje dobrota Božja! — izgovori toplo 
gledajući na Henrika, koji bijaše svjež ko da je 
umiven rosom. — Doskora valja u Toss. Mislim... 
za tjedan dana... Moramo najprije riješiti pitanje 
naših freska. Majstor je star... a malo i tvrdoglav. 
Trebat će zacijdo i moje pomoći. Zato će valjda 
drug Pavao... s vama... 

Reginald kimnu na starijega brata, koji je oborene 
glave šutio pod dojmom Slugine vijesti. Savjest se 
uznemirila. Premda nije toliko zlo govorio o njegovoj 
sestri, u sebi je nosio još teže misli i nerado podnosio 
Henrika u svojoj blizini. Sad bi žalio, ali se stidi za» 
tražiti njegovu ruku. Još bi nekako da su sami. Ova« 
ko ne može... Reginald bi možda izgubio prema nje« 
mu poštovanje... Pođe li s Henrikom u Toss, onda 
će kazati... Godilo mu, što se Reginald raspripo* 
vijedao, kako bi se prekrio svaki izražaj njegove pro« 
mjene. 

— Što ćemo, druže! veselo će Sluga. Stari su ljudi 
obično tvrdoglavi. I nas čeka jednaka sudbina. Teško 
je odustati od onoga, što se sticalo godinama. A što 
kaže gospodin Engelmann? 

Jedna stvar je riješena. Sreća, Što je čovjek tako 
dobar, pa ne traži zaslužene plate. Naš siromašni red 
jedva će podmiriti slikarski materijal. Ali valja se 

ogledati, kako bi ga zapala barem polovina zarade. 
Kako i gdje? To doista ne znam! Čujem, da će nas 
protjerati odavle. Doduše — ima još vremena. O ve* 
likim se stvarima obično preuranjeno zvoni... Lud« 
vig se Bavarski mislim — ipak ne će izmiriti s Rimom. 
Čudnovat silnik. Volio bi i Boga pod svoju vlast... 

— Ne tako! upade naglo brat Pavao. Morala bi 
popustiti jedna i druga strana. Obje su sile... 

— Da! nemirno će Reginald, ne mogavši se svla* 
dati. Znao je, da je brat gorljiv pristaša kralja ... 
Obje su sile. Razumljivo. I zato može vladati samo 
jedna. I to: mač na teritoriju zemlje, a kršćanstvo na 
tlu duha. Svakoj sili ono, za čim ide. Ali vojnik ne 
može biti gospodar crkve. Može samo pomagati, da 
se ne poruše njeni zidovi. Njegovo je mjesto izvana. 
Ludvig bi želio u unutrašnjosti. Čemu? Zar smatra, 
da je sposobniji i veći prijatelj crkve od rimskoga 
poglavice? To ga sigurno ne vodi. Dakle su drugi ci* 
ljevi, svojstveni oholici, kad zadobije kraljevsku 
vlast. 

Brat Pavao sav se užari. 

— Dobro. Neka onda ustraju. Posljedice? Crkvu 
će nam zatvoriti, nas protjerati i umjesto Domini* 
kove luči ojačat će djelovanje heretika. To je ne* 
izbježivo. I onako živimo od milodara... 

Reginald se sažalno nasmiješi. Možda bi njim pre? 
vladala ironija, da nije bilo blizine Henrikove, kojega 
je ozbiljnost uljepšala dostojanstvom. 

— Što vi mislite, druže? oprezno mu se okrene. 
Sluga će kao za sebe: 

— Ja-a? Ne slažem se s mišljenjem brata Pavla. 
Vjerujem u Boga i one, koji su njegovi prijatelji. 
Popuštanje je potrebno onda, kad smo na krivu putu. 

Ali, da je baš kralj u pravu, to ne bih rekao. Mislim, 
da je obratno. Mogu nas zabrinuti posljedice ... Isti« 
na. Ali nas ne će slomiti. Kršćanstvo je već prošlo 
kroz najveću vatru. Eno nam katakomba! No uskrs* 
nulo je tad snažnijim plamenom. I bit će uvijek 
kušnje, uvijek žestokih neprijatelja Crkve. Gdje ima 
više svijetla ima više i sjene. Ali ostaje pobjediocem 
Hrist. Na nama je, da se ne plašimo, nego svijesni 
Boga ustrajemo, pa bile posljedice koje mu drago. 
Ta nema ploda bez žrtava! 

Brat Pavao šuteći zakima glavom i podnese. Miš« 
ljenje drugova, naročito Henrikovo, činilo mu se pre* 
visokim za stvarni život. Pjesnici gledaju na svijet iz 
oblaka. 

Dok su oni razgovarali, na mahove bi im dopro do 
ušiju molećivi glas prosjaka, koji je sjedio do stu« 
bišta dominikanske crkve i sustavljao prolaznike. 

— Bogalj Zaharije s unučicom? šapne Henrik po« 
tresemo i duboko uzdahne. 

— Sirotan čovjek bez obih ruku. Djevojčica ga 
hrani i odijeva... Jučer sam razgovarao s njima. 
Kaže jedan, da je srećan. Prije bi konačili svake noći 
na drugome mjestu. Sad im se smilovao naš čuvar 
raspela s istočne periferije grada. Kaže Zaharije: 
»Slatko spavam na slami kao Hrist... Da mi je svi* 
lena postelja, nikad ne bih u nju legao.« Tek što 
utihne, prodre bolan vapaj. 

Henrik nije mogao odoljeti. Pohita kroz crkvu na 
ulicu. Želio ga vidjeti i uvjeriti se, ima li što u šeširu. 
Tiho mu je prilazio ... drhćući od ganuća. Malo tko 
poznaje bogaljevu dušu kao njegov ispovjednik. 
Koliko je u njoj ljepote...! A vidjeti sada ulicu i... 
njega, najbjednijega među svima! 

Sluga je morao stati, ne bi li potisnuo suze. Nu, 
najednom se djevojčica okrene i veselo klikne. 

— Jao, Bože! ote se iz bratovih prsiju, a suze po« 
teku. Jedva je gledao. Moralo bi se ganuti i najtvrđe 
srce. Bogalj je bijedno zamahnuo razgaljenim nad« 
lakticama kao ono ptiče s otsječenim krilima..., 
koje bi da poleti, a ne može. Sluga mu se brzo pri« 
bliži i zaviri u šešir. 

— Nadam se, da će do podneva ipak kapnuti za 
jedan hljebac. Koliko je sati, oče? Oblaci prekrili 
sunce, pa ne znam, je 1‘ blizu podne. Kad je Henrik 
vidio strpljivu nadu, tronuto se nasmiješi i zamoli, 
da ga pričekaju. 

Sluga se nije stidio. Neka je neobičan i smiješan, 
ali je Božji. Doskora se vrati k bogalju i dade mu 
svoj kruh. 

— Ne će li vama uzmanjkati? Ah, kako ću onda 
teško u nj zagrizati! Znate, da ne bi bilo pošteno... 
Neka vam Bog naplati, vjerni oče siromašnih...! Vi 
ste mi već mnogo puta okrijepili dušu, pa udijelili i 
hljebac... ali ja bih volio... umrijeti, nego da vi 
stradate radi mene. 

Govorio je i zagrizao iz ruku djevojčice, koja još 
nije okusila. Henrik se tome začudi. Zar bi dijete 
moglo da uskrati sebi...? Ili ju možda ne mori glad? 

— Ti nijesi gladna? nježno je pomilova po ne« 
urednoj kosi. Mala se stidljivo nasmiješi: 

— Jesam... ali moj djed nema ruku... pa bi mu 
bilo teško, kad bih jela prije... njega. On bi predugo 
čekao... 

Sluga bi se zadržao duže, ali opazi da mu je netko 
mahnuo. Prepozna među prolaznicima izrazitu fizio« 
nomiju gospodina Engelmanna i pođe mu u susret. 

— Vi s prosjakom? duboko mu se pokloni. 

Sluga ga primi pod ruku i povede u samostan. 
Starac se vladao neprirodnom ljubežljivošću. Mora 
da ga nešto tišti, pa krije. Sluga je čuo, da udovac 
živi u razmiricama sa svojom kćeri, ali ponosit čovjek 
nikome se ne otkriva, nego pregara u sebi.' 

Sažalno je promatrao njegovo mladićko držanje i 
svježe lice, dok je razgovarao s braćom. Ipak je ne* 
srećan, sinulo je Henriku nekoliko puta. Star čovjek 
morao bi sve natkriliti svojom radošću, jer je najbliži 
vječnom životu. 

Ovakovim se mislima bavio Sluga, dok se kraj 
njega vodila živahna prepirka. Starac nije popuštao, 
nego izvuče papir: 

— Eto skice I Obojio sam ju, da jasnije vidite, 
kakva će biti na stijeni. Sveti Oci sačinjaju posebnu 
grupu. Budemo li ih raštrkali, kako misli brat Pavao, 
onda volim odustati. 

Govorio je sa srdžbom. Reginald ga stade miriti: 

■— Ne obazirite se. Sve je izvrsno, samo ćemo iz* 
mijeniti neke boje. 

— Niti boje! pocrveni starac i pogleda na Henrika, 
koji primi jednom rukom njegovu, a drugom skicu. 
Za čudo, kako Sluga pristaje uz starca, a donekle i uz 
Reginalda. Jedino ne odobrava, što Reginald po* 
stavlja konačni zahtjev glede boja. Ta to će se ra* 
zviti samo od sebe, pogotovu uz stalnu Reginaldovu 
nazočnost. 

— Majstore! Vi počnite. Kod svetih Otaca može 
pozadina biti vrlo svijetla, kako i sami držite. Bit će 
tad izrazitij i portret. 

Reginald zadršće: 

— Ali ne kod svih portreta! To je mrtvilo... 
jednoličnost! 

— Lako za to! nasmiješi se Sluga držeći još uvijek 
starčevu ruku. — Neka prevlada svijetla boja. Tad 
će majstor osjeniti tamnijom, prema... potrebi, 
prema tome, kakova je osobitost portreta. Uzmimo 
primjerice Oca Nestora, koji kaže: »Moraš biti naj* 
prije magarac, da uzmogneš zadobiti božansku 
mudrost«. 

Svi se odjednom razvedriše. Sluga je nastavljao. 
Dakle vidimo vedar značaj. Naprotiv — kod Teo* 
dora: »Živjeti u čistoći veće je znanje od sviju zna« 
nosti.« To je boja — tišine, nešto gušća od Nešto* 
rove. Mislim, da bismo prema tipičnim izrekama 
mogli naći i boje, a da se ipak ne će međusobno 
dijeliti... nego sačinjati harmoniju. Ta i Oci su 
lijepa harmonija, iako je svaki nosioc svoje ličnosti. 
Njih je dojilo jedno mlijeko, dok su porasli i za« 
vrijedili besmrtni vijenac slave. Umjetnost kista lako 
će nam otkriti čelo njihovih misli, oči njihovih čežnja 
i obrise čistih usana. Je li, majstore? 

Starac se zadovoljno smješkao, razdragan povjere* 
njem i srdačnošću Sluge, koji je odilazio sa bratom 
Pavlom i... vidjelo se — nastojao, da uvrijeđenoga 
umiri. Bio je iznenađen darovitošću jednostavna čo« 
vjeka. Poznavao ga otprije, ali nikad nije ni slutio, da 
bi tihi redovnik, kao što je Henrik Seuse, zasijecao u 
temelje slikarske vještine. 

— Je li učio o tome? pitao je Reginalda, kad su se 
malo zatim uspinjali na skele. 

— Brat Henrik? Rekao bih, da je njegova spo« 
sobnost snažnija od mnogih učitelja umjetnosti. Bog 
mu je obogatio narav prekrasnim darovima, pa sam 
od sebe umije da zaroni u dubine božanskih tvore« 
vina. Nauke je polazio u Njemačkoj i Nizozemskoj. 
Zacijelo je posvetio nešto vremena i studiju o sli« 
karstvu. No uvjeren sam, da nije crpio svoje sudove 
ni odakle, već iz vlastite unutrašnjosti, koja je u ne« 
prekidnom i živom prijateljstvu sa Stvoriteljem. 

Starac pozorno kimnu: 

— Neobičan je to čovjek. 

— Neobičan... šapnu Reginald više za se, pruža« 
jući starcu lončić sa kistom. Muka je pogledati opseg 
stijena, koje čekaju dostojnu ljepotu. Ali pod utje« 
čajem Slugine duše započnu veselom odlučnošću. 


XII. 

I sam bogalj Zaharije istoga je predvečerja molio 
sa svojom unučicom, neka bi Gospodin obilno na« 
gradio vjernoga oca siromašnih. 

Sumorno je gledao prema raspelu, pred kojim je 
plamtio čitav red žutih voštanica. Sklopio bi ruke, 
ali ih nema. Zato je još većom vatrom izgovarao 
molitvu, klanjao sa uzastopce, sjedeći u dvorištu 
pred stajom, koju je dijelila od križa široka cesta. 
Djevojčica bi čas gledala na djeda, kao na raspelo, 
a oči joj se zaokružile od radoznalosti. Tkogod bi 
prošao cestom, šuštao bi pred rasvijetljenim svetiš« 
tem periferije. Žarki plamečci svijeća, tišina okoline 
i ljubičasto sumračje ljetnoga predvečerja odisali su 
čarom priče, u kojoj je junakom svaka lasta, što se 

vraća k staji ili pseto, koje pretrči cestom. Sve je 
živo i zamamljivo dječjoj mašti, i mala, jedva što 
odvede djeda na počinak, istrči opet pred staju i 
sjede. 

Znala je, da je kuća u dvorištu danas bez gospo* 
dara. Samo su djeca pod krovom i... valjda ... pseto, 
kome je netko... prebio nogu pa žmiri do šted* 
njaka... i duboko uzdiše. 

Što gušći zrak, to je ljepše osvijetljen križ. Do* 
mala zasta čitava povorka bijele braće. Djevojčica 
potrči do ograde, ne bi li prepoznala među njima oca 
Henrika. Ali — kako? Svi su jednaki kao četica ... 
mravaca. Izmoliše usrdno i proslijede putem grada. 
Samo jedan još uvijek kleči pred raspelom. Plamen 
svijeća obasuo ga svijetlom, dijete ga prepoznaje. 

Sluga nije mislio na to, da se predugo zadržao i 
teško će stići svoje drugove. Što bi otkinulo pčelicu 
od cvijeta, dok siše pelud? Svim je svojim spozna« 
njem utonuo u čašku dragocjene krvi, kojoj je izvor 
bezdan dobrote za svako stvorenje pod nebom. Brat 
je mislio na sestru i suznih očiju tepao riječi naj« 
dublje zahvalnosti. Vidi je uza se. Prigiblje se kao i 
cm, pruža sklopljene ruke i ljubavlju svojom zajedno 
hladi umorni lik patnjom okrunjenog Sina. 

Je li blaži bol, koji mu je nedavno nanijela? Nema 
mu znaka. One usne, koje su proizustile najtopliji 
oproštaj grešnici iz Magdale, milosrđem Boga po« 
ljubile su danas lijepu dušu pokajnice, koja mu 
umjesto kosom i pomasti prilazi zaodjevena haljinom 
dominikanke. 

Sve se smiješi, a usne mu dršću. Vrijeme odmiče, 
nu što je ono za dušu, koja se priljubila uz drvo 

Ljubavi? Kao izvor izbacuje kapljice i škropi Slugu 
svježim smirenjem. 

Bila je tamna noć kad se digao. Nitko se nije 
vidio. Gleda naokolo. Netko se primiče. Sluga stane. 
Crna oveća mrlja prilazi sve bliže. Brat se razvedri 
kad je vidio, da je pas, koji mu se nasloni o noge 
ko da bi mu želio zapriječiti put. 

— Čudnovata, draga životinjice... što je? prigne 
se i prođe nikom preko kudrava vrata. Pseto za« 
dahće, podižući bolesnu nogu. Sluga za čas razabere 
nevolju nijema stvorenja. Nježno prihvati nogu, a 
drugom je rukom oprezno pogladi. Siromašni ... moj 
psiću... Ja ti ne znam pomoći... Ali ti ćeš, Gospo« 
dine, ublažiti bol ove dobre... mirne... životinjice... 
Ona doista ne mora trpjeti... 

Tiho mu se smijao, milovao ga» primajući zahval« 
nost psetanca. OUzao mu svu ruku, sve prste i kad 
je Sluga odilazio, šepajući ga pratio neko vrijeme 
tamnom cestom. 

Vrati se opet do staje, u kojoj je spavao bogalj sa 
svojom unučicom. 

Djevojčica je odavna otišla od ograde. Mislila je, 
da će otac Henrik do raspela probditi čitavu noć, pa 
legne uz djeda, koji je spavao na slami snom naj« 
srećnijega čovjeka. Kud će sjutra? Kao svakoga 
dana. Ne daruju li građani, zamolit će hljeba u milo« 
srdnog dominikanca. Čudnovat je djed... teško 
prima od njega... Kaže: »To otac kida od svojih 
ustiju ... Vidiš, kako je mršav i blijed ...« Istina... 

Djevojčica zaspi. Nije ih smetao lavež susjednih 
pasa, koji su utrčali u dvorište i divlje skakali na 
drvenu ogradu. Prođe sat, a u kući sve oživi. Gospo« 
dar se vratio, viče, psuje, a djeca plaču. 

— Što je to? pomisli bogalj, probudivši se napo« 
kon od velika nemira. Za tren nasrne u staju gnjevan 
čovjek i prodnna djevojčicu. 

— Ti si dugo bdila? Tko je bio kod raspela? 

Mala protrne. Smeo se i bogalj, ne znajući zašto 
se ovaj tako ljuti. 

— Što se dogodilo? plabo će. 

— Netko je pokrao sve voštanice! Nema ni jedne. 
Djeca kažu, da su te vidjeli, kako se uspinješ na 
ogradu i zuriš prema križu. Tko je bio tamo? Koga 
si vidjela? Dijete se tješnje privine uz bogalja, da 
je zaštiti od goropadne ruke. Ali uzalud. Čovjek za* 
prijeti, da više ne smiju konačiti u njegovoj staji i 
nesmiljeno je udari, tražeći njeno priznanje. 

Sirotani zajecaju. Bogalj je zaklinjao, neka im ne 
uskrati krova i obraćao se maloj, da kaže, koga je 
vidjela. Jadan nije slutio, kakovu muku proživljuje 
djetinja duša. Primala je udarce i stiskala zubima, 
da ne izusti imena, znajući, da je nedužan čovjek, 
koji ih je toliko puta nahranio. Bogalj je cvilio, ma* 
šući nadlakticama, neka ne tuče djeteta, jer će reći 
istinu. 

— Kaži, kaži, ostat ćemo bez krova. 

Usopljena od plača jedva proizusti: 

— Nije, ni-je on ... uze-o ... svije-ća... 

— Koga si vidjela? mirnije će gospodar vidjevši 
da je u tragu, a djed također kimnu, neka prizna. 

— Nije ... dje-de... on uze.. o ... Klečao je pred 
Isukrstom... i molio ... se. Svi su već otišli, svi... 
samo je otac Henrik još uvijek klečao i sklopljenih 
ruku... 

— Aa ... ? Tako? Čuo sam o tom pobožnjaku...! 
Svi su otišli, samo on je ostao? 

Dijete samo što se ne uguši od plača. I bogalj se 
dosjeti nesreći, ali bijaše prekasno. 

XIII. 

Još je gladan hljeba, kog se odrekao da nahrani 
bližnjega, a gradom već svi šapnuše sablažnjivu 
vijest o njegovoj krađi. 

O, zašto mu se ne prolomi tlo pod nogama, da 
nestane u crnoj dubinil Zašto ga ne zaspe stijena 
hladne ćelije, u kojoj od bola živ umire! 

Vrata samostana neprekidno se otvaraju i zatva« 
raju. Dolaze mu žalosni prijatelji, da ga utješe. ,1 
rijetko viđeni barun W. pokazao se tog dana na 
dominikanskoj porti. Moli Slugu, neka mu oprosti 
opasnu zabludu, zahvaljuje za svaku riječ, koju je 
govorio njegovoj kćeri, ponavlja, da je uvjeren o 
njegovoj nedužnosti i — ne može da se otkine. 
Dolazi i gospođa, koja ga je pohodila na dan pro* 
ročke vizije, pa ga tješi plačljivih usana... A saža* 
ljenje ovo danas pojačava bol. 

Poglavar ga zove preda se i strogo upozori Slugu, 
da bude oprezniji. Neka se vlada kao i ostali. 

— Vidite, brate, i sami, čime je urodilo vaše pre* 
dugo zadržavanje pred raspelom. Ljudi su Iako« 
vjerni... Naš red gubi svoj ugled... Molim vas, ne 
zaboravljajte na ljudske slaboće, a o svojima razmi* 
šljajte u određeno vrijeme i na pravome mjestu. 

Blijed kao stijena nakon ovih bi riječi u crkvu, 
jedino mjesto, koga se ne plaši. No tek što izađe 

iz poglavarove sobe, vratar ga zovne na potrtu. Ka« 
kav... stranac? Dosta ima svog jada od kog mu 
malne tamni razum. Kao da je opijen, al ipak ide. 
Ne sanja li brat Henrik? Kakav je to čovjek pred 
njim i što hoće? To je neki nesretnik... Pruža mu 
stolac i sam sjeda tik njega, naginje mu lice, uho, 
pa sluša, sluša... rijedak ljuski glas. Traži li savjeta 
u mraku Slugina razbora? Utjehe je željan iz srca, 
koje samo krvari...? Čovjek muževne dobi zaželi 
se Boga, kog je nijekao za svog života. Trza mu 
mišičje iživjele fizionomije, oči pune suza oborene 
su. Sluga ga sasluša ne mičući se. Jedva je disao. Ima 
li u njemu još mjesta za ikoga? Ima, ima. Kao rode« 
noj sestri pruža i ovome strancu obje ruke, srdačno 
stišće njegove i zvučnim glasom kida iz dna duše 
dragocjene savjete. 

— Naš brat Henrik nikad bez pohoda! zajedljivo 
će jedan brat drugome, pošto se Sluga oprostio sa 
strancem i pošao prema njima. 

Na te riječi jedan zastane i zagleda se u brata 
Pavla s takovim bolom, koji već ne može ni da 
krikne. 

Kud je nestala sreća od nekoliko dana? Kakva je 
to zbilja? Dolazi k stolu. Kakav mrak je na licima 
oko njega? Zar i oni sumnjaju, da se oprljao grije* 
hom... krađe? Ne, to ne. AH jednako misle kao i... 
poglavar, jer su se i savjetovali s njim, neka bi ga 
oštrije opomenuo. Zar i — Reginald? Nfe! On trpi, 
jer naslućuje trzaje osjetljive duše najdražeg druga. 
Osamljen zuri u nj, a ostaU izmjenjuju značajne po« 
glede. Ljudi su pod dojmom ljudi. A Sluga? 

Jedva prinese zalogaj k ustima. Ne može da ih 
otvori. Posegne za čašom vode. Dugo ju drži, a suze 

teku u nju. Vide li ga? Da. Svi ga gledaju, ali — 
kako? 

Nije više mogao izdržati. Teturajući ustane. Kuda 
će? sa zebnjom se pita brat Reginald i spreman da 
ustane, ubrzo se smiri. 

— U crkvu će! kaže glasno. 

— Sad je vrijeme objeda, a ne molitve, glasio je 
odgovor poglavara^ Sam si je kriv. Uvijek je željan 
nečega, što ne resi obične smrtnike. 

Brat Reginald zadršće, ali je šutio. Prazno mjesto 
do stola i ona čaša vode izruni mu suze. 

Sluga pada ničice na kamenito tlo. Krvava koljena 
odavna su zacijelila. Sve tjelesne patnje ne ostaviše 
dnigih tragova do jedinog reza na srcu. Duboka su 
slova urezana, kad nije ni slutio, kakav ga jad čeka 
po predanoj ljubavi prema Vječnoj Mudrosti. Stao 
je redom nizati sve patnje, koje je proživio dosada. 
Išao je od jedne do druge kao prečkama ljestava i 
najednom iznemogne. 

— Ne mogu dalje, nježni Gospodine. Neka me 
lomi sve zlo, ali današnju nepravdu ne prihvaćam. 
Gubiti... čast na... predmetima? To doista ne 
mogu. Gospodine. Zar me ovakav udarac morao za? 
desiti? Mišljah, da si iskapio moju posljednju suzu, 
pa — gle! 

O, ljubljeni Bože svega svijeta! Kad ćeš jednom 
prestati sa mnom, siromašnim čovjekom! Molim te, 
budi blag prema meni, jer ja moram danas obra? 
čunati s tobom. Od toga ne mogu odustati. 

Znam, Gospodine. Ti si veličajan. Nikome ne du? 
guješ ništa niti si vezan na ikoje stvorenje. Ali ipak 

se pristoji radi Tvoje neizmjerne dobrote, da Ti, 
najdivnije srce, dopustiš mome, da se na Tvome 
ohladi, jer nikoga nema, da nađe utjehu. 

Gospodine! Pred Tobom, koji sve znaš, prizna« 
jem, da sam po majci imao blago srce za svega 
života. Nikada ne vidjeh žalosna čovjeka, a da ne 
bih trpio s njime. Nikada nijesam ni o kome govorio 
zla, pa bio on nazočan ili ne. Moraju mi priznati svi 
moji drugovi, da nikad nijesam nikome škodio, nego 
sam svačije pogreške ublaživao, koliko je samo bilo 
moguće. Gdje to nijesam mogao, radije sam šutio 
ili pobjegao, da ništa ne čujem. 

Bijah vjeran otac siromašnih, svim Božjim prija« 
teljima naročit prijatelj. Svi ljudi, koji su me potra« 
žili, našli su u meni savjeta ili utješeni odilazili. SVaki 
bol, koji bi mi koji čovjek zadao, zaboravio sam 
onim časom, tek što bi mi se iza toga nasmiješio. 
Sve tad bijaše tako daleko kao da se nikada nije 
ništa dogodilo. 

Još nešto... Tegobe svih životinjica, svih ptičica, 
ako sam ih gledao, ulazile su u moje srce. I kad im 
nijesam mogao pomoći, vapio bih prema Tebi bla« 
game, da im se Ti smiluješ. Sve, što na svijetu živi, 
našlo je blagosti u meni. Ah, Gospodine nježni, pa 
Ti sad dopuštaš nekolicini, koju dragi Pavao zove 
lažnom braćom, da bjesne prema meni? O, na to se 
moram tužiti, jer mi je već dosta. I molim Te, udi« 
jeli mi naknadu samim sobom... 

Nakon ovih riječi osjeti malen mir. Brzo poče 
uviđati, da ovakav djetinji račun ne će izmamiti 
dugotrajne utjehe. Spoznaje li on patnju razapeta 
Hrista? Dijete se zastidi. Lagan je let, kad su krila 

zdrava. Ali stići u visinu s ranjavim krilima... može 
heroj, kad mu je pratiocem golgotska Žrtva. U čašo« 
vima stradanja nije Sluga pomislio na Spasitelja. 
Zaboravio je na apostole, kad ih Učitelj »šalje u 
svijet kao ovce među vukove«. Ne bijaše im oružje 
tek dobro srce i lijepa strpljivost, nego i mudra riječ 
odlučna muža. 

Prvi put sine u očima Sluge vatra nepobjediva 
duha. Niz patnje do jučerašnjeg dana zatvorio je 
krug, u kom je mistik pjevao pjesmu strpljive Iju« 
bavi prema sestri i prema bližnjemu. Sad započeše 
novi dani. Najružniji kal pljusnu o najistančaniju 
dušu. 

Čvrsto pritisne tri slova na svom srcu i stisnutih 
usana uspne se na skele. 

Na svođenom stropu već su se razabirale linije 
svetih Otaca, a jedan portret bio je dovršen. Misaone 
oči lijepog Seneksova Hca tiho su prodirale u gle« 
daoca, nudeći vrpcu, prebačenu preko ispruženih 
ruku, na kojoj je pisalo: »U ljubavi i patnji moraš 
biti nepokretljiv kao udo mrtvaca«. 

Nlišta nova za Slugu. On nije ni opazio, da je 
majstor imao pred očima njegovu fizionomiju i 
Seneks na prvi pogled potsjeća na Henrika. 

Starac ga postrance promatrao. Željan je da sazna 
njegov sud, ali bilo bi neoprezno, da sada pita. Hen« 
rik je zacijelo mrzovoljan od ludih jezika, koji mu 
neumorno krnje ugled. 

— Znate što? Ja bih na vašemu mjestu — druga« 
čije. Gradska bi mi općina morala potvrditi da sam 
nedužan. Čast je ipak — čast, pa bili mi kojega 
zvanja. 

Sluga se osmijehne sažalno. Blago će, no odlučno: 

— Imate pravo, gospodine Engelmanne! Čast je 
velik užitak i čvrst oslonac u životu. Ali mi vje* 
rujte, da je veća slast imati za prijatelja Boga, nego 
ovisiti o ljudskoj milosti. Jesmo li na pravom putu, 
valja ustrajati i krčiti dalje, pa da nas obasiplju i 
najveće pogrde. Bez ljudske se hvale može živjeti, 
ali bez Gospodinove — nikako! 

Sijeda glava šuteći zakima. Istina je, što govori taj 
dominikanac. 

— Ali ipak... časni oče, mislim, da je moguće 
imati jedno i drugo, a da se ne ogrješujemo o savr* 
šenstvo ćudoređa. 

Sluga se malo zamisli. Čini mu se, da starac govori 
ovako iz sažaljenja, želeći, da nedužnik što prije 
izvojšti sebi javnu zadovoljštinu. 

— Pravo držite. Mogu nas milovati ljudske hvale 
i božanske... To je život srećnika... koji nemaju 
osobitih odgovornosti... Ali ima ljudi, kojima pomr* 
čina često prekrije sunce, a samo zato, da svoje svi« 
jetlo bolje upoznaju i jače za njima žude... Vidjeste, 
što reče Seneks. 

Govorio je tako, kao da se ništa nije dogodilo. 
Starac se čudio. 

— O, kad bih i ja mogao... tako! sjede na skele 
i zakima tronuta izražaja. Osjeti prema Henriku 
toplu odanost i povjerenje, te mu stade pripovijedati 
o jadu, kakav proživljuje sa svojom kćeri. Žive odi« 
jeljeno. Čestit čovjek ne može gledati lakomislenost 
i besr amni grijeh jedinog djeteta. Samac bez doma 
priklonio se umjetnosti, tražeći u njoj olakšanje. 

— Ali prevelika patnja ubija, oče. Moje slike niču 
sporo... sporo... Zadržao sam se i ja na Senekso* 
vim riječima. Da, može se strpljivo trpiti... pa to 
je i potrebno. Ali vjerujte, oče, da su pravome umjet* 
niku suvišne patnje jednoga... uzmimo... sveca, 
jer on već pati sa svojom umjetninom. Neka je 
djelo kip ili slika ili pjesma riječima ili akordima, 
svejedno. Njegovo je biće kolijevka, u kom se djelo 
rodi, dom, u kome živi sa svim ljudskim radostima, 
ali i bolovima — i grob, u koji ga polaže sa suzama, 
jer je za nj mrtav. Tad se ponavlja isto. I vidite, 
to je duša umjetnika. 

Sluga je pozorno slušao, nimalo iznenađen. Potraje 
duga šutnja. Obojica bijahu zamišljeni 

— Da, majstore, šapne toplo. — Slažem se s vama. 
Svetac i umjetnik dvije su rijeke. Ali u isto vrijeme, 
dok opažamo ovo, ne smijemo zaboraviti na to, da 
im je ušće zajedničko. Konačni cilj im je Bog, izvor 
njihove nadarenosti. I mislite li, majstore, da bi se 
prema tome mogle bitno razlikovati? To je nemo* 
guče. Genij jedan i drugi u prvom je redu čovjek 
i mora sa svojim djelom proći ljudski život. On ga 
i prolazi, samo nije uvijek toga svijesan. U vama se 
probudio čovjek, otac, ali taj će probuditi i umjet* 
nika... Slabi podliježu, majstore. Kad bi takav udes 
čekao jake, ne bi ih bilo, jer zakon Božji ne dopušta 
zlo — za naše zlo, nego za naše dobro. Često toga 
nijesmo svijesni. 

— Zar doista?! pridigne se starac i čvrsto uhvati 
Sluginu ruku. —• O kako ste mi... dobro objasnili! 
Istina je, istina... Bog zna svoju ruku, a mi smo... 
ljudi... Sad razumijem, da su izreke Otaca nepo* 
bitna životna mudrost. 

Brat Regmald se iznenadi pristupivši im. Jedan i 
drugi radostan, a pred kratko vrijeme u mraku 
duboka bola. 

— Tko je koga utješio? veselo ib pogleda i pruži 
Sluzi zavijenu pergamenu. Ovaj nešto uzmakne. Nije 
moguće da je slika svršena. Cijelo Reginaldovo 
držanje puno je srećne pobjede. 

— Ali... kada, u tako kratko vrijeme? smeteno 
promuca razdragan. 

— Kada? Trebalo je suza da dovršim ovo djelce. 
Prevelika sreća čovjeka uspavljuje. 

Starac se na te riječi okrene i brzo se lati posla. 
Sluga mu se srdačno smiješio znajući, što ga je spri« 
jateljilo s udesom. 

— Umjetnici su djeca, izusti bratu zahvalnim po« 
gledom i stade razvijati dugoljastu pergamenu. Sve 
više je zatvarao oči, a ruke mu drhtnuše. 

Kad bi i vladao kistom, ne bi mogao svoju vlastitu 
zamisao tako dobro izraziti, kako je to uspjelo bratu. 
Mora da ga brat Reginald dobro poznaje, mora da 
su srodni. Trpio je uz ovu sliku? Da, i svršio je, 
kad je Sluginom dušom vijala mećava ljute nepravde. 

Ljepota Spasiteljeva nadvisuje čar sviju stvorenja. 
Lako stoji na okrugloj zemlji, na koju kapaju kaplje 
krvi. Jedna se ruka nadvila nad zemljom govoreći: 
»Mir svoj dajem vam«, a druga se blago uzdiže prema 
svodu, na kome sja stado žutih zvijezda... Ova slika 
diše, pomisli Sluga, gledajući Vječnu Mudrost, planet 
i pozadinu noćnog svemira. 

— Tako je tiha ... brate... i tako divna! Ovakovo 
je nebo za zimskih noći... kad vlada nesmiljena stu* 
den... i sve živo samo što ne umre. Ovakav je Isu« 

krst, kad patimo za vječitu radost, i zemlja je ova« 
kova svakoga dana: natapana njegovom krvi... 
Odakle vam ova predivna... mistika? Ah, kako su* 
višno pitanje! Oprostite, razumijem vas... i bes« 
krajna vam hvala. 

Podiže oči pune suza i bez riječi mu pruži ruku. 
Starac se radoznalo približi. Gleda sliku, pa Regi« 
nalda, koji je sjao od sreće, što je ugodio Sluzi. 

— Ovo je ... doista uspjelo! klikne oduševljeno i 
potapka Reginaldovo rame. 

Sluga zavine pergamenu i siđe. Osjeća blago, koje 
nosi. U zakutku crkve sjeda u klupu, razvija sliku i 
sklopljenih ruku polaže na nju blijedo čelo. Ljepota 
umjetnine, odanost druga... Pun je spoznanja, koje 
se osjeća, ali riječima ga je nemoguće iskazati. Uto* 
nuo je spuštenih vjeđa preko Zemlje u svijet božan« 
skih misli i najčišćim se srcem predao tišini nazoč« 
nosti tro jednog Boga. 


XIV. 

A tamo, preko pitomih ravni i strmih bregova, 
ljupko je snatrio suncem obasjan brežuljak, sa bije* 
lim vrhuncem samostana Dominikanki. Rijeka Toss 
opasala mu podnožje, ispirući obalu do staze, kojom 
bi dnevno prolazila sestra Elizabeta. 

Maleni pastiri s prekoriječnog pašnjaka navikli su, 
da svakim jutrom mahnu šeširićem, našto bi im do* 
minikanka odvraćala pozdrav rukom. 

Lijepo ozbiljno lice pritom bi se osmiješilo anđeo« 
skom nevinosti i blagom dobrotom. 

Jednoga dana dječaci se začudiše. Uzalud sve na* 
stojanje, da je vide, kad se ona nikako ne pojavljuje. 
Da nije bolesna? Ta slabašna je, pa je valjda obolila. 

Sestra Elizabeta uskratila je sebi užitak, da boravi 
u prirodi i umjesto tišini ozonova mirisa, posvetila 
je svoje slobodno vrijeme drugaricama i rukopisu. 

Samostanski život njene okoline ne teče besprije* 
ko mim vladanjem. Pod haljinom nekih redovnica 
kriju se svjetovna srca. Ona, puna čežnje za najvi* 
šim ukrasom, sa zebnjom sluša jezik opačina i pruža 
svoje umorne ruke prema njima i prema Bogu, da 
budu dostojne kćeri prolivene Krvi. Na bijele je 
maramice potajno izvezla J H S, poslala ih svome 
učitelju, neka ih ugrije na plemenitom srcu i razdijeli 
među sestre, kad im dođe. Uvjerena je, da nevinim 
patnikom talasa sila Stvoriteljeve volje i da će po 
savršenoj Sluginoj predatnosti pobijediti u njemu 
Bog. Ta poznaje li ga itko kao sestra Elizabeta? 
Željna, da sve svoje biće podastre vječnim istinama 
i da s njihovim ljepotama oplodi svoju dušu cvije* 
ćem neuvela života, zamolila je svoga ispovjednika, 
da joj pruži ruku pomoćnicu. Tako nadođu dani, 
kad joj stade otkrivati patnje »Sluge Vječne Mudro* 
sti«. Ubrzo razabere, da to nije nitko drugi, nego on. 
Umorno lice, puno daha mukotrpnog pregaranja i 
duboka uma, pa krhka pojava asketa, još više ju 
uvjeri, da se našla pred vijencem miljenika Gospo* 
dinova. Marno je ogledavala krvave ruže i ispisa na 
pergameni simfoniju života, koja raste prema vr* 
huncu najuzvišenijeg bola, da jednoga/dana pobijedi. 
Nedužne patnje Sluge njeni su najljepši akordi. Zar 
da ih svijet nikada ne čuje? Zar da zamru u šupljini 
instrumenta? Nel Pjesma ova neka se razliježe svi* 

jetom, dok je ljudskog pokoljenja... Neka tješi, 
neka blaži, neka bodri svako dijete, koje se napreže 
pružajući ruke, da zagrli svog Roditelja. 

Mudra sestra ne krije rukopisa pred svojim dru« 
garicama. Svakim danom oko nje se okuplja više 
njih. i sa zanimanjem prate doživljaje poznatog re* 
dovnika. Drugačije oni zvuče iz ustiju različitih do« 
javnika, a drugačije iz pera umjetnice, koja prodire 
u dno ljudske duše i, sama kreposna, umije rastančati 
sve tkivo njena čara. Pod ovim se uplivom nježna 
srca otvaraju i prema Hemikovoj sestri Jeleni, da 
joj oproste ljagu, na koju se često vraćaju. 

Sestra Elizabeta s radošću žanje plod svog rada 
i s udivljenjem promatra Jelenu, koja je uzorno ogle* 
dalo ljudskih vrlina. Darovitoj ne izmakne ni jedna 
kretnja odlučne pokajnice i svoja opažanja bilježi 
na pergameni za budućnost Dominikovih kćeri! Da! 
Jednom će se otvoriti mnoge oči, da nikada ne za« 
borave, kako ima i u zalutaloj i prezrenoj duši sjeme 
najljepše cvatnje. 

— Kada će doći moj brat? Dani prolaze... njega 
nema... 

Lijepe oči sjale su čežnjom, da što prije ugledaju 
svoga spasitelja, s kojim je rasla na toplom krilu 
majke. Henrik bijaše već tada neobičan. Zadovoljio 
bi se s malim, ali u sebi je težio za nečim naročitim. 
Kad bi dobio novo odijelce, omjerio se od glave do 
pete i ponosito nestao iz kuće. Kuda? Možda će po« 
tražiti malene drugove, da im se pokaže? Ne. Vrlu« 
dao je oko cvijeća, a na blagdan Bogorodice izne« 
nadio bi Majku sa pomno izabranim cvijetovima. 
Jedne proljetne večeri dječak se rasplakao u sav 
glas. Pred kućicom su zujali hruštovi. Neobično mu 

se svidjelo, što su dugo budni, a »sviralice« su im 
pune drhtaja. Da mu je samo jedan! Kod svjetiljke 
će pregledati krila i zamamljivu sviralicu. S uzbude* 
njem se pripremi na taj korak. Uzme stolac i dosegne 
granu lipine krošnje. — »Evo ga, Jeleno, evo ga« 
nestane ga u kuću, ali tek što se približi k svjetiljci, 
gičevito zaplače. Hruštu je otrgnuo jednu nogu. Na* 
kon toga bio je više dana tako potišten, da se majka 
već zabrinula. 

Sestra Jelena rado se sjeća ovih dana i pripovijeda 
o njima Elizabeti, ne bi li vrsnoj pjesnikinji nado* 
punila stranice bratova života. 

Zabrinule se, što ga još nema. Silazile su putelj* 
kom prema rijeci, da dozovu sestre, koje su umakale 
lan. Hrpa namočenih stabljika bila je već razastrta 
na dugoj prečki između dva stupa i njihala se šušteći 
na toplom povjetarcu. Vesela pjesma radnica nešto 
ih nasmije. 

— Pođite na objed, sestre. Zar ne čuste zvona? 
Poglavarica će se zabrinuti nad ... vašim ušima, 
oprezno će Elizabeta. 

— Za čas, za čas! Još malo, pa ćemo svršiti. Po« 
slije podne i onako ne dospijemo. Otac Henrik 
dolazi. 

— Jedan seljak upravo se našao u gradu S., kud 
je prolazio otac sa svojim drugom. Kaže, da je skoro 
platio životom... Htjeli ga ubiti, jer da je lukavac 
htio postići čast sveca. Ali je srećno umakao. Ovu 
je noć prospavao u selu. 

Obje se na tu vijest šuteći udalje. Elizabeta prođe 
rukom preko vela i raširi bore crne koprene, da joj 
se ne vide oči, pune suza. Ni Jelena ne govoraše 
od bola. Vesela pjesma drugarica pratila ih sve do 

stubišta crkve, navrh brijega, odakle se rasprostirao 
vidik na svu okolinu. Seoske kućice činile su se kao 
malene gljive, koje se za čudo oviše oblakom dima... 
Poznat im je svaki ovaj dom, tako čaroban iz daljine. 
Dominikove kćeri prekoračile su često njihov prag, 
tješile nesrećnike, izvlačile bijedne iz duboka kala... 

Spremne da uniđu u crkvu najednom se obazriješe. 
Sluga je stajao u vrtu s bratom Pavlom i poglavari« 
com. Jelena protrne... Iz daljine ju možda ne pre« 
poznaje. Da mu pođe ususret? 

Elizabeta zadršće vidjevši, kako Sluga upitljivo 
gleda i zaputi se smjerom prema sestri, koja mu se 
približavala. Oboje su koračali polako, da svladaju 
uzbuđenje. Ali uzalud. Brat je zagrlio svoju sestru, 
stiskao joj sad jednu, sad drugu ruku i ona mu za« 
plače na ramenu. Zašto plače Jelena? Elizabeta na« 
slućuje i obara pogled naslonivši se o stijenu crkve. 
Da, Jelena ne vjeruje, da joj je i ... onda ... bio 
isto tako dobar kao danas, kad je vrijedna njegova 
plemenitog srca. Sjetila se tužnog dana... 

Vidi mu prljavo odijelo i mukotrpni lik, koji leži 
mrtav ... do njene postelje. Isto ovo drago lice ugle« 
dala je i sada. Zagrlile su je iste one dobre ruke, 
isto srce, jedino, koje ju je uvijek ljubilo... 

— Bra-tel Samo tebi zahvaljujem... ovaj veo. 

— Samo Bogu, sestrice... sa suzama protepa brat, 
veoma blijed. 

Poslije podneva ispovijedila mu u crkvi svu svoju 
dušu. Pristupila mu među ostalima, ali je po šaptaju 
odmah raspoznao, da je to njegova sestra. Mišljaše, 
da će k ispovjedaonici na protivnoj strani, k ocu 
Pavlu. Ali lijepa duša nema uzroka da se stidi pred 

svojim bratom. Jelena je gotovo na visini sestre Eli« 
zabete, najljepše duše, koju Sluga poznaje do danas. 

Bila je posljednja. Ipak se nije zadržavao s njome, 
kako bi želio. Tjelesna slabost i duševni potresi na« 
jednom ga prevladaju. Blijed se nasloni na drvenu 
stijenu ispovjedaonice, a hladan znoj oblije mu čelo. 

Dugo se borio protiv nesvjestice. Sestre su već 
zapitkivale, gdje je. Ta govorit će im! Prije toga 
obično sjedi u vrtu po čitav sat, a danas je hrastova 
klupa prazna. Za kratko vrijeme napokon ga ugle« 
daju, kako tetura između sestre Jelene i Elizabete. 
Ponudiše ga zalogajem, ali okusi jedva toliko, da se 
okrijepi. 

Sluga je pošao prema klupi i sjede sa sestrama. 
Pažljivo promotri Elizabetu, pa će nakon toga: 

— Ti si veoma oslabila, draga kćeri. Ne valja da 
slijediš moj primjer. Priroda je žene odviše nježna 
za prisilne trapnje. Moraš prestati... Krist nije re« 
kao, da uzmemo njegov križ, nego svoj. Budi strp« 
ljiva sa svojim teškoćama. Donio sam rukopis. 
Pregledat ćeš ga i učiniti, što je potrebno, da može 
u svijet. 

Razmota »Knjigu Vječne Mudrosti«, u kojoj se 
zabijele maramice. Lako primi jednu i pruži je svojoj 
sestri, a drugu Elizabeti zajedno sa rukopisom. Ostale 
nježno zamota i zadrži na svom krilu. 

— Jedva sam to spasao... Nja jednoj hartiji na* 
pisao sam izreke Otaca. Čitajte ih obje... Možda 
vam i ne treba druge poruke. Vi ste dobre. Čujte 
sada, što je bilo sa slugom ... Sestra Elizabeta nikad 
ne će dovršiti knjigu o lancu patnja ... Znak, da me 
Gospodin ne zaboravlja. 

Prije no pođoh ovamo, pohodio sam kćerku gospo« 
dina Engelmanna. Dobar umjetnik srećno je riješio 
djelo u našoj crkvi. Ne htjede primiti plate. Kaže, 
da ga i onako ništa ne veseli, kad mu dijete svakim 
danom srce u dublji kal. Siromah čovjek posljednji 
put je povukao kistom, a tad uhvati moju ruku i 
zagrca. 

Da idem k njoj? Kuća je zloglasna. Svatko zna, 
kakove se orgije provode pod njenim krovom, a o 
meni se pronijele najgore glasine... Zar da pregazim 
zmiju otrovnih jezika? Da se ne plašim? Da! Treba 
poći! 

Mislio sam, da ću prije umrijeti, no stići k njoj. 
Tako su mi zapinjali koraci. Mislio sam, da ću prije 
doseći nebo, no obratiti jadnicu. Takovo joj bijaše 
lice. Kako li je sirotno bilo mlado stvorenje staračkih 
crta! Pokrenulo se u meni sve srce, rasplakala sva 
ljubav prema Bogu! On mi je pomogao. 

Dolazila je k meni nekoliko dana uzastopce i jed« 
noga jutra dotrči starac sav izvan sebe. Ispovjedila 
se i pomirena sa svojim ocem Otvori dušu na pohod 
Gospodnji. Bila je to najveća plata izmučenim du« 
Sama. 

Ali, jada li? Jezici razniješe, da prijateljujem sa 
zloglasnom ženom. 

Jučer, ranom zorom, kad je Konstanza još spa« 
vala, pošao sam na put s bratom Pavlom. Vukao 
sam se sporo i u predvečerje stigosmo tek u S., 
umjesto ovamo. Iznenadi nas neobična graja i strka. 
Svi su jurili prema kamenitom raspelu. Što se dogo« 
dilo? Znao sam, da govore od davnine, kako se pred 
prastarim svetištem događaju čudesa. I najednom 

čujem, da je krv probila na Kristovu tijelu. Pohitao 
sam i probio se među svjetinu, koja se zgrnula oko 
raspela. Ne vidjeh ništa do krvi na strani ispod 
srca. Pružio sam ruku, prstom dodirnuo tijelo... 
Građani po viču, neka kažem, što je. Da kažem? 
Prst mi je okrvavljen... 

— Pridržajem sebi pravo, da ne izustim svoje mi« 
šljenje, je li ta krv od Boga ili čovjeka... U trenu 
sve oživi Skupina otmjene gospode razdraži ostale,' 
da sam sebi ranio prst i pritisnuo na Kristovo tijelo, 
kako bi se mislilo, da od mene krvari... 

— Oholica drska, učinio je to radi svoje taštine! 

— Da bude svetac! prodoru se ostali. Progurao 
sam se i umakao, a oni za minom. Siromašni brat 
trčao je za mnom u smrtnoj bojazni. Prospavali smo 
izvan grada. Smilovao nam se neki seljak... 

Na ove tužne riječi vlažne se oči sestara pozornije 
zaustave na blijedom profilu patnika, koji sagnute 
glave gledaše preda se i više ne progovori. Nije teško 
pogoditi njegovo stanje. Sa mirna je lika odisala 
snaga one ljepote, kojoj ne može nauditi nikoja 
ljudska ruka. Nebeske oči prate njen razvitak, zali« 
jevaju biljku spoznanjem i dobrotom, da skladno 
raste prema Savršenstvu, čiji se cvjetovi već zapažaju 
u rukavcu najdubljih bolova. 

Teško se odijeliše od njega. Otac Pavao započe 
s poučavanjem. Sluga bijaše odviše slab. Osta sje« 
deći na klupi. Što će s maramicama? Razdijelit će 
ih ujutro, kad mine obred. I onako mu je noćiti u 
Tossu. 

Premda je Pavao vješt govornik, pa umije i na« 
smijati, te ga rado slušaju, ipak je većina sestara 
ostala ravnodušna, jer su očekivale glas oca Henrika, 

kome ih je privukla sestra Elizabeta, otkrivši im 
dosadašnje stranice njegova životopisa. Ona se naj* 
manje zadovoljila Pavlovim razlaganjem. Božanske 
zasade drugačije otkriva Sluga, koji ih ljubi i prema 
njima živi svim svojim bićem. 

Saslušavši oca Pavla nekoliko ih pođe k Sluzi. 
Posjedaše na tratinu, moleći ga, neka im pripovijeda. 

Henrik se zamisli. Posluša li ih, mogao bi povri* 
jediti druga, koji je i onako kivan. Cime ga je Sluga 
ozlijedio? Ne zna. Nema brata u Konstanzi, koji bi 
inadžiji izbjegao. Ali Sluga se odnosio prema njemu 
vazda oprezno i s blagošću. Cime ga je dakle povri* 
jedio, da je mrk i jedva podnosi njegovu blizinu? 

— Ne ću vam, drage kćerke pripovijedati danas. 
Donio sam vam maramice. Neka su vam znak najve* 
ćega Srca, pa i vi praštajte međusobno svoje slaboće. 
Znam, da je lako posmuti. Ta provaliju vazda no« 
simo sa sobom. Ali tijelo će se raspasti, jer je raspad* 
ljivo... Radi njega nije prolio svoje svete krvi, nego 
za hranu duši, koju čeka onako lijepu, kako je 
zamislio podižući dijete u svoj naručaj. Zorom, kad 
pristupite k stolu bijele gozbe, kažite Dragome: moje 
lijepo tijelo, moja čista duša ostat će tvojom za 
vazda, za vazda, kao što je ljubav tvoja vazda lijepa 
i vjerna vjerenici svojoj. 

Glas mu je padao od tjelesne nemoći, ali se duboko 
utisnuše ove jednostavne riječi. 

Sestra Elizabeta noću je bdila uz svoj rukopis. Sa 
vrhunca alpske zemlje strujio je u ćeliju svježi povje* 
tarac, dunuvši katkad ispod opere pergamene, da je 
podigne i malo poigra njome. Ali su je čvrsto držale 
nježne ruke, pišući sitna slova: 

XV. 


Siromašni Slugol Ti kriješ pred drugima, kako te 
već bole noge idući za svojim Gospodarom. Ali je 
još kratak put, koji ti je prevaliti, pa ćeš stići do 
kućice Mira, kojoj okanca gore sipajući zrake, da ti 
osvijetle stazu. 

Zašto su ti noge tako krvave? Želio bi znati? Nu, 
vidiš svog Gospodara, kako ti čvrsto drži ruku i vodi 
za sobom krvavim stopama. Ljudi se plaše umočiti 
nogu u mlaku krvi Trče na široku cestu, kojom se 
ugodno pomicati kao ribi njenim morem. Ali uzak 
je put Gospodinov i posut trajem. Želio si biti nje« 
govim Slugom. Još malo, još malo, pa ćeš stići do 
kućice, kojoj okanca gore. Vatra Mira napolje sja 
i osvjetljuje ti stazu, da ne zahitaŠ. Osjećaš, kako 
te prožimlje toplina njenih zraka, nu željan si da 
se sve tvoje biće okupa u jasnoći zlatnog žara: 

— O, nježni Gospodine 1 Dopusti, da iz trnja pat« 
nja prodre nešto slatka soka dobre poruke, kako 
bismo mi, teški ljudi s većom strpljivosti patili i 
naše bolove znali dostojno žrtvovati Tebi 

Tako medi Sluga idući za tihim Bogom. Hoće li se 
obazrijeti Blagi i odgovorom svojim ušutkati neumor* 
nog molitelja? 

Dal Pokazat ću mu danas visoku plemenitost svo« 
jih patnja, da vidi kako patnik prikazuje Bogu 
svoje izmučeno srce na način, prebogat hvalom. 
Sluga, pun nade, radostan osjeti, da mu ćutila ne« 
staje, a duša se razlila svfan tijelom, da pruži ruke 
preko dalekih granica svijeta, iznad neba i zemlje, 
te govori Bogu ove riječi: 

— Gospodine I Hvalio sam te do danas sa svime, 
što mi se samo činilo dragocjenim i lijepim, bilo 
na meni, bilo oko mene. Ali dođe dan, ovaj čas, 
da ti zapjevam novu pjesmu, kakovoj me nauči ljuta 
bijeda. Čuj dakle moj Gospodine! Sve patnje, kojih 
sam se do danas napio, neka su Tebi vječna hvala. 
Stenjanje sviju bolesnika, uzdisaji sviju tužnih, suze 
sviju uplakanih, preziranje sviju potlačenih, oskudicu 
sviju žednih i gladnih, neimaštinu sviju siromašnih, 
prolivenu krv sviju mučenika ili patnje, koje još itko 
ima da pretrpi, neka su Tebi vječna hvala od vječ* 
nosti do vječnosti! Tvoj siromašni Sluga žudi danas, 
da ga bijeda sveg svijeta opaše svojim teškim lancem, 
da zazveči s njime pred Tobom kao da je sam pro» 
živio svu ljudsku tegobu. Uldijeli danas utjehu bijed« 
nicima, bili ovdje ili — Tamo! 

O vi, patnici svijeta, koji beznadno stenjete u 
mračnoj kućici! Pogledajte na me, nešto bih vam ka* 
zao. Ta mi smo siromašni udovi časne glave, deru* 
njene trajem, koja na zemlji nikad ne doživi dobra 
dana. Vi znate, kad bude među nama samo jedan 
vrijedni muž, svi ćemo se poradi njega radovati O 
časna glavo sviju nas, tvojih udova! Budi milostiv 
nad našim slaboćama i pomozi nam do kućice Mira, 
kojoj okanca gore, sipajući zrake, da osvijetle našu 
stazu. Kad je tvoj Sluga htio od bola klonuti, govo* 
rio si njemu: »Budi strpljiv, pogledaj na me. Bijah 
plemenit i siromašan, od sviju radosti rođen, a ipak 
pun patnje«. Stoga, bijednici ovoga svijeta, ne kk>* 
nite duhom. Trpimo rado mi, nasljednici časnog 
Prethodnika. Nema li druge koristi od naših patnja, 
dosta je, da budemo slični zrcalu njegova lika. Želi 
H Gospodin jednako naplatiti patniku i bezbrižniku, 

mi ćemo uzeti na sebe patnički dio radi jednakosti. 
Koliko li nam odvažnosti treba, da budemo jednaki 
Tebi, plemeniti Gospodine! Ti si jedini, koji ne bi* 
jaše kriv svojoj patnji. O jao! Tko bi se među nama 
mogao pohvaliti, da nikada nije prouzročio svog 
bola! Stoga se nađimo svi, umorni, bijedni, oko širo« 
kog prstena, a Tebe, dragi Ljubimče, postavimo u 
sredinu. Otvorimo sa žudnjom svoje žile, da budu 
korito milostima, kojima šumiš, puni zdence... 

Lijepi Slugo prelijepog Gospodara! Lak je put 
sada, kad si nahranjen zrncima svetog spoznanja. 
Okupao si se u sjaju kršćanske ljubavi i bijela ti je 
odjeća omirisana ružama njena pregaranja. Umorne 
su ti noge, ali kroči naprijed! Još malo, još malo... 


XVI. 


Veselo se zaputi k drugovima, koji su se okupili u 
vrtu i zabrinutih lica saopćivali jedan drugom teške 
misli. 

— Ja sam uvijek govorio, da je bolje popustiti 
kralju! žestio se brat Pavao, mijenjajući boje lica. 

— Tako smo držali svi, izuzevši druga Reginalda 
i Henrikal 

I brat Adolf nekako je plaho zurio. Sve je porazila 
kraljeva zapovijed, da im se zabrani svako djelo« 
vanje, te da se protjeraju izvan njegova područja. 

— Ali nema druge, nego prtljagu na leđa, pa pu* 
tuj! Ja ću se održati, ali kako će naš siromašak brat 
Henrik? Oduljio se kao sjena... i ko da je bez zu* 
biju. Ja bih ma s jednim zagrizao, a on ... živi od 
zraka. Oprostite, druže, na šali! Ja sam ipak toga 
mišljenja, da nema smisla jadikovatL 

Veseljak se doista brzo razvedri, ali nikakva ko* 
rist. Briga i zdvajanje, kakvo nikad ne doživjele. 
Ostaviti dom, na koji su navikli, crkvu, grad, zvon« 
ce... Ta svako se stvorenje teško kida od dugogo* 
dišnjeg boravišta. Zvijer čuva svoje duplje, ptica se 
vraća k svome gnijezdu, a kamo B da se ne zabrine 
čovjek, kome je ovisiti o milodaru! I sam brat Re= 
ginald, koji je zagovarao nepopustljivost Rima, smete 
se pred stvarnim činjenicama. S ulične su strane 
vojnici zapečatili crkvena vrata i nitko više iz Kon« 
stanze ne može k žarištu Dominikovih učenika, da 
bi mu olakšao breme jadne duše. Ljuta osveta kra« 
ljeva ošinula je podanike. Mnogi će proplakati na« 
šavši se pred zatvorenim vratima gotskog doma. 
Zvono će u tornju zanijemiti. Divna crkva, tisuću 
puta ogledana' do najsitnije točkice, ne će više pri« 
mati Reginaldovih očiju. Svježe će se freske raspasti, 
izjedane paucima... S propovjedaonice zinut će muk. 
kog će proždirati vječna tama praznih klupa, vječna 
šutnja ispovjedaonice, a uljanica će pred žrtvenikom 
danas posljednji put zrcnuti i ugasnuti! 

Reginald bi zaridao u sav glas kao nikad u životu. 
Stišće zube i svladava se. Ali ranjenu plamte oči r 
bore se duboko urezuju na misaonu čelu. 

— Ja sam zagovarao? Da! odlučno progovori gle« 
dajući potištene. — I danas ne mijenjam svojih su« 
dova. Ludvig je samo raskrinkao — plemenito srce, 
kome je toliko do vjernih podanika! Oni njemu zlato, 
a on njima oduže jedini hljeb pričesnika... 

Ironija se razli. Govorio je uzrujano, kako ga još 
ne vidješe. A1 kako da zatomi srdžbu! — I Spasitelj 
se razljuti, vidjevši trgovce u hramu, koji bez trpeze 

ne bi ni u nebol Ali nadam se da me ne smatrate i 
uzročnikom silnikove ruke, ako ne mogoh odobriti 
kraljeva prkosa prema svetoj Stolici. 

Nasta kratka prepirka muževa. Sluga se osjeti kao 
među žeravicom. Peče ga svaka riječ Pavlova, koji 
se izrugivao »ženskim sanjarima«, istaknuvši različ* 
nost ideje i stvarnog života. Svima bude jasno, da 
nišani na brata Henrika i bi im krivo. I sami ne 
znaju, zašto im je danas neobično drag. Nema sau* 
češća kao onda, kad je malne izgubio život u V. Niti 
ih iznenadi posljednji događaj na putu u Toss, kad 
mu je prijetila jednaka sudbina. Požalio je šta više 
i poglavar, što ga preoštro opomenu, naloživši mu, 
neka se vlada kao i ostali. 

Brat Henrik ljubimac je Božji. Njemu ne može 
nauditi pesnica ljudska, jer ga štiti Bog. Zato ne« 
svjesno očekuju njegovu riječ, ne bi li im odlanulo. 
Žele njegovu pomoć oni, koji su do nedavna smatrali, 
da je nesposoban za život. Njegovo lice sjalo je mi* 
rom, prodahnuto umom i srcem. Pronicav ubrzo 
razabere, da im je potištenost otud, što valja prido« 
ni je ti ličnih žrtava. Našao se pred svakodnevnom 
ljudskom prirodom, koja je slaba, čim joj kažeš: 
dajl Tad se zaljulja siromašno stvorenje ... kao 
čamčić na nenadanim valovima kušnje. 

— Čovjek je slab, braćo draga... poče tiho go* 
vorid, sjednuvši na klupu do debelog zida hodnika. 
Svi ga okruže i sa samoprijekorom naćule uši, gle« 
dajući preda se. Jedini Pavao okrenu lice na protivnu 
stranu, kako se ne bi trebao sukobiti s Henrikovim 
pogledom. Sluga se nije smeo, jer čvrsto odluči, da 
će mu se na neki način približiti. Zašto da jadnika 

pritište gorčina! Niti mu je učinio zla niti bi ga mo* 
gao ikada rastužiti. Treba ukloniti nezadovoljstvo 
s njegove duše. 

Sluga se vrati k predmetu. Slatki zvuk ugodno se 
dojimao: — Znam, da su ovo crni dani po nas. Teško 
je, doista teško otkinuti se od mjesta, kome smo 
prirasli. No duhom se svojim moramo uzdići iznad 
ovoga krova i prelistati nedavne stranice povijesti, 
da opipamo bilo našega heroja, Dominika, kad je 
stradao. Sjetimo se, braćo, neustrašivog borca 
Raspeća. Krivovjerci mu postavljali zasjede na sva« 
kome mjestu, kojim bi imao proći. Hoće li klonuti? 
Što mu je, da pjeva? Začuđeni ga pitaju, što bi uči* 
nio, da im je upao u ruke. On odgovara: »Zamolio 
bih vas, da me ne ubijete jednim udarcem, već da 
mi odsijecate jedno udo za drugim, te kad ih posta« 
vite preda me, da mi izvadite oči i tako polumrtva 
ostavite da greznem u svojoj krvi«. Tko bi izbrojio 
sve one snažne zamahe, kojima je prodirao debeli zid 
krivovjemika. Ta imali su sve blago i silu ovoga svi« 
jeta! On? Jedinu dušu! Svaki čin stajao ga krvi, ali 
nije podlegao. Zato zasja kao pobjednik, i Vječnosti 
je sačuvao kristal njene ljepote, koju je nosio u sebi 
za svog života. 

Ne plašimo se, braćo! Biće nam oružje molitva — 
kao i njemu. Pomoć će nam udijeliti Bog i milosrdni 
ljudi — kao i njemu. Neka smo tek koliko samo 
možemo —« kao što on bijaše: krepostan, uman, ne« 
ustrašiv i ponizan. Svaka je kućica naša i svako stvo« 
renje, jer ne tražimo drugo do natpisa Božjega imena 
u svakom kraju, gdje se samo nađemo. Mi nijesmo 
vezani o prostor, jer Bog je svagdjel 

Kad izreče ovo, Slugino je lice bilo lijepo i pogled 
uzvišen, kao u slike, koja prikazuje anđeosku dušu 
do prijestolja Božjeg. Jesu li joj dostojan okvir? 
Ne. Svatko se plaši približiti i žali osudu, kojom su 
oskvmuli najboljega. Brat Pavao proživljuje muku, 
od koje samo što ne pobjegne. Onih dana, kako se 
promijenio udes Henrikove sestre, namislio je za« 
moliti u njega oproštenje. Put u Toss imao je donijeti 
olakšanje savjesti. Ispalo je drugačije. Ražesti ga 
nehaj sa strane gospodina Engehnanna, koji je na« 
stojao ugoditi ukusu jedinoga Henrika. Vidio je u 
tome i bratov prinos. Ali najednom se poruši ovo 
uvjerenje. Pavao žali. Zar ga nije na povratku iz 
Tossa zapitao drug, zašto je neraspoložen prema 
njemu? Oholu ćud ne razbiše tople riječi. Nikako 
da zaboravi, što nije imao udjela kod freska. Umje« 
sto da se odazove ljubavi njegova glasa, okosnu se 
ha nj. I sad mu se Henrik smiješi pun dobrote. 

Ne može više podnijeti. Najednom se nađe do 
njega i pred svima prizna svoju ljagu. Sluga dršćući 
pruži ruke i zagrli ga suznih očiju. Prizor, kakav se 
ne zaboravlja. 

Posljednji put razlijegne se s tornja pozdrav 
Majci. Kako li je dirnuo bijele ovce, pognutih glava. 
Muževni Reginald pokri rukama lice, naslonivši se 
na stablo starog jablana. Red je vitkih krošanja ba« 
cao sjene, koje su plaho podrhtavale na gredama 
Vrhunce jablana poljubi noćni pastir jesenjeg svoda, 
pomolivši se na tamnom istoku i posrebreni listići 
glasno su treptali u visini 

Tiha pjesma večernje prirode još više gane braću, 
koja nakon zajedničke molitve turobno zašutješc. 

Riječi najboljega među njima napojile su ih svojim 
mirom. 

A on je, još uvijek sklopljenih ruku, pustio struni 
maha, neka s molitvom njegovom propjeva ljubavnu 
pjesmu Bogu: 

Srebreni trače na vrhuncu vitkih jablana 1 Pospi 
im glave sjajem nebeskim, da se vidi blagost koje 
su puni. Zvono što utihnu, otpočini malo, časak, 
dva... Vječnost ne zna vremena i kad te probudi, 
bit će u pravi čas. O, dođite amo sva svijetla ovoga 
svijeta, poniknite sa mnom svi stvorovi neba i 
zemlje, da Ocu svome i Jedincu njegovu damo sva 
naša blaga. Raširimo ruke, nek se trusi cvijeće lje? 
potp iz našega krila, neka naraste od njega brdo, 
kojim ćemo se uspeti na vrhunac, gdje razape logor 
spasenja naš blagi Krist Nježni Gospodine! Dahnit 
Neka se razlete lati i kao pčelice stanu oblijetati 
Tvoje rane, da. Ti upaljene ohlade, bolne iscijele. 
Nježni Gospodine, dahni... Umoran si, znam, i 
vjeđe su TI blijede spuštene. Ali je dostatan samo 
Tvoj jedan pogled, da Ti nikada ne prestanem pje= 
vati svoje ljubavne pjesmice. O neka je ugodna 
struna Sluge galilejskome pjesniku, neka je uslišana 
čežnja za Tvojim toplim dahom, vječna Mudrosti! 

— Ustanite, druže! pridigne ga poglavar sa šljun? 
ka, na kome je dugo klečao. Tronut glas jedva htjede 
na usne, koje bi poljubile stopu svetog čovjeka. Nije 
vrijedan da. ikada izusti riječ zapovijedi prema nje* 
mu. Ne više! 

Uloga poglavara morala bi da pripadne bratu Hen* 
riku. — Druže! Morate se odmoriti. Veoma ste 
blijedi. 

I brat Pavao brižno mu priđe, pruženih ruku. Či* 
nilo se, da će Shrga izgubiti svijest. Tako mu je kra* 
tak disaj i lice blijedo. 

Njegova se duža nalazila pred vratima nove bu* 
dućnostL Kad je legao u svoju siromašnu postelju, 
od radosti sav protrne, što mu. je ovo posljednja noć 
u KonstanzL Utihnut će jezici, kad im ga nestane 
s vida. Odmorit će se, ne samo on, nego i cio red, 
jer ne će više biti sramotnih objeda... Sigurno, da 
je sada kraj njegovim patnjama. 

Započet će novi život u novome kraju. Siromašni 
čovjek napokon će odahnuti od neprijateljskih vu* 
kova... 

Tako je mislio ležeći smiren i zadovoljan, prekr* 
štenih ruku na prsima. Slatka ga je nada opajala i 
prepusti se užitku njene utjehe. 

Ali je dotle već titrala svjetlost zlatnih zraka u 
njegovoj ćeliji. Umjesto stijena okružili ga zeleni 
gajevi, među kojima se bijelio uzan puteljak, što 
vodi u nepoznat kraj. U daljini je vidjeti gradić, 
okružen livadama i šarenilom jesenjih šuma. Sluge 
nikad ne bijaše u tome kraju. Pritisne srce, ne bi II 
zatomio glasni kucaj. Ali jače i brže stade odbijati. 

Na stazu nečujno siđe četica anđeoskih pjevača. 
Zaodjeveni haljinom kostrijeti, šušteći mu stadoše 
prilaziti i pružiše prema njemu ruke, pa ga povedoše 
puteljkom u grad, da u crkvi otpjeva misu. Poredaju 
se naokolo oltara i uzdrhtanim glasom započeše pje* 
srnu o mučenicima. Sluga stojeći pred žrtvenikom 
nemirno se okrene: 

— Što me plašite? Barem danas nije dan muče* 
nika. 

Uzaludna li straha, kad se na nj ne obazriješe! 
Ozbiljno upru u nj nježnim prstićima i rekoše: 

— Budi pripravan, dragi. Bog nalazi svojih muče« 
nika danas kao i uvijek. Zato otvori knjigu i pjevaj 
misu za sebel 

Da za sebe pjeva? Vrijeme je pred Božić, pjevat 
će dakle radostan pjev. Stade listati knjigom, koja 
je ležala pred njim, ali nikako da nađe, što traži. 
Štogod otvori, svuda same mise o mučenicima. 

— To ipak ne mogu pjevati pred Božić! — po# 
kuša još jednom da se izbavi. Zaludu, kad se glasovi 
složno razlij ežu: 

— Konačna pobjeda počinje s pjesmom mučenika, 
a svršetak joj je radostan! 

Na te se riječi trgne i pridigne u postelji Bila je 
tama noći. Ništa se ne vidi, ništa ne čuje. Je li sni# 
vao? Ne. Bio je budan. 

Glava mu klone na prsL Kriknuo bi ali mu se 
usne zalijepiše. Zar će ponovno trpjeti? O možda 
se našališe s njime anđeoski vjesnici neminovne kobi! 
Bijedno se stvorenje lomi od njihova glasa. Da mu 
je pobjeći, sakriti se negdje. O jao! Za nj nema ni 
toliko kutića, koliki dostaje neznatnom crviću! Na 
svoj zemlji nema jedne grudice, na koju bi mogao 
stati. Ptica ima gdje da se sakrije. Svako stvorenje 
ima zaklonište. Samo on, jedini on nema ničega. Nje# 
govo nebo vječno pljušti, kudgod ide, svagdje VTeba 
opasnost Hajka lovaca ponovo će uperiti, da mu 
slomi ovaj mali stručak duhovne snage. Upravo ga 
htjede zavezati zlatnim trakom zadovoljstva... kadli 
nema još jedne ... ruže. Valja je tražiti ... ruže. 
Valja je tražiti ... negdje na rubu provalije... 

Nlo neće li baš ona ukrasiti do stručak i nagnuti 
Gospodinovo lice, da je omiriše i zagrli svog Slugu, 
koji mu je donio najteže dostignut cvijet... najtežu 
patnju? 

U tim mislima osjeti, da mu klonulosti nestaje i 
da mu se oporavlja čitavo tijelo. Ali ni u zrcalu ne 
bi prepoznao svog lica. Tako je prozirna samo bijela 
latica ili sjena, koju je odrazilo božansko tijelo. Duša 
je svom udesu pružila ruku pomirnicu i bezazleno 
šapuće: 

— Sto mogu drugo, nego da tapkam za tobom. 
Vječna Mudrosti! Kad bude dosta, kazaćeš mi. 

XVII. 

Od ovoga dana sestra Elizabeta odloži pero na 
dugo vrijeme. Mučila ju bolest, a nije znala, šta je 
sa Slugom. »Knjiga Vječne Mudrosti« pošla je u 
svijet. Čuje, da se Konstanza ponosi svojim sinom. 
Može biti. I Gospodinu je milo ime, koje će ostati 
neizbrisivo svakoj poniznoj duši; majka će pripo» 
vijedati djetetu, prijatelj prijatelju, kakove stihove 
pjeva pjesnik Kristov. Zvuk mu je kao da slušaš 
harfine tonove tako je topao, tako mekan, a razlijeva 
se časom brzo — kao grgotanje potoka, tad opet laga* 
nije dok se ne smiri, da ga nestane u tišini kao da ga 
ne bijaše. Njegovo je djelo živ i duboki okean, u 
kome umjesto proljeća alga diše nježnost Vječnosti, 
umjesto biserja sja Krepost, umjesto koralja gori 
kap po kap razapete Ljubavi. 

— Kako li sam srećna, što je moj trud pripo# 
mogao, da je svijet ugledao ovu svetu umjetninu! 
Mislim, da bih sada smjela umrijeti! 

Čeznutljivo joj se oteše ove riječi jednoga dana, 
kad je od duge bolesti prvi puta ustala i sjela na 
dvorišnu klupu. Bude joj dopušteno, da se odmara u 
vrijeme, kad su ostale sestre vršile svoje dužnosti. 
No nije se služila ovom dobrotom poglavarice. Sve 
dotle, dok joj ne bi pozlilo do nemoći, prednjačila bi 
drugaricama bilo u molitvi, bilo u radu. U vrijeme 
odmora došetala bi do klupe. 

Bilo je toplo i prijatno. Alpska je zemlja cvjetala i 
na obroncima iznad sela vidjele se ružičaste krošnje 
bresaka. Pastiri posjedaše na okup, neki nagnuše 
svoje zemljane posude s mlijekom, a ovce i krave 
raspasle se širom sve okoline. 

Sestra Jelena tronuto je promatrala požutjelo lice. 
Izgubilo je svježinu mladosti, ali bjelina unutarnje 
strane vela i haljine ukrasila je Elizabetu, punu duha 
nježnosti i blagosti. Malo bi trebalo, da se ova sta* 
bljika ne prelomi. 

— Gospodin vas još ne će uzeti k sebi, dok ne 
svršite rukopisa. Jelena je oprezno izgovorila ove 
riječi, stišćući pismo ispod haljetka. Krije ga već 
nekoliko dana od bojazni, da bolesnicu odveć ne po; 
raži. Ali, kako je danas ustala, namisli da joj povjeri. 

— Da svršim ... o Sluginu životu? Ništa ne znam, 
što je s njim. Nema glasa već nekoliko mjeseci. Mora 
da je zavladala njime strašna patnja. Zacijelo nije 
podlegao. Gospodin ga uvijek pripravlja glasom pri; 
viđenja, da se ne izgubi, kad nastupi bol. Nego... 
sestro... Ja bih vam otkrila nešto. 

Zagleda se u daljinu kao da se prepušta nečemu, 
što joj je dragO. Neko je vrijeme razmišljala, pa će 
opet tihim glasom: Bilo je to nedavno... dok sam 
ležala. Vi znate, da sam od onoga dana, kako me 

Sluga opomenuo, napustila svaku tjelesnu trapaju. 
Bilo je to u dobar čas. Sve one vatrene žudnje, koje 
se u nama bore za uzdama, kao da su ugasnule. Duh 
bijaše slobodan. I nesmetano sam živjela s vječnim 
istinama. S pomoću Slugine ruke dosizala sam visine 
Božjih ljepota. Stranice njegova djela razotkrivale 
mi drugi svijet, s onu stranu života. Vjerujte, da me 
ništa nije toliko zanimalo kao smisao vremenitih 
patnja. Ta Slugin jecaj silio me na to. Mislila sam, 
kako je moguće, da jedan pravednik prima tako 
krvave udarce. Ali me poučile njegove riječi. Uvi» 
djela sam da je patnja jedan kratak čas, i vječna 
ljubav da je najsigurniji put, da se dođe k savršen* 
stvu. Tkogod pristupa Bogu, mora se pripraviti na 
patnje, jer plemenita duša uspijeva od njih kao ruža 
od majske rose. 

O tome će Sluga zacijelo govoriti u drugome 
dijelu svoje knjige. Valja mu najprije do dna ispiti 
čašu gorčine, koju mu je pružio mudri Gospodin. 
Ta što bi znao, kad ne bi patio? Divio bi se vrlinama 
ljudi, kudio njihove mane. Tajna savršenstva bila bi 
mu zastrta. 

Tako sam, Betro, osjetila jednim danom neis* 
kazanu zahvalnost prema Bogu i prema čovjeku, po 
kome sam se nahranila krepkom hranom. Sklopila 
sam ruke, da kažem sve, što mi je na srcu. U boles* 
ničkoj sobi budilo se jutro. Ostati još ni jesam mogla, 
da se pridružim vama i pođemo u crkvu. Ali mi to 
začudo ne bijaše teško kao inače. Vidjela sam ono, 
što se ne zaboravlja. 

Meni se prikaza pojava lijepe Bogorodice. Ah, 
sestro.. .1 utihne odjednom, a suze joj ovlažiše oči. 
Nipošto da plače. To je samo odraz sreće, koja je 

možda prevelika za žednu domimkanku. Nastavi 
tišim glasom, koji je drhtao: 

— Majka mi progovori slatke riječi: »Spasiteljevo 
ime nosi Sluga na daleko i široko kao nekada njegovi 
učenici. Kako su oni žudili da prošire Ime mog Sina, 
tako i on gorljivo nastoji, da zapali srca novom 
ljubavi. Zato će poslije smrti primiti vječnu platu.« 

Tek izusti Majka ove riječi, vidjeh oko nje velik 
svijet, osvijetljen svijećom u njenoj ruci. Na svijeći 
pročitah ime Kristovo. Sto je ovo? Ne trebam pitati, 
jer mi reče: »Ova goruća svijeća rasvjetljuje sve 
stvorove, koji priznaju Njegovo ime i s ljubavlju ga 
nose. Jedinac moj izabra Slugu da mu dovodi mnoge.« 

Sestra ušuti. Vidjelo se, da ponovo proživljuje 
svoje vedro jutro. Na blijedim usnama lebdio je 
anđeoski smiješak čiste duše, u suznim očima na« 
stanila se mirna misao . 

Jelena odahne, našavši je takovu. Pomisli, da joj 
da pismo. Moći će ga podnijeti, kad je prožeta 
Božjom dobrotom. 

— Zar ne, dobra... sestro, vi vjerujete u nevinost 
Sluge, makar što govorio svijet? 

Elizabeta se lecne i naglo je pogleda. Nije se moglo 
očekivati, da će se tako brzo dosjetiti, što je povod 
ovome pitanju. Odmah joj bude jasno, da Jelena 
nešto znade. 

— Jeste li čuli štogod? 

Jelena obori oči problijedjevšL Ne može prekriti 
svog bola nad bratom, a boji se, da će i Elizabeta 
jednako primiti vijest Moglo bi biti od teških po* 
djedica po njeno bolesno srce i pluća. O, kad bi se 
smilovao Bog, pa je ohrabrio! Ta plemenita suču« 
stvuje s nevoljom svakoga bića pod nebom. 

Nije bilo vremena da se taji. Trebalo je što prije 
smiriti. Prisilno se osmijehne, pa će, primivši hladnu 
ruku: 

— Dobra je vijest. Izdržao je sve patnje pa će i 
ovu... 

Zacijelo! klikne Elizabeta zanosno. — Ali što je? 

Jelena joj pruži pismo. Bilo je omašno. 

— Ne vidjesmo ga odavna, niti se što javljao. 
Kako odoše iz Konstanze, kao da je umro. Možete 
dakle razumjeti, kako sam primila ovu pošiljku. Bila 
je za vas, a mene je zamolio neka vam je uručim, 
znajući, da ste bolesni, pa donosilac ne može do vas. 
Čudan dojam! Osjećala sam, tek što pročitah svoje, 
da preostale hartije nijesu za to, da vam ih dam. 
Bojala sam se, da vas vijest ne zateče nepripravnu... 
I kad vidjeh što je, molila sam Gospodina samo za 
taj dan, da vas vidim na... toj klupi. Eto, sada 
smijete znati, na koji sve način pustoši svijet njegove 
radosti, da se savršeno preda Bogu i u njegovu krilu 
uči, za čim je vazda težio, vazda... još od malih 
nogu. Kad pročitate, mislim da će svršiti životopis 
njegove lijepe duše. 

Elizabeta se nasmiješi gledajući neprekidno pismo, 
na kome se osjećala težina: 

— Mislite, da ne će više patiti? Možda doista. 
Barem ne kao dosada. Hvala vam mnogo, što ste 
prema meni tako obzirni. Ali vjerujte mi, da ne bih 
podlegla.., našavši se pred nečim strašnim... Na* 
vikla sam, da gazi po trnju. Tako i treba, kad je 
Sluga trnjem okrunjenog Gospodara. No, zar bi 
moglo biti što ljuće od... krađe i prijateljevanja s 

Engelmannovom kćerkom? Da, možda... još teže, 
kad ste mi krili...? Možda mu je podnijeti mučenički 
bol... 

Želila je, da što prije vidi, kakovo je pismo. Ali 
potrebna je za to samoća, da prije svega padne na 
koljena pred Bogom, kako bi mogla perom umjetnice 
iznijeti pred svijet najizrazitiju stranu kršćanskoga 
pjesnika i patnika. 

Nemilo se trgne, kad je večerom nakon molitve 
stala čitati Slugine retke. Na stoliću njene ćelije 
gorjela je svijeća. Vjetar joj savijao žutocrveni pla* 
mečak rastežući njime da bude sad duži, sad kraći. 
Ništa nije smetalo. Slova su se razabirala, a s doj* 
mom će Elizabeta još dugo živjeti, prije no ga izrazi 
na hartiji. Da. Gotovo ne vjeruje. 

Prolazili su dani molitve i rada. Trebalo je u selo, 
obići sve one domove, gdje caruje Sotona umjesto 
Boga. Nitko ne može kao ona izagnati grijeh i utje« 
ham smiriti nesretnike. Njena riječ ruši i gradi. Zato 
je se nepravednim boje, a pravednici plačući blago* 
slivlju svog anđela sa vrhunca Tossa. 

Osjeća mlada, da joj je život pri kraju. Kao da je 
posuše ljepote s one strane domovine, tako je dobra i 
lijepa. Samo da dovrši, što želi ostaviti svijetu. 

Nladvila se nad svoj rukopis i bjedolika se otimala 
za uzduh. 


XVIII. 

Prepoznao je Sluga kraj, gdje ga nikad ne bijaše. 
Posljednje noći, koju provede u Konstanzi, prošao je 
u duhu gradom, gdje se poslije nastaniše. Iste kuće. 



iste ulice, ista crkva, kako vidje u priviđenju. Znao 
je, da ga ne će minuti nesreća, koju mu Bog dade 
naslutiti. 

Ali prvih dana, kako se nađoše u novome gnijezdu, 
milovala ga pažnja drugova, koji se stadoše bojati za 
njegov život. Izgubivši njega našli bi se bez kormila. 
On ih bodri i razveseljuje svetošću svoje osobe. Iza« 
braše ga poglavarom uvjereni, da će mudro upravljati 
na duhovno i tjelesno dobro sviju. I doista se od tog 
dana izgubile mnoge zloće. Život se promijenio na 
bolje, iako se nađoše u znatno siromašnijim prili* 
kama, nego su im bile u Konstanzi. Pobožni su ljudi 
dobra srca i rado dijele sa svojim očima ono malo 
dobra, što imaju. Ali se kojiput desi, da žena, koja 
im sakuplja milodare, donese jedva toliko, da ih ne 
skrši glad. No dosjetljivi poglavar priskočio bi tad u 
pomoć sa ušteđenom zalihom predašnjeg dana. On 
je utjeha svima. Ogriješi li se koji bilo u čemu, dosta 
je, da pogleda krivca i ovaj se već popravlja. Teško 
je odoljeti bratu Henriku. Drugovi se upravo natječu, 
kako bi mu ugodili Redovničke dužnosti vrše marno 
od zore do noći. Ormari puni knjiga pružaju im 
blago znanja, crkva je puna vjernika, koji čekaju 
riječ omiljelih propovjednika. Građani upravo hrle 
k Sluzi, koji ne preza, da u najjednostavnijem stvo* 
renju pokrene prirođenu snagu misli te ga upozna 
s čudesnim plodovima euharistijskog života. Radi 
neumorno i vazda ga traže. Ubrzo se pročulo, kako 
otac Henrik plače nad grijesima svojih pokajnika. To 
je mnoge dirnulo i privuklo, tako da najveći dio 
dana proboravi u ispovjedaonid. Prikloniše se Bogu 
i mnogi odličnici svladani umom i srcem pisca 
»Knjige Vječne Mudrosti.« 

O, pa to teče! Plodova je toliko, da ih je teško pre* 
gledati. Iz Konstanze stižu vesele vijesti. Žale za svoi> 
jim uzornim dominikancem. Gospodin Engelmann 
ne može da zaboravi čovjeka, koji mu je spasio 
jedino dijete. O svojim srećnim danima piše Sluzi 
često, zahvaljuje mu i moli Boga da naplati njegovu 
»najboljemu prijatelju«. 

Teče, teče rijeka, puna zlata. Svi grabe, samo Sluga 
ne može da pruži ruku. Na njegovim je prsima Re* 
ginaldova slika. Privija ju sa željom, neka se što prije 
svrši Ali ga opominje unutarnji glas: budi strpljiv; 
mogao si se uvjeriti, da moje patnje idu brže nego 
tvoje; valja ih tek znati snositi. 

Konačno pokuca bijeda. 

Zloglasna žena u svem gradu, majka nezakonita 
djeteta, približila se k Sluzi, kako bi joj olakšao 
siromaštvo. Lukava zamoli ispovijed i obeća, da će 
živjeti čestitim životom. 

— Nu nemam ničega. Dijete će mi umrijeti od 
gladi. 

Sluga se dosjeti. Ovlasti je, neka za samostan sa* 
bire milostinju. Tako će zaraditi za se i za dijete. 
Molio ju sa suzama, neka ustraje u svojoj odluci. 
Govorio joj preko pola sata, tako da je ustala pre« 
porođena. Nekoliko sedmica nije se mogla oteti 
utjecaju ispovjednika, kome ju dovede lukavstvo, 
nego je uistinu provodila život prema njegovim sa« 
vjetima. Ali se opet uzobijesti i nastavi kao prije. 

Teško su je gledali ukućani, kad bi se pojavila na 
Vratima. Svatko bi je volio protjerati, nego davati 
milostinju u prljave ruke. Neki se i sablazniše, što 
ovakova nesretnica prekoračuje prag samostana. 

Ojađeni ne mogoše prekriti, da je to sramotno po 
red i potužiše se poglavaru. 

Čuvši ovo Sluga žacne se i prestraši. Da nije to 
izvor novih suza? Ne će valjda biti, jer su ga u pravo 
vrijeme opomenuli. 

Upravo se praštao na porti s jednim od ovih po« 
sjetnika, kad uniđe žena i ljubeznim smiješkom po« 
kloni se Sluzi. Nije ju puštao s vida. Kad je stavila 
oveću torbu na stol, zakrene prema kutu i poklekne 
pred Isusovim kipom. Čim je ćula, da se on pri« 
bližu je, podiže sklopljene ruke više i spusti glavu 
pomičući usnama. 

O, himbeni stvore 1 Je li vrijedno čekati dok svrši 
lažna molitva? Sluga nemiran progovori, neka ustane. 

Kakove li poniznosti! U trenu se prekrsti i obo« 
rena pogleda stane postrance. Stidljiv smiješak pun 
bezazlenosti odviše je govorio posmatraču i on će 
odlučno: 

— Molim vas, gospođo, kanite se bluda ili ne pre« 
koračite više našega praga! 

I samome bijaše vlastiti glas nepoznat. Prvi put 
progovorio je bez blagosti, bez okolišanja. Nije mu 
žao. 2ena izgubi lažljivi smiješak. Izražaj joj postade 
osoran, jer je uhvaćena. Ali da mijenja svoj život? 
Za volju ovoga sveca? Lud je. 

— Ja nijesam svetica! poviče usplahirena. Svatko 
živi, kako mu je bolje. Oduzmete li mi zaradu, na« 
knadite, što time gubim! 

Sluga se zaprepasti od tolike smjelosti, ali nije po« 
pustio, nego će dalje da što prije svrši: 

— Za vaše sirotno dijete našlo bi se u nas odje« 
ćice i hrane. Ali vi ne zavređujete Božjih darova. 
Otvori VTata i zamoli ju, da izađe. 



Žena da pobjesni. Lupi vratima i zaprijeti Sluzi, 
da će ga proglasiti ocem djeteta, koje nosi u utrobi. 

— Ili mi naknadite gubitakl 

Brat se nasloni na vrata. Oblije ga leden znoj i 
pred očima mu zatitra. Zar ovakova patnja? Jao 
Bože, vapio je u sebi. Strah i bijeda svud je oko 
njega. Učini li jedno, jao njemu! Učini li drugo? 
Jao...! Između dvije teške sudbine koju da oda« 
bere? Neka mu je gubitak vremenske časti 

Ponovo otvori vrata i stajao je bez riječi, dok god 
nije izašla. Da pogleda za njom, vidio bi, kako su« 
stavlja znance, ovi opet svoje prijatelje; svatko od 
zaprepaštenja izbulji oči, netko mahne štapom prema 
strani samostana, netko pljuje i proklinje. 

— Jeste li čuli? 

— Sirota! Htjela da se popravi, pa ju, gle, nama« 
mio zlikovac! 

— Zar ćemo mi otkidati od svojih ustiju? Za 
ovakva lašca? 

— Ni truna više! 

Obrazovani će važno: 

— Samostanski život nije prirodan. Čovjek je... 
znate... čovjek, a ne beskrvni anđeo. Do toga mora 
doći. 

— Jest. Bez sumnje je taj fratar pokušavao da 
ubije prirodne nagone u sebi. Vidi se na njemu, da 
ga je ispila borba sa strastima! Ali je siromah pod« 
legao. 

—* Neka on drugima piše o »Mudrosti«, a ne će 
zavaravati nas! 

Ulice žamore, a kuće pune sablazni. Malo ih je, 
koji se odupriješe sumnji da ustraju nadalje u svome 
poštovanju prema ocu Henriku. Ovi ne uskratiše 
milodara i sami donašahu darove na samostansku 
portu. 

Unutar zidova potišten ost, kakovu ne doživješe 
ni najstariji. Je li kriv ili nije? Pitanje, koje se na* 
meće gotovo svima. Jedni se gnjeve i žale nad onim 
danom, kad je Seuse stupio u njihov red. Drugi ga 
sažaljuju i mole Boga, neka mu oprosti. Nekoliko ih 
šuti i razmišlja. Ne mogu ni tvrditi niti poricati, 
čudno, je, da bi žena okaljala upravo njega. A opet 
se ne čini Henrik kao izdajnik. Vidjeće se, na čijoj 
je strani pravo. Jedva čekaju vrijeme odmora, da se 
porazgovore međusobno. 

— Tko će izdržati uz ovakovu hranu! crvenio je 
brat Pavao. 

— Svi će nas prezreti! dodaje drugi i tako redom 
dan za danom. Jednog se jada svi pobojali. I dođe. 
Kuhar napusti kuhinju, jer nije imao posla. Donese 
na stol suha hljeba i voća. 

Posjedoše za stol. Brat Pavao imao ga je blago* 
sloviti. Ne može. Ustane Reginald i prošaptavši mo* 
litvu učini znak križa. 

Kakovo je njegovo mišljenje? Sve su oči uprte u 
nj. Još nije rekao svoje riječi. Vidjeti je tek da je 
neobično blijed. Prosjedio je ne dimuvši hrane, a 
potom ih ostavi. Valjda će k Henriku. Poglavara 
valja smijeniti, misli Pavao i jedva čeka, dok smjedne 
progovoriti. 

Nakon molitve okupili se u sobi za odmor. Oži* 
vjelo je kao u košnici. Brat Adolf pokušava da ih 
razvedri: 

— Nemojmo gubiti nade. Bog je pravedan, pa 
ćemo se uvjeriti o istini. Dotle možemo živjeti u 
miru. Nije doduše najbolje, ali ipak... ipak ostaje 
nešto-.. ružičasto! Dobar je i krušac i jabučica... 
Kao za betlehemske pastire! 

Malo ih je saslušalo dobroćudnika. Razvi se pre« 
pirka, na koji bi način sačuvali svoj ugled i bi li Hen« 
riku oduzeli čast poglavara, iU da ga ostave na tom 
položaju. 

— Bilo je ludo od nas, što smo ga uopće birali 
Mislio sam, da je to drugi čovjek. Ta ovo ipak pre« 
vršuje sve granice. 

Kako li je brat Pavao brzo zaboravio na pomir« 
beno veče u vrtu u Konstanzi? 

Njegova nemirna ćud voli promjene i ne može 
izdržati jednoličnosti, pa bilo dobro iH zlo. Možda 
bi drugačije govorio, da mu je vidjeti osuđenoga. 
Možda bi se opet ganulo u njemu kršćansko srce. 

Sluga doista uniđe. Nasta šutnja. Je li čovjek ili 
duh pred njima? Hoće li pasti ili se kao sjena ras» 
plinuti u uzduhu? Lice sivo, hod nečujan, a izražaj 
očiju? Bolje je ne vidjeti ih. Koji ga još ne osu diše, 
osjedše olakšicu, a gnjevni se pokolebaše. 

Prvi put ih gledaše bez smiješka. Bila je to ozbilj« 
nost bola, od kojega potamnjuju misli. Čini mu se, 
da je obavijen teškom maglom, u kojoj je vidjeti 
neke svijetle točkice. To su njegovi drugovi I oni 
pate. Treba im pomoćL Muklo progovori, naslonivši 
se o stol: 

— Braćo! Nevolja vas je zadesila... po meni. Bu< 
dite mi na pomoć... i zamolite... sa mnom svetoga 
Dominika, da... Bogu ... progovori.. o bijedi svo* 
jih učenika... i... 

Svijetle su točkice ugasnule. U ušima mu zazvoni, 
dah sve kraći; najednom utihne i sruši se. 

Nitko u prvi čas da mu priđe. Zurili su nepomično 
u mrtvačko Hce, prozirno i žuto. Na sklopljenim su 
trepavicama caklile suze. 

Otvore se vrata. Brat Reginald zastane na pragu. 
Bez riječi zaokruži glavom i staklen pogled pusti na 
ispruženo tijelo. Stane se pomicati, ne znajući, da 
su vrata ostala za njim otvorena. 

Kad dođe k Henriku, podigne obje ruke prema 
nebu. Je li moli Boga ili prijeti demonu, nitko ne 
zna. Usne mu trznuše i on za jeca, padnuvši na ko» 
ljena do Sluge, a glavu mu položi na prsi. 

Mora se Gospodin smilovati, mora. Hoće blagi 
Spasitelj pomilovati ove žute, hladne obraze, stisnuti 
ove nevine ruke svojom čistom rukom, priviti na 
svoje ove prsi, gdje je vazda kucalo srce ljubljenome 
Bogu! Oh, Gospodine! Pergamena Šušti na grudima 
Sluge. Reginaldova slika grije ohladnjeloga, grije ga 
krv Čovjeka, žrtva Boga. Gospodine, podigni mu 
vjeđe. Gospodine, ublaži mu bol. Gospodine, pro# 
govori istinu svijetu, jer ti je znaš. 

Zar Sluga čuje vapaj rastuženog prijatelja na svo* 
jim grudima? Približiše se ostali, a brat Pavao do« 
nese kiselinu, pruži bočicu Reginaldu, da natare sije« 
počice. A1 Henrik je već otvarao oči. 

—< Jao, Bože! zastenje i opet mu se vjeđe spustiše. 
Ali bio je pri svijesti, tek nije mario, što je oko njega. 
Osjećao je Boga, gledao ga i šaputao njemu neke 
riječi, jedva razumljive. 

— Psalam? 

— Psalam. 

— Da...! kininu Reginald i nagne se bliže usna* 
ma, koje su se pomicale. Sluga možda misli, da je s 
drugovima na koru, pa glasno moli s njima, uvjeren, 
da nitko ne sluti, kako se ta molitva kida iz njegova 
bića, nego govri kao i drugi. Bolno se nasmiješi pri* 
jatelj slušajući šaptaj: 

Dokle ćeš me. Gospode, sasvim zaboravljati; 

dokle ćeš odvraćati lice svoje od mene? 

Dokle ću imati brigu u duši svojoj, 

bol u srcu svojemu povazdan? 

Dokle će se neprijatelj moj podizati nada mnom? 

— Da! Mistik je na koru, progovori Reginald i 
zaplakan duboko dahne. Svi su potreseni. No ne 
valja ga ostaviti u tom stanju. 

— Mislite, da je pri svijesti sada? nadvine se 
Adolf brišući suze. 

— Klonuo je opet! 

Onesviještena ponesu u sobu za bolesne, jer su 
mislili, da s njim ne će biti dobro. 

Odviše je slab. Na ležaljku mu stave jastuk i po* 
lože ga odjevena, čekajući, dok mu se povrati svijest. 
Nemirno su strepili nad tim časom. Niataru mu oko 
jabučica i prozirnih nozdrva, a sve misli dozivale su 
božansku pomoć, neka siđe i okrijepi svoga patnika. 
Nije kriv, nije. Sumnje se raspršile, svi su opet 
njegovi odani drugovi, puni prijateljske ljubavi. Sti* 
jena bi se raspuknula, kamoli da se ne potrese čo* 
vjek? Nijesu im oči nikada počivale tako dugo na 
njegovu licu. Sad se dosjetiše svetoga Oca na stijeni 
crkve u Konstanzi. Čitaju Seneksovu spoznaju: »U 
ljubavi i patnji moraš biti nepokretljiv kao udo 

mrtvaca.« Muževi kriju suze, koje im silom naviru i 
jedan za drugim odilazi u crkvu. Osta brat Reginald; 

Osjeti olakšicu, što je sam. Može plakati do mile 
volje. Primakne stolac i sjedne do Sluginih nogu po« 
gnute glave i prekrštenih ruku preko koljena. Bijela 
odjeća bila mu je na prsima vlažna, a usko lice kao 
da se od bola još više produljilo. 

Sluga je dolazio k sebi. Prijatelji se pogledaju i oba 
se nasmiješiše. Tko je od njih srećniji? Kako dugo? 
Svijetla zraka samo ih je na čas obasjala. 

Sluzi bijaše, kao da je ovo posljednja točka nje« 
gova života. Ležao je, a da se ne pomaknu ni jedna 
žila u njegovu tijelu. Usta mu najednom pocrniše. 
Reginald skoči, opipa mu bilo. Ništa se ne čuje. Stavi 
drhtavu ruku na srce. Kucalo je tako slabo kao da 
umire. 

Zdvojno pade ničice i glasno zarida. Bože, Bože! 
Ovo plemenito srce svakog je dana nosilo Tebe! 
Tvoje ime izgovaralo zalutalim riječju i pismom u 
svim krajevima... I sada ga nestaje... da istrune... 
Bože! 

Kao obezumljen se podigne i naglo obuhvati Slugu 
oko prsiju, pretrese mu ruke, da vidi, je H još živ ili 
mrtav. 

Otvorio je oči i opet se lako nasmiješi. Živ je! 
Samo kad je živ. No vidi li Reginakla? Možda ga 
ne raspoznaje. Pred njegovim je duhom Bog i on 
poče razgovijetno tihim glasom: 

— Ah, vječna Istino, čija je dubina sakrivena svim 
stvorovima! Ja, tvoj siromašni Sluga, vidim, da sam 
na kraju. Na ovome posljednjem putu rado bih go« 

▼orio s tobom ... s tobom, svesibu Gospodine, kome 
je otkrivena tajna sviju predmeta na svim svijeta« 
vima. Ti jedini znaš, kako stoji između tebe i mene. 
Jesam li se kada otkinuo od tebe, o to mi je žao i 
oprosti, blagi, pun milosti! 

Nježna Majko! Pruži danas svoje milostive ruke i 
u ovoj me pusljednjoj uri primi pod svoje zakrilje. 
Uvijek si bila radošću i utjehom mog života. 

Anđeoska četke! Kako li sam i vas ljubio! Srce da 
mi iskoči, kad bih čuo, da vas netko zaziva. Budite, 
nježni, mojim čuvarima u mojoj posljednjoj nevolji! 

O, Bože nebeske domovine! Nek je blagoslovljeno 
ime tvoje za sve, što si mi udijelio, a napose za 
ovakav svršetak, kad me ne ostavi svijest. Opraštam 
svima, koji su mi zadali bol, kako si i ti oprostio 
razapet na križu. Tvoje božansko tijelo, koje sam 
danas primio, neka me prati pred tvoje božansko 
lice. Moja je posljednja molba, nježni Gospodine, 
da bdiš nadalje nad mojom duhovnom djecom. 

I kako si na svom posljednjem oproštaju zapovje* 
dio svojim dragim učenicima, da budu tebi vjerni, 
jednakom ljubavlju zapovjedi danas svim mojim 
drugovima, kako bi sa svetim početkom stigli k sve« 
tome svršetku. Nu, dopusti mi sada, da se otrgnem 
od sviju stvorova, koje poznam i koji su mi nepo* 
znati; da se priklonim tamo, gdje si sam... 

Reginald je mislio, da je sada svršeno. Nije više 
plakao. Molitva ga umirućega smiri. Ta ovo gasne 
samo nevino tijelo, a sveta se duša otputila k Životu, 
i odmorit će se zauvijek na krilu svog Spasitelja. Ali 
opazi najednom, kako Shigine usne poprimaju pri« 
rodnu boju. Sve manje su crne, sve više ružičaste. 
Tad opet problijediše. 

Ćutila su utrnula. Sluga vidi razapetog Sina u slici 
Serafina. Dva krila zastrla mu lice i na njima pročita: 
nosi bolove strpljivo; vršci drugih dvaju se zapnu 
do nogu i priklopile se uz njih s riječima: primi 
patnju s voljom; na dvjema slobodnim krilima za let 
vidjela se posljednja poruka: trpi kršćanski! 

— Je li tako kao ti, Gospodine? Da bude Sluga 
kao i Gospodar njegov? 

O, najdraži, Bože, iznad svega svijeta! Dakako da 
ću te poslušati. Ne tužim se. Meni je dobro. 

Još malo mirovaše. Tad otvori oči, pa stade gle* 
dati kao iza sna. 

— Što je, druže? Želite li štogod? iznenađen se 
Reginald primakne, ne vjerujući sam sebi. Sluga za* 
hvali i ustane vedar i blag. Bio je neiskazano lijep. 

To je izmilila u duši posljednja ružica, otkrivši 
purpur u povoju. Dok razlije svu svoju ljepotu. Sluga 
će strpljivo čekati. Kao da je preporođen i letio bi s 
proljetnom ptičicom, koja ne zna za umor, nego 
pjeva i leti, srećna što živi. 

Ništa više ne očekuje od svojih godina. Umjesto 
sviju blaga neka mi je jedina svijest, da može pro* 
matrati rušenje i nestajanje Prolaznosti na jednoj 
strani i izgrađivanje prekrasnih ljepota Duše na 
drugoj strani. Najplemenitije su Kristovske patnje, 
one, koje Otac dade Sinu i otada ih dijeli njegovim 
prijateljima. Svijet zove patnike siromasima i žaba* 
čuje ih. A Gospodin ih časti i daje im prvo mjesto 
uza se. 

Ovu istinu nosi u grudima pripravan da gubi pri* 
jatelje, ali zato zadobije više milosti. Najteži ga bol 
dovede gotovo na smrt, da jačom snagom uskrsne u 
njemu Bog i Čovjek. 

Još je od slabosti teturao. Svi su mu udovi klonuli. 
Jedva je koračao i otvarao suhe usne. Drugovi su sa 
strahom ulazili. Teško je vjerovati, da je oživjelo 
njihovo bijelo janje i opet im se smiješi toplom 
blagošću. 

Brat Pavao donio je pošiljku za Slugu. Od koga 
li? Prepoznaje rukopis staroga majstora iz Kon* 
stanze. Ali težina zamotane kutijice i toliki pečati? 
Nije se usudio otvoriti. Prevesela slutnja, čemu se 
nikako nije mogao nadati, umalo da mu ne utrne 
svijesti. Zato sjede i zamoli Pavla, neka on vidi, što 
je. Ovaj učini. Kakav ponos i sreća na Reginaldu, 
kad se iz pošiljke rasu oko dvadeset konstantskih 
pfeniga! Bog htjede pobjedu pravednika, koju je 
krvlju zavrijedio. Pavao, zamoljen da čita i priloženo 
pismo, potvrdi, odakle blago u času oskudice. 

»Bio sam«, piše gospodin Engelmann, »dugo vre» 
menao u dvorcu baruna V. Razgovarali smo svakog 
dana o Vama. Znamo, kako je. I ovamo dođe glas o 
Vašoj najnovijoj patnji Ne klonite, prijatelju! Na« 
platit će vam Bog svaku prolivenu suzu, jer je ne« 
dužna. To znamo svi, koji smo Vas imali prilike čuti 
i vidjeti, koji smo Vas noslH u skrušenom srcu, da 
zahvalimo Bogu za sva Vaša plemenita djela. 

Pravo ste mi kazali i danas potvrđujem, da su 
Umjetnost i Svetost blizanice jednoga Roditelja. 
Haljine su im različite, ali teže k jednome krilu i 
tamo se sastaju. Na stijenama dvorca iskušao sam i 
opet: ili si Božji ili vražji, ili ti je stvaranje dobro ili 
zlo. Vrijedne tvorevine niču samo, samo i opet samo 
iz blagoslovljena duha, iz one ruke, koja se sklapa. 

Zato, prijatelju, hvala i na Vašoj »Knjizi Vječne 
Mudrosti«. Barun se veoma zamislio i šalje Vam od 

svoje imovine u znak, koliko poštuje ime Henrika 
Seusa, kome sam i ja zauvijek najodaniji prijatelj 
Engelmann«. 

Zapinjalo je čitanje u grlu brata Pavla. Volio bi t 
da je to obavio koji od ostalih. Sluga je to znao, pa 
mu se toplo obrati: 

— Hvala vam, dragi brate 1 

Vrlo jednostavne riječi. U samostanu ne prođe 
dan bez njih. Ah iz Henrikovih ustiju djeluju n&ro* 
čito, prodiru k srcu. I je li taj nježni čovjek tek na 
nepriliku redu? Hi je neprilika zato tu, da progledaju 
i ne zaborave prst Božji? 

Svi šute. Osmjelio se jedini brat Adolf: 

— Ne valja trčati pred rudo. 


XIX. 

Vidjeste li njivu, kakva je, kad je poplavi bujica 
rijeke? Pusta je, siva, mrtva. A kad dođe vrijeme 
plodova, iskazala se ljepšima, no one zaštićene ora* 
niče, daleko od obale. 

Sve mu je tijelo oslabilo i tako je izmučeno, da 
se jedva pomiče. Ali je dopadljiva ljepota Slugina 
izražaja. U njemu je sva duša, koja ne zaboravlja 
pouke golgotskog Serafina: strpljivo, predatno i s Iju* 
bavlju valja da pati mučenik Gospodnji. Klonuo je 
na pragu svetosti, da na čas zaboravi bol i ustane 
s pomoću Gospodinove ruke. Mistik se tijesno pri* 
ljubio Bogu i s njime će živjeti, iz njegovih dubina 
užiti i o njegovu imenu propovijedati svakome 
stvorenju. 



Razulareni ulicom ismjehivaju Slugin »grijeh«, ali 
odvraćaju se od pakosnih oni, koji ga slušaju u 
crkvi. Brat Henrik i na propovjedaonici sja svojim 
dubokim umom i divnim srcem. Radi klevete polaze 
crkvu mnogi radoznali, da vide, kakav je taj čovjek. 
Vraćaju se potišteni nad vlastitim siromaštvom. Tko 
ga vidi i čuje, zanijemi u njemu sva zloba. Malo 
pomalo zažele se kršćanskih sokova, da im uljepšaju 
duše. Traže upravo Slugu. Zaposlen je više no ikada. 
Koliko se žrtvuje, ni sam ne zna. Granice njegove 
ljubavi odviše su daleko, a da bi ih mogao vidjeti. 
Kad nije u crkvi, a onda na porti vrvi od privrženih 
ovaca, kojima pjesnik Kristov čisti runo, ublažuje 
bol i miluje ih svojom dobrom rukom. 

Milodarom obasipa grad svoje dominikance. Sve 
je to radi brata Henrika. Jedina zloglasna žena 
sikće i kleveće, gdje je samo slušaju. Kako li da se 
osveti okrutniku, koji bijednoj uskrati zaradu? Treba 
ga prisiliti da popusti. Poštar pripovijeda, da je za 
poglavara donio novaca. Neka joj dade jednu svotu, 
da mogne živjeti Svi joj se izruguju i sve manje 
haju za njeno pripovijedanje. Neki štaviše otvoreno 
kažu, da je i prvo dijete podmetnula nedužnome. 
Odakle mogu tvrditi? To ne zna nitko, izuzevši 
sveca, kome se ispovjedila. Nije nipošto mislila ka* 
zati, kako je okrivila nevinoga, da je otac njenu 
djetetu. Ali ju je ispovjednik nekako doveo do toga, 
pa je najednom stala otkrivati svu istinu. Zali taj 
korak. Da je znala, šta je čeka, nikad ne bi pristupila 
k ispovjedi. Nakon toga joj se život promijenio. 
Čudnovati je svetac tako djelovao na nju, da se 
razišla sa svojim napasnikom. On je više ne gleda, 
a danas se u sebi potsmjehuje njenu životu. Puna 

vatrena bijesa nagovori svoju drugaricu, neka pođe u 
samostan, a novorođenče ponese sa sobom. Ova 
brzo posluša. Ta ne će biti na odmet svotica, koje 
će se i ona domoći. Samo je potrebno, da to lukavo 
izvede... S djetetom na rukama uniđe u samostan 
i ponizno se pokloni Vratar je nije poznavao. Ali 
čim je kazala, koga traži, odmah se dosjeti i sa str a* 
hom je pogledavao na dijete, koje je polagala na 
klupu i pokrivala maramom. 

Sluga je nedaleko prolazio hodnikom s bratom 
Reginaldom, kad mu priđe vratar. Možda se jače 
trgne Reginald, nego siromašni Henrik, koma se oči 
napola zatvoriše. Sigurno nije očekivao ovakova 
pohoda. 

— Znate što, brate? obrati se Reginaldu, na kome 
se čitala duboka žalost. Tko zna, ne djeluje li Bog 
i ovom kušnjom, pa ću biti srećan, što sam doživio 
današnji dan. 

— Možda... zamišljeno će prijatelj isprativši ga 
pogledom. Već mu se mrače misli nad neprekidnim 
bolovima, koje i on snosi; znatno mu se pogoršavalo 
tjelesno stanje. Kako je i onako stao pobolijevati, 
još teže ga se doima svaka nepravda, tako da bi ga 
uznemirila i bezazlena sitničavost Volio bi savršen 
sklad među drugovima, a Henrik mu je objasnio, 
kako je to nemoguće. Ima pravo. Jednakost je samo 
u trojstvenu Bogu, a koliko je ljudi, toliko i stup* 
njeva savršenosti. I to je dobro. Sluga drži, da je od 
različnosti pojedinaca velika korist, jer nedostatak 
jednoga ističe vrlinu drugoga i obratno. Uistinu, 
priznaje Reginald, i osta čekajući u hodniku, dok se 
vrati brat. 



Sluga je za to vrijeme proživljavao na porti gorke 
časove. Žena, tek Sto ga ugleda uza se, stane mu se 
tužiti: 

— Vjerujte, časni oče, da ni ja ne mogu ovo sno* 
siti... Nesrećna vas zmija odviše osramotila. Ali 
ima izlaza ... da se opere vaš čestiti obraz. Žao mi 
je i djeteta... Nema od čega živjeti. Zato ću ga 
uzeti potajice i ... vidite ... ovako... 

Krvožednim očima zagleda se prema klupi, a iz 
njedara izvuče nož, pa se stane primicati djetetu. 
Je li moguće da je to Božje stvorenje? Ili lukava 
hoće ovim sredstvom da razoruža Slugu? 

On prestravljen skoči: 

— Miruj, zli satano! Ono je stvoreno na Božju 
sliku i otkupljeno dragocjenom krvlju Kristovom! 

Otme nož i baci ga o stijenu tolikom snagom, da 
se prelomio. Potom se sagne do klupe i uzme dijete 
na svoje krilo. Smiješak malenih ustašca, pa bistri 
pogled dječačića morao je stišati uzbuđenost, od 
koje je sav drhtao. Sto bi kazali ljudi, da ga sad 
vide sa djetetom u naručju? Nježno se nadvine 
nada nj, pa mu stane zvonko govoriti: 

— O, jao, ti bijedno djetešce! Kako si ti doista 
veliko siroče. Tvoj te nevjerni otac zatajio, a krvi 
žedna majka bi htjela da te nestane. Ali Božja sudba 
dala te meni, pa sam prisiljen biti tvojim ocem. 
Rado ću to učiniti; ja hoću da te primim od Boga 
i ni od kog drugoga. Kako mi je drag on, tako ćeš 
i ti biti moje drago djetešce. Ah ubogo moje srdašce! 
Kako me milo gledaš, a ne znaš ni govoriti. Ali i ja 
tebe gledam ranjena srca, plačući te cjelivam i po* 
lijevam tvoje djetinje lice potokom vrućih suza... 

Dijete, osjetivši tople mlazove na obrazima, poče 
glasno plakati, te sad plakahu zajedno. Onda će opet 
Sluga, privinuvši ga na srce: 

— Šuti, moja srećo. Da ubiju tebe zato, što nijesi 
moje dijete i jer sam te gorko zadobio? Ah, moje 
lijepo, drago, nježno nevinašce! Pogledaj i ne plaći. 
Ja ti ne ću učiniti ništa na žao i dok mi je svagdanjeg 
zalogaja, dijelit ću ga s tobom na slavu Bogu. Strpe 
ljivo ću snositi sve, što god mi se radi toga dogodi. 

Čuvši ovo plačno milovanje, žena se potrese i 
poče u sav glas jaukati. Ali za njeno ganuće slabo 
je mario Sluga. Zna, da su opasne ruke ovakove 
žene i mogle bi dijete za vazda unesrećiti. 

— Majci će djeteta odlanuti, kad ne imadne brige 
s djetetom. Hranu i odjeću davat ću za to siroče, 
ali predaćete ga u druge ruke. 

Žena se pokunjena udalji. Ali se ne utaži bijes 
one zloglasnice. Hoće li još klevetati? O da! Ali 
svejedno je. Sluga se ne plaši. 

Mirno ispripovijeda Reginaldu, kud će jedan dio 
od barunova dara. Ovaj pozorno sasluša: 

— Onda će tek jezici da sipljul No neka! Valja 
se ogledati za čestitom ženom, koja će voditi brigu 
nad tim crvićem. Dopustite, brate, da se ja pobrinem. 

Sluga mu toplo stisne desnicu. Razumio je, da ga 
vjerni prijatelj želi zaštititi. A, kako mu bijaše za« 
hvalan. 

— Vidite, dragi, kako li je dobro, što me pljusnula 
ova teška patnja. Biće opskrbljeno ubogo djetešce. 

Koliko li je dana duša pjevala Bogu pjesmu moli« 
tve i zahvalnosti! Dvostrukim marom bdio je nad 
napretkom Božjega hrama i njegovih pastira. 

Tad se ulicom šaputalo: 

— Plaća za odgoj svog sina. Udovica ga sigurno 
ne hrani iz svog džepa. 

— Ali je ona jedna od veoma čestitih, a ne ćemo 
valjda vjerovati klevetama bludnice, to više, što je 
i kod prvoga djeteta osramotila obraz ni krivu ni 
dužnu. 

■— Sigurno. Red se uostalom brine za mnoge širo« 
mahe, pa zašto ne bi i za dijete, koje bi moglo poći 
istim putem kao i raspuštena majka. 

—* Pravo kažete. Ne bi se ni otac Reginald mije« 
šao u prljave stvari. Prečestit je to čovjek. Milota 
ga je slušati s propovjedaonice. 

Pomalo se bura stiša na istome mjestu, gdje se 
zavitlala. Uvijek se nađe netko, da ušutka zavedene. 
Grad se sve više privikava nauci dominikanskih 
učitelja. 


Zaglevak. 

Minu od tada nekoliko tjedana. U Tossu se 
zauvijek sklopiše oči sestre Elizabete. U njenoj 
praznoj ćeliji osta hrpa ispisanih pergamena, osta 
rukovet krvavih ruža, posvećenih onome raspelu, 
kome je upravila svoj posljednji pogled. Ugasla je 
tiho, s osmijehom sreće na usnama. Oni bolovi, koje 
je proživljavala pišući život lijepe Duše, ispirali su 
kršćanske dragulje i njene ličnosti, te se uzdigle 
gotovo do istih visina, za kojima je vapio njen 
ispovjednik. 

Ziirich šalje cvijeće ... cvjetiću Tossa, oplakuje 
svoju toplu umjetnicu na peru. Sva okolina tužno 

upire oči na vrhunac, gdje mlado zelenilo ulazi u 
maj, a njihov anđeo u grob. 

Sluga, saznavši za njenu smrt, sklopi ruke i u 
mislima blagoslovi nevino tijelo, sa svim svojim 
bićem zahvaljujući Bogu, što ju je mladu oslobodio 
sviju zemaljskih tegoba i prelijepu dušu privio na 
svoje blago srce. Ovdje će se utažiti žeđ, koju je 
vazda izgarao. Saznaće ono, za čim je težila, a u 
dolini je to nemoguće dokučiti. Dani života vječno 
su traženje, vječno uzdizanje. Tu nema odmora. 
Nikad ne možemo stati i reći: dosta je, imam sve. 
Jer je sve samo u Jednome, u Bogu. 

Sluga više ne će pripovijedati o svome životu. Ne 
bi ni imao što da kaže. Nema više onih jada, od 
kojih je gubio svijest, a obijesnu svjetinu zabavljaše. 
Sve se stišalo. 

Hodočasnik je obišao sva najteža mjesta. Duša je 
prošla svoje razapinjanje i u njenu se dubinu otisnuo 
lik Pobjednika trnove krune. 

Minu otada nekoliko godina. Vraćaju se oci u 
staru Konstanzu. 

Grad ih radosno pozdravlja i hrli pred vrata crkve, 
s kojih skidoše pečate i oba krila širom otvoriše. 
Opet čeka povorka raskajanih duša melem utjehe i 
naginje uho čistim usnama blagoga Henrika. Opet 
usplamsa crven plamečak pred kipom, gdje je mlad 
pjesnik davno pjevao svoje nježne pjesmice. Freske 
su Otaca lijepe i zamišljeno paze, što se to odigrava 
na podnožju. 

Slugu Gospodinova jedva da prepoznaš. Možda je 
otpornija nježna trstika, kojom vitla vjetar negdje 
na obali Rajne. Možda je žarča blijeda zvijezda od 



fizionomije patnika. Ali nema nigdje tako tanane 
strune, da drhtne zvučno, čim ju dotakne disaj bo* 
žanske blizine. 

Bila je badnja noć. Snijeg je već posuo sav kraj 
i ponovo se rasipale bijele zvijezdice. Prošao je 
dvorištem i zaputio se u crkvu, da tamo, do jaslica 
zapjeva pjesmu svojoj Ljubavi: 

O, sjećaš se Dijete, koliko sam žudio za Tvojim 
vjenčićem? Mišljah jadan, da ćeš mi ga brzo poklo* 
niti. A1 potraja dugo, dok me nisi okitio njime. No 
sad je u mojim grudima. Spase moj i svega svijeta! 
Neka je blagoslovljeno Ime Tvoje. 

Nosite ga nježne pahuljice svim krajevima i 
kažite ubogoj kolibi: »Rodio se Spasitelj, Krist!« 
Neka se vesele siromasi! 

Pokucajte na prozore bogatih palača i kažite 
pospanima od preobilja: »Bdijte, jer dolazi Kralj!« 
Nek se preobuku dostojno! 

O sve ptičice male, danas cvrkućite, danas posje* 
dajte na slamnati krov staje, u kojoj do pitomih 
životinjica leži Bog! Majka mu cjeliva ručice, a sveti 
Radnik skrbi za hranu za oboje. Zlatna zvijezda 
dovede mudrace i kolo pastira s dalekih proplanaka. 
Čujte, čujte puci zemlje, kakva je radost u tom 
domu! Otvorimo vrata teškog grijeha, pođimo k Spa* 
senju, da se poklonimo. Umjesto zlata nek mu je 
naša ljubav, umjesto tamjana naša beskrajna hvala, 
umjesto pomasti naš kršćanski život. 

O slatki Spase sviju nevoljnika! U njihovo ime 
dolazim pred Tvoju sirotnu kolijevčicu. Rasplači se, 
Dijete, ne bi li te čula zemlja i spoznala tvoj dola« 
zak. Daj mi, da me prožme bijeda svega svijeta i 
da dođem pred tebe, da izmolim tvoj blagi oproštaj, 

tvoju božansku utjehu i »mir svima, koji su dobre 
volje«. Zbori Jedinče od današnjeg dana, kad se rodi, 
pa do posljednjeg nam časa, da s tobom nanovo 
rođeni, s tobom živimo, ugasnemo i uskrsnemo u 
dan suda. Neka blagosivlju ime tvoje svi stvorovi 
od neba do zemlje i za badnje noći zasjaju svi pitu 
neti na dalekom svodu. Nek zvijezda šapće zvijezdi, 
nek ptičica cvrkuće ptičici, nek zagrli čovjek čovjeka: 
»Siđe nam Spasenje«. 

Tako je klečao bdijući noć, dok još crkva bijaše 
prazna. Ranim jutrom, prije no započe Božja služba, 
prilazila je bijela četa skrušenih pastira pred oltar, 
da se krotko baci na tlo i predana svome poglavaru 
usplamti žarkom ljubavi prema Visini. 

Rijetko su veni je tako slatke kao u to vrijeme, 
kad spoznaše, tko im je drug. Je li zato srećan i 
Sluga? Srećan je, ali ne zato. Nitko mu više ne može 
raniti duše, kojoj su svi jednako dragi. Cio je svijet 
njegov, jer ljubav Sina Čovječjega ne razlikuje jedno 
stvorenje od drugoga, nego svakome dijeli svu do« 
brotu. 

I minuse stoljeća. 

U Tossu danas buči tvornica lokomotiva, a Hem 
riku Seuse nema groba. Osta svijetu život njegovih 
patnja i »Knjiga Vječne Mudrosti«. 

A kamo zemaljski napredak čovječanstva ne 
dopire, nepromijenjeno osta lice Boga i njegovih 
heroja. 

